
ALKUSANA. 


Aikanaan Pekka Ervast keskusteli kanssani teoso- 
fis-kristosofisesta työstä ja silloin mm. sanoi, että kun 
»Kadonnut sana» nimisessä kirjassa suunniteltu »Pu- 
nainen looshi» avataan, kun se alkaa toimia, silloin 
voidaan julkaista siihenastiset esoteerisen osaston 
opetukset. 

Olosuhteet muodostuivat sitten sellaisiksi, että P. 
F:n Kannatusliitto joutui pää-asiallisesti tekemään 
sitä työtä, mikä olisi ollut mainitun Punaisen looshin 
suoritettava. Näinollen on nyt tullut aika, jolloin 
Pekka Ervastin esoteeriset puheet ja kirjoitukset on 
julkaistava. Se kuuluu tehdyn ja yhä tehtävän työn 
täydellistyttämiseen. 


Tampereella 25 p:nä tammikuuta 1949. 


J. R. Hannula. 


RUUSU-RISTIN, SUOMEN SALATIETEELLISEN 
TUTKIMUSSEURAN JÄSENILLE. 


Rakkaat ystävät. 


Seuramme kolmannessa ohjelmapykälässä sano- 
taan: »Ruusu-Risti on renkaana ihmisten näkymättö- 
mässä veljeskunnassa ja sen jäsenet etsivät ikuiseen 
elämään vievää tietä, joka kasvattaa ja kehittää ih- 
misessä veljeyden henkeä». Tämä pykälä vastaa Teo- 
sofisen Seuran kolmatta tehtävää ja koskee siis teo- 
sofisen liikkeen okkultista eli esoteerista työtä omien 
jäsentensä — piirissä. — Valitsemallaan | sanamuodolla 
Ruusu-Risti on tahtonut esiintuoda käsityksensä to- 
dellisen salatieteen eli okkultismin hengestä ja to- 
dellisen esoteerisen työn tarkoituksesta, kulkien tässä 
H. P. Blavatskyn jäljissä ja hänen viitoittamaansa 
suuntaan. Me etsimme ikuiseen elämään vievää tietä, 
ja sillä tiellä kulkeminen kasvattaa meissä veljeyden 
henkeä. 

Henkisen kehityksen tie kaipaa kahta asiaa: opas- 
tusta ja yhteistyötä. Yksin, ilman opetusta ihminen 

helposti joutuu harhaan, ja vaarallista on etsiä tie- 
don avaimia luonnonvoimilta, jotka eivät tunne sää- 
liä; ainoastaan harvat valitut onnistuvat täydellisesti 
omin päin sivuuttamaan tiedon porttien ankaria var- 
tijoita. Yksinänsä kulkien ihminen myös helposti tu- 
lee yksipuoliseksi, kehittää joitakuita ominaisuuksia, 
mutta laiminlyö huomaamattaan toisia, yhtä tärkeitä. 
Kaikissa salatieteellisissä ja teosofisissa yhteispyrin- 
nöissä on sentähden aina pidetty silmällä esoteerista 
itsekasvatustyötä ja perustettu esoteerisia kouluja, 
joiden tarkoituksena on opastaa pyrkijöitä ja totuttaa 
heitä henkiseen yhteistyöhön. 

Nyt on tullut aika Ruusu-Ristinkin kääntää huo- 
mionsa tähän asiaan. Yhä useammat jäsenet ovat kir- 
jallisesti ja suullisesti kääntyneet allekirjoittaneen 
puoleen kysyen, eikö Ruusu-Risti aijo avata esotee- 
rista koulua, — sitä enemmän, koska Ruusu-Ristin 
koko henki tuntuu esoteeriselta ja okkultiselta. V. 
1921—1922 toimikin Helsingissä n.s. mietiskelyryhmä, 
joka itse asiassa oli esoteerisen työn ensimmäinen itu 
ja siemen. Onkin päätetty, että siten alotettu työ 
jatkuisi, kasvaisi ja leviäisi, niin että se Helsingin li- 
säksi käsittäisi koko Suomen ja yleensä avaisi port- 
tinsa kaikille Ruusu-Ristin jäsenille. 

Sentähden ilmoitan tämän kiertokirjeen kautta, 
että kaikki hartaat Ruusu-Ristin jäsenet, joiden sy- 
dän palaa halusta palvella ihmiskuntaa, ja jotka sa- 
malla, tietoisina heikoista voimistaan ja pienistä tie- 
doistaan, haluavat kasvattaa ja valmistaa itseään 
semmoiseen työhön ja palvelukseen, — että kaikki 
nämä jäsenet, jos ovat vuosikokouksessa tulleet 

asianomaisesti installoiduiksi (vihityiksi), ovat oikeu- 
tetut pyrkimään Ruusu-Ristin Esoteeriseen Ryhmään. 

Ryhmään pyrkiminen tapahtuu määrätyllä ajalla, 
nim. joko tammi- tai heinäkuussa, ja määrätyllä ta- 
valla, nim. siten, että halukas pyrkijä kirjoittaa mi- 
nulle kirjeen, jossa hän ilmoittaa halunsa, motiivinsa 
(vaikuttimensa) ja käsityksensä Esoteerisen Ryhmän 
ja sen työn tarkoituksesta. 

Veljellisellä tervehdyksellä 

Pekka Ervast. 
Osoite: Hyvinkää. Pilpala. 


EPISTOLAT. 


EPISTOLA N:o 1. 
Opettajan ja oppilaiden välinen suhde. 
Veljet. 


Henkisen elämän ensi aste on siinä, että ihminen 
tuntee sisässään ja aivankuin näkee ja tietää, että 
tämä maallinen elämä ei ole turha, että hän ei ole 
syntynyt tänne elämään ilman tarkoitusta, vaan että 
hänellä inhimillisenä olentona on määrätty elämän 
tarkoitus ja elämän tehtävä. 

Kun ihminen on henkisesti herännyt tällä ensim- 
mäisellä tavalla, niin hän kysyy itseltään: »mikä on 
minun tehtäväni elämässä? Olen ihminen enkä tiedä 
paljon mitään, mutta minulla on varma aavistus siitä, 
että olen jostain syystä tänne tullut». 

Ihmisellä on tällä tavalla herättyään halu oppia 
tuntemaan tehtävänsä, oppia tuntemaan oma itsensä, 
sillä hän tietää, että ainoastaan sillä tavalla hän voi 
olla maailmassa hyödyksi: »Jos minä jotain omistan, 
silloin on minulla mitä toisille jakaa». Ihmisen sydän 

on sellainen, että hän tahtoo olla hyödyksi, hän tah- 
too auttaa, hän tahtoo tehdä hyvää. Eikä ihminen 
tahtoisi olla paha, eikä hän tahtoisi olla valheen pal- 
veluksessa, eikä hän tahtoisi olla elämää vastaan. Jo- 
kainen ihminen sisässään tahtoo olla hyvä. 

Ihmiset jotka ottavat osaa näihin nykyisiin teoso- 
fisiin rientoihin, ovat arvatenkin enimmäkseen tällä 
kannalla. Ainakin henkisessä elämässään. He tahtoi- 
sivat tuntea oman itsensä, tahtoisivat oppia tietä- 
mään jotakin elämästä, että he voisivat olla toisille 
hyödyksi ja auttaa. Sentähden huomaa yleisenä tun- 
nusmerkkinä koko nykyaikaisessa teosofisessa liik- 
keessä ja kaikissa teosofisissa seuroissa, että niihin on 
liitetty niinsanottuja esoteerisia osastoja eli kouluja. 
Jokaisella teosofisella seuralla on arvatenkin tällai- 
nen n.s. esoteerinen koulu. Siinä esoteerisessa kou- 
lussa opitaan sitten, niinkuin ilmoitetaan ja niinkuin 
uskotaan, millä tavalla ihminen voi päästä itsensä 
tuntemiseen ja millä tavalla hän sitten voi oppia toi- 
sia auttamaan. Tavallinen käsitys esoteerisesta kou- 
lusta on, että siinä koulussa on opettaja ja oppilaita. 
Opettajana esoteerisessa koulussa on joku ihminen. 
Tämä ihminen edustaa samalla näkymätöntä opetta- 
jaa, Mestaria, jota pidetään esoteerisen koulun var- 
sinaisena opettajana, johtajana ja päänä. Ulkonainen 
pää eli se elävä ihminen, joka esiintyy koulun opet- 
tajana, hän on täten tuon sisäisen Mestarin edustaja. 
Jäsenet siinä koulussa ovat sitten kuin koululapset, 
jotka tarkasti kuuntelevat ulkonaisen opettajan ope- 
tuksia, hänen määräyksiään, hänen antamiaan sään- 
töjä ja niitä tarkasti noudattavat sekä ulkonaista 

opettajaa tottelevat. Tämä on tavallinen käsitys teo- 
sofisessa liikkeessä esoteerisesta koulusta. Meidän 
täytyy tästä heti tehdä pieni poikkeus. Ennen maail- 
massa, satoja tuhansia vuosia sitten, tiedämme ja 
olemme kuulleet, että Kristus oli ulkopuolella meidän 
maapalloamme ja ihmiskuntaamme ja läheni sitä vä- 
hitellen. Silloin noihin aikoihin hän, Kristus, vaikutti 
niihin ihmisiin ja niissä ihmisissä, jotka olivat antau- 
tuneet sisässään totuuden palvelukseen. Hän puhui 
siis niinkuin hebrealaiskirjeessä sanotaan, profeettain 
suun kautta. Tavalliset ihmiset eivät voineet olla vä- 
littömässä yhteydessä Kristuksen kanssa, vaan hä- 
nestä heille puhuivat Jumalan profeetat milloin mil- 
läkin nimellä. Sitten annettiin heidän kauttansa tie- 
toa Jumalan tahdosta. Profeetat olivat käytännölli- 
sesti katsoen ehdottomia opettajia, jotka sanoivat: 
»näin sanoo Jumala, näin tahtoo Jumala, näin teidän 
tulee tehdä. Teidän tulee totella». Ne ihmiset, jotka 
tahtoivat henkisesti kehittyä, ne kuuntelivat ja tot- 
telivat. Heillä ei ollut muuta mahdollisuutta, kuin 
ottaa varteen, mitä profeetat sanoivat. 

Sitten tuli Kristus ihmiskuntaan, tuli maapallon 
korkeammaksi minäksi. Ruumistui tähän ihmiskun- 
nan keskelle ja on nyt yhtä lähellä jokaista ihmis- 
sielua, jokainen ihmissielu on Kristuksen sylissä. Jo- 
kaisessa on Logos läsnä, jokainen on nyt samassa suh- 
teessa totuuteen. Sentähden sanoo myöskin Jeesus 
Kristus: »yksi on teidän Mestarinne». Yksi on teidän 
Jumalanne, jota teidän tulee totella. Olette minkälai- 
sia tahansa henkisessä kehityksessä, olette tavalli- 
sia ihmisiä, olette profeettoja, olette Mestareita, Ju- 

malan luona te kaikki olette, Jumalan ääni voi puhua 
teidän sisässänne, Kristus on teissä. Siis te ihmiset 
älkää totelko ihmisiä, älkää nimittäkö ihmisiä opet- 
tajiksenne. Jos he sanovat: »me olemme Mestareita», 
niin tietäkää että yksi on teidän Mestarinne. Kukaan 
ihminen ei ole kutsuttu olemaan teidän auktoriteet- 
tinne, teidän opettajanne, teidän johtajanne sillä ta- 
valla, että teidän pitäisi häntä ehdottomasti totella. 
Te ette saa totella muuta kuin sisäistä omaatuntoanne, 
sisäistä ääntä, sisäistä oikeuden tajuntaanne, sisäistä 
valoa, Mestarianne. Eikä ihminen saa asettua toisen 
henkiseksi orjaksi, koska kaikki ovat kalliisti lunas- 
tettuja. Te olette kaikki veljiä ja vapaita. Sentähden 
jos joku teistä on kokeneempi ja viisaampi, jos joku 
teistä on enempi kuin toiset, niin hän ei vaadi totte- 
lemista, ei vaadi kuuliaisuutta omantunnon ja hen- 
kisen opin asioissa. Te voitte vapaasti sopia keske- 
nänne ulkonaisista asioista ja niistä päättää, että joku 
määrää ja toiset noudattavat. Mutta sisäisissä asioissa 
olette te vapaita, ja teistä itsestänne kaikki riippuu. 

Nyt on kysymys siitä, että meidän pitäisi täällä 
Suomessa, meidän Ruusu-Ristissä perustaa, jos sitä 
niin sanoisi, tai ottaa käytäntöön esoteerinen koulu. 
Silloin edellä olevan nojalla selviää, että meidän ei 
oikeastaan pidä käyttää tätä nimitystä »esoteerinen 
koulu». Me emme perusta mitään koulua siinä mer- 
kityksessä, että olisi kuuliaisia oppilaita ja sitten vii- 
sas opettaja, vaan me perustamme pikemmin niin- 
sanoaksemme uuden työalan — sellaisen työpaikan, 
missä opimme tuntemaan itsemme, tuntemaan omia 
sisäisiä ja salaisia kykyjämme, niitä ohjaamaan ja 

hallitsemaan ja missä opimme vielä toisia ihmisiä 
auttamaan. 

Tämä uusi työmaa on verrattavissa temppeliin. 
Temppelin rakentamiseen tarvitaan paljon työnteki- 
jöitä ja meidän tulee rakentaa temppeli. Se temppeli 
ei ole käsin tehty, se temppeli on rakennettava näky- 
mättömissä. Se temppeli on osaksi näkymättömään 
maailmaan saatava ihme, osaksi on se jokaisen mei- 
dän ruumiimme, niinkuin on sanottu: »teidän ruu- 
miinne on pyhän hengen temppeli». Tätä pyhän hen- 
gen temppeliä tulee oppia tuntemaan, että voisimme 
rakentaa sitä temppeliä, jota tarvitaan näkymättö- 
mässä maailmassa. Meidän esoteerinen työmme ei 
tule olemaan koulutyötä niin paljon kuin temppelin 
rakentamista. — Voidaksemme = temppeliä — rakentaa, 
täytyy meidän tehdä erilaisia valmistustöitä. Vielä 
tämä valmistustyö ei ole päättynyt, vaikka olemme 
sitä tehneet vuoden ja kahdenkin aikana, jos laskem- 
me Ruusu-Ristin koko ajan siksi valmistukseksi. 
Vielä meidän on koottava aineksia. On sanottu, että 
mahdollisesti ensi keväänä, ensi kevätpäivän tasaus- 
päivän tienoissa avataan ovet itse temppeliin. Niin on 
sanottu: mahdollisesti», sentähden että meistä kai- 
kista nyt riippuu, voiko se tapahtua silloin. Juuri 
sentähden, että on kysymyksessä temppelin raken- 
nustyö, jota kaikki eivät osaa tehdä, riippuu temppe- 
lin avaaminen meistä kaikista. Olemmeko me niin 
hartaita, niin päättäväisiä, niin voimakkaita, niin uh- 
rautuvaisia, niin itsekieltäväisiä, niin iloisia, niin rau- 
hallisia, niin lempeitä ja niin halukkaita palvelemaan 
Jumalaa, että avaus voi jo silloin tapahtua? Jos niin 

on, tulee se silloin avattavaksi. Vielä meillä siis riit- 
tää etsikkoaikaa. Vielä me saamme tutkia itseämme, 
vielä saamme harjoitella ajatustamme, järkeämme, 
mieltämme, sydäntämme, vielä saamme kysyä omal- 
latunnoltamme. 

Mutta ihana on se näky, joka kangastaa meidän 
silmiimme. Me saisimme laskea perustuksen sille 
työlle, joka olisi avuksi koko meidän kansallemme. 
Me saisimme alottaa sitä työtä, joka sitten voisi uu- 
destaan synnyttää koko meidän kansamme. Kun ker- 
ran yhdessä kansassa olisi tapahtumassa uudestisyn- 
tymis-prosessi, vaikuttaisi se taas kaikkiin kansoihin 
koko maailmassa. 

Näky on ihana ja miksi emme kaikki tahtoisi ja 
soisi, että tuo näky toteutuisi? Pankaamme mieleen 
se totuus: ainoastaan auttamalla tulee auttajaksi, ai- 
noastaan oppimalla tulee opettajaksi, ainoastaan työ- 
tä tekemällä tulee taitavaksi työntekijäksi Jumalan 
viinimäessä. 

Meidän pitää ymmärtää, että se työ jota voimme 
alottaa, koskee koko maata ja ensin alussa kaikkia 
Ruusu-Ristin jäseniä. Meidän työmme täytyy siis 
järjestää sellaiseksi, että maaseudulla joka paikassa, 
missä on sellaisia jäseniä, jotka niin haluavat, voivat 
ottaa tähän työhön osaa. Meidän täytyy siis ilmoittaa, 
että tätä temppeliä ruvetaan rakentamaan ja siihen 
temppeliin voidaan pyrkiä 2 kertaa vuodessa. Jokai- 
nen Ruusu-Ristin jäsen, joka on vuosikokouksessa 
tullut juhlallisesti vastaanotetuksi, voi pyrkiä temp- 
peliin ja pyrkijälle avataan ovet tammikuussa ja hei- 
näkuussa. Sitten pyrkijä saa viettää yhden vuoden 

koetusajan, jolloin hän saa harjoitella sellaisten oh- 
jeiden mukaan, mitä hänelle neuvotaan, ja jos hän 
koetusajan jälkeen läpikäy tutkinnon, voidaan hänelle 
avata tie temppeliin. 


Monet teistä ovat jo yhden vuoden ajan olleet pyr- 
kijöitä ja harjoittelijoita. Toivokaamme, että niille 
avautuvat temppelin ovet, sittenkun ne avataan, joka 
tapahtuu maaliskuun lopulla tai huhtikuun alku- 
puolella. 


Luonnollista on, että jokainen pyrkijä tekee lu- 
pauksen, ei kenellekään ihmiselle, vaan omalle itsel- 
leen, sen lupauksen, että kaikki asiat, jotka kuuluvat 
temppeliin, ovat salaisia. Sillä kuka meistä on sel- 
lainen, jos hän ajattelee itseään ihmisenä, että hän 
tahtoisi kerskailla henkisestä elämästään ja pyrki- 
myksistään? Siis niistä asioista, jotka kuuluvat eso- 
teeriseen työhön, ei kukaan puhu sanaakaan kelle- 
kään. Se on aivan kuin hän alentaisi Jumalan kun- 
niaa, jos hän sanoisi: »minä kuulun esoteeriseen 
ryhmään». Hän aivan kuin pilkkaisi Jumalaa ja alen- 
taisi itsensä. 


Sentähden jokainen pyrkijä tekee juhlallisen lu- 
pauksen itselleen: »tästä päivästä lähtien minä en 
puhu, en kerskaile kuuluvani mihinkään salaiseen 
ryhmään. Henkinen elämä on kaikista pyhin, se on 
Jumalallinen mysteerio omassa sisässäni. Minä en 
sitä torille vie». 


Veljenne ja palvelijanne 


Pekka Ervast. 

EPISTOLA N:o 2. 
Mietiskelystä. 


Kun Teosofinen Seura perustettiin vuonna 1875 ei 
sillä ollut alussa mitään esoteerista koulua. Esotee- 
risen koulun perusti madame Blavatsky vuonna 
1888. Minkätähden hän sen perusti? Sentähden, että 
Teosofinen Seura eli paremmin sanoen useat sen jä- 
senistä, olivat etääntyneet liikkeen alkuperäisestä 
tarkoituksesta. Ei enää käsitetty ja ymmärretty mitä 
varten Teosofinen Seura oli perustettu. Kun madame 
Blavatsky pani pystyyn esoteerisen koulun, oli hänen 
tarkoituksensa, että koulun jäsenten avulla Teoso- 
finen Seura saatettaisiin takaisin alkuperäisiin suun- 
taviivoihinsa. Ja mikä oli tämän Teosofisen Seuran, 
eli niinkuin myös voi sanoa, teosofisen liikkeen alku- 
peräinen työsuunnitelma? Se oli herättää ihmisiä 
ymmärtämään, että uskonnon ja tieteen etsimä totuus 
oli sama: kaikkien ihmisten veljeys, sekä koota yh- 
teen niitä ihmisiä, jotka näkivät tämän totuuden ja 
tahtoivat sen puolesta elää, tahtoivat kasvattaa it- 

seänsä veljiksi. Jo alusta alkaen madame Blavatsky 
oli teroittanut, että niin sanotut Mestarit, Adeptit, 
Mahatmat, olivat kaikkien ihmisten veljiä. Sentähden 
on jäänyt kaikkien teosofien mieleen se aivan luon- 
nollinen ja oikea käsitys esoteerisesta koulusta, että 
se on jäsenten puolesta pyrkimys valmistamaan ja 
kasvattamaan itseänsä sillä tiellä, joka vie veljeyttä 
kohti. Tämän kaikki teosofit, jotka ovat itse harras- 
taneet esoterismiä ja jotka ovat luoneet kuvan itsel- 
leen esoterismistä, sentähden aina käsittävät. He kä- 
sittävät että esoteristi on sellainen ihminen, joka on 
päättänyt kasvattaa itseänsä, joka on päättänyt ke- 
hittää itseään henkisesti ja sitten, jos mahdollista, 
kulkea nopeammin kuin suuret joukot sillä tiellä, 
joka vie ihmiskunnalle asetettuun päämäärään. Eso- 
teerinen työ on siten aluksi jonkinlaista koulua ja 
ennen kaikkea itsekasvatusta. Mitä se muuta on, siitä 
ei aluksi puhuta. 

Tiedätte, että aina on myöskin selitetty, että itse- 
kasvatuksessa, kaikessa henkisessä kehityksessä on 
välttämättömänä keinona käytettävä niin sanottua 
mietiskelyä eli meditatiota. Te tiedätte, että esotee- 
rinen itsekasvatustyö aivan erikoisesti on mietiskely- 
työtä ja niin ollen on välttämätöntä, että saamme kä- 
sityksen siitä, mitä mietiskely on ja alkavina esote- 
risteina vähän vihiä siitä, millä tavalla mietiskelyä 
voidaan harjoittaa. Luulen, että useimmilla teoso- 
feilla on se käsitys meditatiosta eli mietiskelystä, 
että ihminen, joka mietiskelee, vetäytyy yksinäi- 
syyteen tai ainakin rauhalliseen paikkaan, istuu siinä 
jonkun hetken ja »mietiskelee». Tämä on aivan 

yleinen käsitys mietiskelystä. Kuitenkin, koska me 
esoteristeina ja jumalallista totuutta janoavina pyr- 
kijöinä tahdomme saada oikean kuvan mietiskelystä, 
täytyy meidän tarkoin ja yksityiskohtaisesti ja tek- 
nillisesti määritellä mietiskelyä ja kuvata sen luon- 
netta. 

Te olette lukeneet teosofisesta kirjallisuudesta, että 
tehdään =teknillisesti eroa kolmen eri mietiskely- 
puolen eli asteen välillä. Näitä kolmea mietiskely- 
puolta eli astetta mainitaan nimillä: konsentratio, 
meditatio ja kontemplatio. Näin selitellään tavalli- 
sesti teosofisessa kirjallisuudessa, kun mietiskelystä 
puhutaan. Mutta meidän täytyy antaa hieman toi- 
senlainen määritelmä eli definitio Minun täytyy 
sanoa teille, että liityin aikoinani Teosofisen Seuran 
esoteeriseen kouluun. Tämä tapahtui v. 1896. Silloin 
oli Teosofisen Seuran esoteerinen koulu vielä järjes- 
tetty toisella tavalla, kuin mitä se myöhemmin ja ny- 
kyaikana on ollut. Silloin oli se järjestetty madame 
Blavatskyn määräämään suuntaan. Kun nyt annan 
toisen määritelmän, kuin mikä nykyään on taval- 
lista näistä asioista, niin uskon tällä tavalla seuraa- 
vani pikemmin madame B:n suuntaviivoja, hänen 
joka itse esoteerisen koulun perusti. 

Emme |aloita määräämällä ensin konsentratiota, 
sitten meditatiota ja vihdoin kontemplatiota, vaan 
kysymme ensin: mikä on mietiskely sanan todelli- 
sessa, esoteerisessa ja okkultisessa merkityksessä? 
Silloin voimme asiaa kuvata seuraavalla tavalla: 

Ajatelkaa tavallista maailman ihmistä, joka on 
määrätyn aatteen tai ihanteen innoittama, joka to- 

della koko voimallaan esim. pyrkii rikkaaksi Täl- 
laisia ihmisiä tavataan ennen kaikkea Amerikassa, 
dollarimaassa. Uskon, että niitä löytyy muuallakin, 
esim. Suomessa. No niin, tällainen ihminen, jonka 
koko pyrkimys on saavuttaa rikkautta, hän itse 
asiassa elää mietiskelytilassa. Jos te tarkastatte hä- 
nen sieluansa, hänen sisäistä ihmistänsä, niin te huo- 
maatte, että hän aina on valveilla. Hänen ajatuk- 
sensa ovat aina kiinni rahassa ja rahan hankkimi- 
sessa. Jos hän hetkeksikään kääntää huomionsa 
muualle, saattaa pieninkin sattuma, joku sana, joku 
lause, joku huomio, minkä hänen silmänsä tekevät, 
heti kääntää hänen ajatuksensa pois tuosta toisesta 
asiasta ja taas heittää ne hänen ainokaiseen asiaansa 
— rahaan. Jos tällainen maailman ihminen on, sano- 
kaamme merellä hukkumassa, joutuu hänen sielunsa 
jonkinlaiseen mietiskelytilaan, sillä silloin on hänen 
ainoa ajatuksensa: »minun täytyy pelastua». Hän 
ponnistaa, hän yrittää, hän ui, hän tekee liikkeitä, 
mutta hänen ajatuksensa ovat jännittyneesti kiinni 
tuossa samassa asiassa, mitenkä hän pysyisi veden 
pinnalla niin kauvan, että joku laiva tai jotkut toiset 
ihmiset voisivat hänet pelastaa. Muutamat teistä 
muistanevat erään itämaalaisen kertomuksen: 

Oli kuningas, joka oli suuri joogi. Sanottiin, että 
hän oli oikea Adepti. Olipa muutamia itsekidutusta 
ja joogaa harjoittavia askeetteja. Nämä päättivät 
mennä Kuninkaan luo kysymään häneltä, mitenkä 
hän, ollessaan kuningas, saattoi samalla olla joogi. He 
menivät Kuninkaan luo, tekivät kysymyksensä ja 
Kuningas vastasi: »mietiskely tekee meidät joo- 

geiksin, Mutta nuo viisaat askeetit ihmettelivät, 
kuinka on mahdollista Kuninkaan mietiskellä, kun 
kaikki jokapäiväiset asiat välttämättä vetävät hänen 
huomiotansa puoleensa. Kuningas vastasi: »minä 
voin todistaa teille, että ihminen kykenee suoritta- 
maan ulkonaisia tekoja, vaikka hänen ajatuksensa 
ja sielunsa askartelevat yhdessä ainoassa asiassa». 
Kuningas käski tuoda muutamia ruukkuja töpösen 
täynnä vettä ja sanoi viisaille askeeteille: »nyt jo- 
kainen teistä ottaa yhden tällaisen ruukun ja asettaa 
sen päänsä päälle, sitten te kuljette ympäri kaupun- 
kia niitä ja niitä katuja pitkin ja palaatte takaisin 
kuninkaalliseen linnaan. Mutta teidän vierellänne 
kulkee sotamies paljastetuin miekoin, ja jos yksikään 
tippa tuosta vedestä tippuu maahan, niin sotamies 
heti tappaa sen kantajan, joka on niin varomaton». 
Astiat olivat töpösen täynnä. Kuningas käski as- 
keettien kulkea suurilla leveillä kaduilla ja noudatti 
kauniimmat = temppeli-tanssijattaret, mitä kaupun- 
gissa oli, tanssimaan kummallakin puolen katua, ja 
heidän tanssinsa ja liikkeensä tuli olla mahdolli- 
simman aistillista ja kiehtovaa. Viisaat eivät tästä 
tietäneet, mutta he lähtivät ulos, kantaen ruukkuja 
päänsä päällä. Jonkun ajan kuluttua he palasivat 
kaikki takaisin kuninkaalliseen linnaan sotamiehien 
ympäröimänä. Ketään ei tapettu. »No niin», sanoi 
Kuningas, »teillehän koe onnistui. Kertokaa nyt mi- 
nulle, mitä kadulla tapahtui, mitä te näitte ympäril- 
länne». »Oi suuri Kuningas» sanoivat kaikki yhdellä 
suulla, »pme emme tiedä mitään siitä, mitä ympäril- 
lämme tapahtui. Tiesimme elämämme ja henkemme 

riippuvan siitä, että osasimme kantaa ruukut liikku- 
matta. Kuinka siis olisimme voineet hetkeksikään 
kääntää ajatuksemme ja huomiotamme muualle»? 
Kuningas sanoi siihen, »te näette nyt, mihin ihminen 
kykenee mietiskelyn avulla, kun hänen huomionsa 
on yhteen asiaan kiinnitetty». 


Sentähden tahtoisin määritellä esoteeristä, okkul- 
tista mietiskelyä sanomalla, että se on alituista, yhtä- 
mittaista, katkeamatonta tilaa sielussa. Se on ainai- 
nen sielun tila. Minkälainen tila? Koska on kysymys 
esoteerisesta itsekasvatuksesta, on se sellainen sielun 
tila, että sielu, sisäinen ihminen, on kuin yhtämit- 
taisessa rukouksessa, ikäänkuin lakkaamatta ojentaen 
kätensä ylöspäin kohti Jumalaa, kohti täydellisyyttä, 
ihannetta. Mietiskely on siinä, ettemme hetkeksikään 
kadota totuutta silmistämme, ettemme hetkeksikään 
unhoita inhannetta, ettemme ole hetkeäkään ikävöi- 
mättä Jumalaa. Sitä on mietiskely. Meidän täytyy 
tietää yksi asia, meillä täytyy olla selvillä yksi asia 
heti alusta, jos tahdomme kasvattaa itseämme, jos 
tahdomme edistyä henkisessä elämässämme, kehittyä, 
silloin on ainoa keino kehittyä se, että me aina 
elämme totuudessa, Jumalan, ihanteen ilmapiirissä. 
Vaikka kuinka paljon harjoittaisimme »mietiskelyä» 
ja muita okkultisia määräyksiä, emme edisty henki- 
sesti, emmekä osaa kasvattaa itseämme niin, että to- 
della ottaisimme askeleita eteenpäin, ellei meidän 
sielumme ole viritetty oikealla tavalla. Sen tulee olla 
viritettynä totuuteen, veljeyteen ja Jumalaan päin. 
Mestarin täydellisyys on oleva kaipuumme. Jos sem- 

moinen on ikävöimisemme ja kaipuumme, silloin on 
varma, että menemme eteenpäin. 

Fikö ole mitään valmistavaa keinoa, jolla voisi sie- 
luansa kehittää, herättää ja siinä kasvattaa tätä kai- 
puuta? On olemassa se keino, jota tavallisesti sa- 
notaan mietiskelyksi, mutta joka varsinaisesti on 
konsentratio ja kontemplatio. Kun nyt ymmär- 
rämme, mitä mietiskely on todellisuudessa, ni- 
mittäin että se on sieluntila, niin paremmin voimme 
ymmärtää, mitä on konsentratio ja kontemplatio. 
Edellinen, konsentratio, vie jälkimmäiseen, kontem- 
platioon. Mitä on konsentratio? Se on huomion kes- 
kittämistä, se on ajatuksen keskittämistä. Jos ihmi- 
nen esim. sanoo itselleen: nytpä istun oikein ajatte- 
lemaan esim. korkeamman minän suhdetta alempaan, 
niin hän hyvin pian huomaa, ettei osaa ajatella, ettei 
jaksa pitää ajatuksia koossa. Hän ei todellakaan osaa 
ajatella sitä, mitä tahtoisi. Päinvastoin hänen mie- 
leensä nousee kaikellaisia muita ajatuksia. Hän tah- 
toisi kohdistaa huomionsa määrättyyn kysymykseen 
ja hän huomaa, että ajatuksensa lentävät sinne tänne. 
Sentähden on välttämätöntä, kun ihminen tahtoo 
oppia ajattelemaan ja mietiskelemään, että hän ensin 
oppii kohdistamaan ajatuksiansa, hillitsemään niitä 
ja olemaan niiden herra. Näin ollen on konsentratio 
ensimmäinen aste kaikissa mietiskelyharjoituksissa. 
Konsentratiota voi ihminen harjoittaa koska vain 
sentähden että konsentratio eli huomion keskitys 
kuuluu meidän vapaaseen tahto-elämäämme. Näin 
ollen harjoittajalle voidaan sanoa: sinun tulee joka 
päivä aamuin ja illoin ja jos mahdollista keskipäiväl- 

läkin kohdistaa ajatuksiasi, oppia konsentroimaan 
ajatuksia. 

Sitten hän, harjoitettuaan konsentratiota ja sitä 
opittuaan, voi saada kokemusta niin sanotussa kon- 
templatiossa. Tämä latinankielinen sana merkitsee 
katselemista. Harjoitettuaan konsentratiota — toi- 
nen kauvemmin, toinen lyhyemmän ajan — pyrkijä 
tekee sen havainnon, että hänessä herää kuin uusi 
kyky. Hän voi ikäänkuin katsella ajatuksia, katsella 
ajatuskuvia. Hän voi pitää niistä kiinni sisäisen sil- 
mänsä edessä. Kun hän silloin ajattelee jotakin 
asiaa, niinkuin esim. korkeamman suhdetta alempaan, 
niin hänen ajatuksensa eivät ole enään haparoivia, 
vaan hän näkee jotain. Hän näkee tuon korkeamman 
minän, ja niiden keskinäinen suhde tulee hänen 
eteensä kuvina, joita hän voi katsella ja muovailla. 
Hän voi antaa niiden aivan kuin itsellensä selvittää 
itsensä. Hän voi kuulla niiden puhuvan. Tämä on 
kontemplatiota. 

Jos katselemme kontemplatiota sisäiseltä okkulti- 
selta puolelta, teemme seuraavan havainnon: kun ih- 
minen on oppinut kohdistamaan, keskittämään aja- 
tuksensa, herättää hän ympäröivän henkimaailman 
huomiota. Silloin henkimaailma mielellään palvelee 
ja auttaa häntä ja, miksi emme myös sanoisi, häi- 
ritsee häntä. Henkimaailmassa on paljon olentoja, 
jotka pyrkivät yhteyteen ihmisen kanssa. Kaiken- 
laiset olennot pyrkivät näyttämään ihmiselle ajatus- 
kuvia, joita hän kontemplatiossa saattaa havaita. 
Tästä jo ymmärrämme, että konsentratio sellaisenaan 
on vaarallista. Se voi viedä kontemplatioon, joka 

merkitsee, että ihminen voi oppia havaitsemaan, mitä 
henkimaailma hänelle näyttää. Henkimaailma näyt- 
tää hänelle mitä tahansa. Sieltä voi tulla mitä olen- 
toja hyvänsä hänen luoksensa ja näyttää hänelle 
kuinka valheellisia harhakuvia tahansa. Kaikki sel- 
laiset ihmiset jotka ovat luonnostaan psyykkisiä, me- 
diumistisiä, ovat ennen, jossain edellisessä elämässään 
harjoittaneet  konsentratiota paljon ja saavuttaneet 
kontemplatio-kyvyn. Nyt he ovat syntyneet sel- 
laisilla psyykkisillä kyvyillä, että voivat nähdä kuvia 
henkimaailmasta. He ovat silloin samalla alttiita 
kaikenlaisille henkimaailman vaaroille. 

Tästä huomataan, että paljas seikka, että harjoi- 
tamme konsentratiota ja pääsemme perille kontem- 
platiosta, ei vielä edellytä eikä takaa meille, että 
kasvamme henkisesti. Se voi viedä psyykkisten ky- 
kyjen heräämiseen. Mutta kun tahdomme olla todel- 
lisia esoteristeja, täytyy meidän kasvattaa itseämme 
henkisessä merkityksessä. Ymmärrämme sen tärkeän 
totuuden, että se mikä määrää ihmisen henkisen ole- 
muksen ja hänen sielunsa tilan, on se meditatio eli 
mietiskely, mikä on hänelle luonnollinen. Jos hänelle 
on luonnollinen joku itsekäs pyrkimys, jolloin hänen 
sielullinen mietiskelynsä on itsekästä, ei ole mitään 
takeita siitä, että hän edistyy henkisesti, päinvastoin 
hän saattaa tulla vielä itsekkäämmäksi kuin ennen. 
Vaarana on sillä ihmisellä, joka harrastaa yliaistil- 
lisia asioita, että jos hänen luonnollinen sieluntilansa 
on itsekäs, tulee tämä entistään lujemmaksi. Sen- 
tähden käytetään kaikessa todellisessa esoteerisessa 
itsekasvatuksessa sitä välttämätöntä keinoa, että ih- 

niinen oppiessaan keskittämään ajatuksiaan samalla 
mahdollisimman puolueettomasti tutkii itseään, ai- 
vankuin tuomari arvostelee omaa itseään ja paljastaa 
itsensä itsensä edessä. Hänen täytyy tällä tavalla 
oppia tutkimaan itseään, näkemään minkälainen hän 
on. Silloin hänelle selviää, missä suhteessa hänen 
luonnollinen sielullinen mietiskelynsä on muutettava, 
parannettava, jalostettava. Siitä hänelle esoteerisessa 
itsekasvatuksessa opetetaan. 


Veljenne ja palvelijanne 


Pekka Ervast. 


27 


EPISTOLA N:o 3. 
Veljet; 


Tässä kolmannessa yleisessä ja selvittävässä esi- 
tyksessä tulee minun nyt puhua meidän Ruusu- 
Ristin salaisen piirin eli esoteerisen ryhmän tarkoi- 
tuksesta. 

Tämä meidän salainen ryhmämme on itse asiassa 
hahmoteltu Ruusu-Risti Seuran kolmannessa ohjel- 
mapykälässä, jossa sanotaan, että Ruusu-Ristin jä- 
senet etsivät ikuiseen elämään vievää tietä, joka kas- 
vattaa ja kehittää heissä veljeyden henkeä. Tässä py- 
kälässä on hahmoteltu, kuten sanottu, meidän Ruusu- 
Ristimme salainen eli esoteerinen ryhmä. Tuosta 
määritelmästä voi myöskin ymmärtää, mikä sen ryh- 
män tarkoitus on. Jos Ruusu-Ristin kolmea ohjelma- 
pykälää katselee niin huomaa selvästi, että ne ovat 
aivan samat, kuin Teosofisen Seuran vastaavat ohjel- 
mapykälät. Sananmuoto on hieman toinen, tarkoitus 
ja henki on sama. Kolmannessa ohjelmapykälässä 
sanotaan, kuten muistatte, että Teosofisen Seuran 

tehtävänä on tutkia tuntemattomia luonnon lakeja ja 
ihmisen salaisia kykyjä. Näin määriteltynä on tuo 
kolmas Teosofisen Seuran ohjelmapykälä vienyt 
seuran jäseniä usein liian älylliseen ja liian järkipe- 
räiseen käsitykseen kolmannesta tehtävästä. Madame 
Blavatskyn tarkoituksena ei ollut, että Teosofit pal- 
jastaan älyllisellä, järkiperäisellä tavalla tutkisivat 
luonnon tuntemattomia lakeja ja ihmisen salaisia ky- 
kyjä. Hän vain tarkoitti, että kolmannen pykälän 
mukaan Teosofisen Seuran oli harrastettava todellista 
salatiedettä, okkultismiä, mutta ei okkultisia tieteitä. 
Tätä salatiedettä, okkultismiä, sanan korkeimmassa 
merkityksessä on koitettu esittää toisin sanoin Ruusu- 
Ristin kolmannessa pykälässä. Sillä mitä on todelli- 
nen salatiede? Se on ihmisen pyrkimys eteenpäin 
sillä tiellä, joka vie Valkoisen Veljeskunnan yhtey- 
teen. Todellinen okkultismi ei ole järjen eikä pään 
asia. Todellinen salatiede on sydämen oppi. Itse 
asiassa, sanoi Madame H. P. B., silmän oppi saattaa 
viedä ihmiset harhaan. Silmän oppi saattoi kulkea 
käsi kädessä ihmisen itsekkyyden kanssa. Sydämen 
oppi ei vie harhaan. Se heti asettuu ihmisen itsek- 
kyyden vastakohdaksi. Todelliset salatieteilijät, to- 
delliset maagikot ja tietäjät, Valkoisen Veljeskunnan 
jäsenet, ovat rakkauden ja epäitsekkyyden Mesta- 
reita, ovat totuuden ja tiedon Mestareita. Heidän 
luoksensa pääsee ainoastaan epäitsekäs ihminen. 
Sentähden tietä heidän luoksensa sanotaan »kaidaksi 
tieksi». Todellinen salatiede on siis ihmisen pyrki- 
mystä »kaidalle tielle» kunnes hän saavuttaa veljes- 
kunnan. Ruusu-Ristin salaisen ryhmän tarkoitus on 

viedä meidät tämän »kaidan tien» luo. Mistä kaita 
tie alkaa? Mistä alkaa ihmisen astuminen kaidan 
tien alkupäähän? Se alkaa ihmisen lujasta päätök- 
sestä. Ihminen sanoo itselleen: »nyt en enää aijo elää 
turhaan. Nyt aijon olla mukana maailmaa luomassa 
ja kehittämässä. Nyt aijon kulkea jumalallisen virran 
mukana. Nyt aijon palvella Jumalaa, niinkuin tekee 
Valkoinen Veljeskunta. Tästä lähtien suurin voima 
minun elämässäni on oleva totuus ja rakkaus». Ih- 
minen tekee itselleen tämmöisen lupauksen. Tällä 
lupauksella ja tällä päätöksellä hän vetoaa korkeam- 
paan itseensä, hän vetoaa maailman jumalallisiin 
henkivoimiin, hän vetoaa Valkoisen Veljeskunnan 
henkeen ja Isään Jumalaan ja sanoo heille kaikille: 
»tässä minä olen, tämmöinen minä olen. Soisin ole- 
vani Teille kelvollinen, tahtoisin palvella Sinua, Isä. 
Tahtoisin tästä lähtien olla pahaa tekemättä. Tah- 
toisin tästä lähtien olla hyvänä voimana maailmassa». 
Tämmöisen lupauksen, tämmöisen päätöksen tekee 
jokainen pyrkijä kun hän tahtoo lähestyä »kaidan 
tien» porttia. Sentähden sanotaan kaikille »prokul 
profani, pysykää loitolla jumalattomat». Jos ette us- 
kalla tätä luvata, tätä päättää, niin älkää yrittäkö. 
Sentähden, kun pyrkijä tekee tämän päätöksen, 
tämän lupauksen ja siten antautuu korkeimman it- 
sensä palvelukseen, niin maailman henkiset voimat 
kuulevat hänen äänensä, kuulevat hänen sielunsa lu- 
pauksen, kuulevat hänen henkensä päätöksen ja heit- 
tävät hetkeksi valoa ylhäältä hänen sieluunsa. Kun 
tämä valo ylhäältä lankeaa hänen sieluunsa, tapah- 
tuu vastavaikutus, josta kaikki viisaat aina ovat va- 

roittaneet ja varoittavasti koittavat puhua. Vastavai- 
kutus on siinä, että mitä ihmisessä on heikkouksia, 
on pahuutta, on ilkeyttä, on itsekkyyttä, on saastaa, 
on huonoutta — se nousee pinnalle. Ihminen ei voi 
sitä välttää. Jos hänen päätöksensä on pyhä ja jos 
hänen lupauksensa on harras, tulee hän hetkeksi en- 
tistään huonommaksi. Sentähden ne, jotka lupaavat 
itsellensä, että aikovat pyrkiä hyvään, älkööt peljäs- 
tykö sitä, että näyttää siltä, kuin ensin tulisivat en- 
tistään pahemmaksi. Heidän täytyy kulkea tällaisen 
kiirastulen lävitse. — Koska niin on ja koska täm- 
möinen reaktio on olemassa, on ihmisen, pyrkijän 
myöskin varustauduttava, hänen ei tule mennä ulos 
umpimähkään tuntemattomaan maahan. Hänen ei 
tule varustamattomana etsiä vaaroja, sillä villoin hän 
pian voi joutua ahtaalle. Hänen on varattava mat- 
kalle eväitä. 

Nyt meidän tulee tutkia näitä eväitä, joita tah- 
domme käyttää Ruusu-Ristin salaisessa piirissä. 

Ne ovat kahta laatua: älyllisiä ja siveellisiä. Älyl- 
linen varustuksemme on siinä, että olemme omak- 
suneet Teosofisen elämän filosofian erikoisesti siinä, 
että muistamme aina ja pidämme silmäin edessä, että 
olemme henkiolentoja ja että meillä on yhteinen Isä, 
elämän henki. Meidän ei tule langeta siihen harha- 
ajatukseen, että olemme sama kuin fyysillinen ruu- 
miimme. Meidän tulee muistaa, että olimme ole- 
massa ennen syntymäämme ja että tulemme olemaan 
kuoleman jälkeen. Fyysillinen ruumiimme on het- 
kellinen, tilapäinen asunto. Esoteerinen työ, okkul- 
tinen työ ei ole työtä vain tämän näkyväisen ruumiin 

hyväksi. Se on työtä, joka kestää läpi aikojen. Se on 
työ, jota monet meistä ovat ehkä alottaneet satoja ja 
tuhansia vuosia sitten. Se on joka tapauksessa työtä, 
jota on tehtävä satoja ja tuhansia vuosia. Se ei siis 
ole samanlaista työtä kuin se, jota yleensä tehdään 
näkyväisessä ruumiillisessa elämässä, vaan se on 
ikuista työtä. Se on meidän kuolematonta työtämme 
kuolemattomina = henkiolentoina. Mistä henkemme 
on kotoisin? Se on kotoisin hengestä, siitä salaperäi- 
sestä lähteestä, josta meidän ei tarvitse spekuloida, 
josta meidän vaan tulee tietää: Se tai hän on henki, 
Isä. Koska olemme kaikki samasta Isästä syntyisin 
ja lähtöisin, olemme kaikki henkiolentoja. Tämä on 
oleva älyllinen, filosofinen varustuksemme, että hyvin 
kestäisimme elämän vaikeuksia, niitä suurempia su- 
ruja, niitä vaikeimpia vaikeuksia, niitä kovempia 
kohtaloita, jotka tulevat meidän tiellemme, kun py- 
rimme »kaitaa tietä» kohti. 


Tulemme sitten siveelliseen edellytykseen eli va- 
rustukseen. Niitä on kolme ja ne suhtautuvat meidän 
sielullisiin perusominaisuuksiin, järkeen eli ajatuk- 
seen, tunteeseen ja tahtoon. 


Mitä siveellistä edellytystä tarvitsemme tiedon ja 
järjen maailmassa? Tarvitsemme välttämättä ehdo- 
tonta rehellisyyttä ja luotettavuutta. Meidän täytyy 
olla rehellisiä itsellemme ja toisille. Meidän täytyy 
olla kaikissa töissämme ja toimissamme luotettavia. 
Jos emme ole rehellisiä, totuuden mukaisia ja luotet- 
tavia, joudumme hirmuisten vaarojen alaiseksi ok- 
kultisessa elämässä. 

Mitä on siveellinen edellytys eli varustus tunteen 
alalla? Se on hyvyys ja rakkaus. Meidän tulee olla 
hyviä, sydämellisiä, rakastavia, auttavia, helliä ja 
lempeitä. Sydämen kovuus, kylmyys ja ynseys ovat 
esteitä tiellä, joiden yli on vaikea päästä. Sentähden 
pyrkijä ei jätä sydäntänsä kovaksi. Mietiskelyissään 
hän katsoo, että hänen sydämensä on lempeä ja ra- 
kastavainen. 

Mikä on siveellinen edellytys eli varustus tahdon 
maailmassa? Se on rohkeus, lujuus, pelkäämättömyys 
ja rauhallisuus. Pyrkijä joka pelkää, on arka, her- 
mostunut, levoton ja rauhaton, jonka mielialat hel- 
posti vaihtuvat ja jonka mieli läikkyy kuin rannan 
laineet, hänen on vaikea edetä okkultisella tiellä. 
Sillä kaidalla tiellä tarvitaan ihmeellistä, horjuma- 
tonta rauhaa, rauhallisuutta ja levollisuutta. 

Mahdotonta hänen olisi liikkua näkymättömässä 
maailmassa, jos hänen mielensä olisi levoton ja rau- 
haton. Sentähden pyrkijän tulee katsoa, että hänen 
tahtonsa on luja ja horjumaton. 

Ovatko nämä edellytykset sille välttämättömiä 
luonteenominaisuuksia ja kelpaako pyrkijäksi ainoas- 
taan sellainen ihminen, jolla on nämät luonteenomi- 
naisuudet? Fi, sillä silloin olisi kaikki pyrkimys toi- 
votonta. Pyrkijän tulee näitä ominaisuuksia itsessään 
kehittää. Millä tavalla hän voi niitä itsessään kas- 
vattaa? Sillä tavalla, että hän joka päivä asettaa it- 
sellensä ihanteen: »minun tulee olla rauhallinen, luo- 
tettava, minun tulee olla hyvä ja rakastavainen, 
minun tulee olla pelkäämätön ja rauhallinen. Olenko 
sitä tänään ollut?» Pyrkijän tulee joka päivä mie- 

lessään katsella ja kysyä näin itseltään ja sanoa it- 
selleen pelkäämättä: »tänään olen ollut rehellinen», 
taikka: »tänään olin tuossa asiassa epärehellinen». 
Pyrkijän tulee sanoa: »tänään olin hyvä ja jalo ja 
sydämellinen», tai: »tänään en sitä ollut tuossa ja 
tuossa asiassa». Pyrkijän tulee sanoa itselleen: »tä- 
nään olin rauhallinen ja rohkea», taikka: »tänään 
olin pelkuri ja kadotin sisäisen rauhani tuossa ja 
tuossa asiassa». Ja sitten, kun hän huomaa virheensä 
ja erehdyksensä, hän sanoo itselleen: »se on korjat- 
tava. Toisella kertaa en aijo näin olla. Toisella kertaa, 
jos sattuisi samanlainen tapahtuma kuin tänään, en 
menettele kuin tänään, vaan paremmin». Sitten hän 
kuvittelee mielessään millä tavailla hän paremmin 
menettelee. Hän sanoo itselleen: »sillä tavalla aijon 
menetellä vastaisuudessa ja olla». 

Näillä edellytyksillä ja eväillä lähdemme matkalle. 
Mutta meidän ei tule ajatella, että Valkoiset Veljet, 
että Kristus, että meidän Isämme olisi jossain tässä 
meidän takanamme tai meidän edessämme ankarina 
ja tuomitsevina ja odottavina. Ei, sitä he eivät ole. 
He ovat täynnä kärsivällisyyttä, avunantamista ja 
auttamishalua. He tahtovat auttaa jokaista, joka kä- 
tensä ojentaa heitä kohti. He eivät ketään tuomitse, 
he eivät ketään moiti, he eivät ole kenellekään an- 
karia. Itse me ihmiset olemme itsellemme ankaria 
ja tuomareita. Miksikä edelliset eivät ole? Sentäh- 
den että me ihmiset olemme kuolemattomia henki- 
olentoja. Jumala on antanut henkensä meille. Sen- 
tähden ei ole mitään hätää iankaikkisuuksien ian- 
kaikkisuudessa. Kadotusta ei ole. On ainoastaan 


34 


valoa. On ainoastaan ihana aamunkoitto tuolla kor- 
keiden vuorien takana, joka meitä kutsuu ja houkut- 
telee luoksensa. 

Veljenne ja palvelijanne 


Pekka Ervast. 

EPISTOLA N:o 4. 
Veljet, 


Olemme yleensä tottuneet ajattelemaan, että teo- 
sofia on alkuperältään itämaalaista ja että teosofinen 
liike on itämaalaisten viisaiden eli Mestarien alkuun- 
panema madame Blavatskyn välityksellä. Ja olemme 
sitten myös tottuneet ajattelemaan, että tämä teo- 
sofia ja teosofinen liike edustaa itämaalaista salatie- 
dettä, jotavastoin liike, joka edustaisi länsimaalaista 
salatiedettä, joka siis määrätyissä suhteissa poikkeaa 
itämaalaisesta paremmin kantaisi nimen rosenkreut- 
siläinen liike. Näin olemme tottuneet ajattelemaan 
ja madame Blavatskystä on sentähden nimenomaan 
sanottu että hän oli hengeltään ja työltään enemmän 
itämaalainen. Jotkut myöhemmät teosofit ja salatie- 
teilijät ovat sanoneet madame Blavatskystä, että hän 
alussa Amerikassa ollessaan oli enemmän rosenkreut- 
siläisen inspiration alainen, mutta että hän muu- 
tettuaan Intiaan tuli itämaalaisen vaikutuksen alai- 
seksi. Muistanette että madame Blavatskystä on ni- 

menomaan sanottu, että hän vasta Intiaan tultuaan 
alkoi opettaa jälleensyntymistä ja että hän ensimmäi- 
sessä kirjassaan Isis Unveiled ei opettanut reinkar- 
natiota, josta nimenomaisesta yksityisseikasta ma- 
dame Blavatsky itse huomauttaa, että hän ei suin- 
kaan ole voinut opettaa myöhemmin toisella tavalla 
kuin varhemmin, että hän oli alusta aikain samojen 
Mestarien yhteydessä ja että he eivät suinkaan voi- 
neet opettaa toisen kerran toisella tavalla ja toisen 
kerran toisella. Madame Blavatsky selitti itse ettei 
Isis Unveiledissä niin selvästi puhuttu jälleensyntymi- 
sestä siitä syystä, että hänen omat filosofiset ajatus- 
muotonsa eivät vielä silloin olleet niin selvät sen ky- 
symyksen suhteen. 

Meidän täytyy, kun tahdomme asettua oikeaan suh- 
teeseen teosofiseen liikkeeseen ja siihen okkultiseen 
inspiratioon, joka on lähtöisin Mestareista, heti ym- 
märtää, että madame Blavatsky, joka ensimmäisenä 
toi tiedon Mestareista maailmaan, ei suinkaan ollut 
itämaalainen enemmän kuin —länsimaalainenkaan. 
Häntä voi yhtä hyvällä syyllä sanoa rosenkreutsiläi- 
seksi kuin itämaalaiseksi okkultistiksi. Ehkä teoso- 
fista liikettä olisi yhtä hyvällä syyllä voitu nimittää 
rosenkreutsiläiseksi liikkeeksi. Oli kait jonkunlainen 
tarkoitus ja karma siinä, että madame Blavatskyn 
työtoveri eversti Olcott keksi nimen teosofia silloin 
kun he yhdessä ensin ajattelivat, miksikä he nimit- 
täisivät sitä seuraa, jonka aikoivat perustaa. Mutta 
teosofia nimenä on aivan neutraalinen nimi. Se ei vi- 
vahda itämaalaiseen enemmän kuin länsimaalaiseen. 
Se on kyllä länsimaalainen, kreikkalainen nimi, joka 

sanatarkasti vastaa sanskritinkielistä nimitystä Brah- 
maa Vidjaa, ja se merkitsee jumalallinen tieto, juma- 
lallinen viisaus. Mutta sen henkinen sisältö ja tar- 
koitus on luonnollisesti aivan yleismaailmallinen. 

Nyt voimme väittää — ja meidän täytyy ainakin 
ymmärtää se, että madame Blavatsky oli täydellinen 
rosenkreutsiläinen. Mikä sen todistaa? Sen todistaa 
Teosofisen Seuran ohjelma. Madame Blavatsky ei 
tullut käyttäneeksi nimitystä rosenkreutsiläinen tästä 
omasta liikkeestään, mutta että se liike, teosofinen 
liike perustui rosenkreutsiläiselle pohjalle, sen to- 
distaa Teosofisen Seuran ohjelma. Sillä ohjelman en- 
simmäinen pykälä on, kuten tiedämme, ihmiskunnan 
yleisen veljeyden ytimen muodostaminen. Nyt ih- 
miskunnan veljeys on rosenkreutsiläinen todellisuus, 
jos näet nimityksellä rosenkreutsiläisyys tarkoitetaan 
länsimaalaista okkultismia ja sitä inspiratiota, joka 
tuli Jeesuksen Kristuksen kautta. Minkätähden? 
Sentähden että Kristuksen inspiratio teki veljey- 
den tosiasiaksi. Veljeys oli ennen Kristusta tosiasia, 
jota saattoi lähestyä toisilla tasoilla ja älyssä. Buddha 
toteutti lähemmin veljeyttä älyssä. Ja koska hän 
älyssä puhdisti koko oman olemuksensa ja siten esitti 
täydellisesti järkevää olentoa, ihmistä sellaista, jom- 
moista vasta kaukana tulevaisuudessa voidaan löytää, 
niin hän siis toteutti veljeyttä älyn kautta. Mutta 
vaan harvoin ihminen saattaa toteuttaa veljeyttä sillä 
tavalla ja niin täydellisesti kuin Buddha. Kristuksen 
inkarnation kautta tapahtui sitten että Logos Jee- 
suksen Kristuksen avulla laskeutui ihmiskuntaan ja 
yhtyi meidän maapallomme auraan. Siten tuli kaik- 

kien ihmisten sisäinen minä niin stimuloiduksi, niin 
vahvistetuksi, niin henkevöidyksi, että veljeys sen 
perästä oli toteutettavissa hengessä ja teossa elä- 
mässä. Toisin sanoen: veljeys kaikkien ihmisten 
kesken maapallolla on nyt Kristuksen jälkeen tosi- 
asia, jonka ihmiset voivat tuntea koko olemukses- 
saan. Ja mikä merkillisempää, jokainen ihminen, 
joka pyrkii henkiseen elämään, hän voi oppia tunte- 
maan koko olemuksessaan tuota veljeyttä, jota ennen 
saattoi tajuta vain älyssään ja lähestyä vain näky- 
mättömässä maailmassa. Jos me nyt nimitämme ro- 
senkreutsiläisyydeksi sitä okkultististä inspiratiota 
jonka alku on maailmassa Kristuksen inkarnation 
jälkeen, niin se inspiratio siis sisältää veljeyden 
kokemisien, rakkauden, yleisen inhimillisen rak- 
kauden tuntemisen. Ja koska madame Blavatsky 
Teosofisen Seuran ensimmäiseen pykälään otti tämän 
veijeysaatteen ja viittasi veljeyden mahdollisuuteen, 
todistaa hän tällä, että hän oli rosenkreutsiläisen vai- 
kutuksen = alainen ja siis yhteydessä Kristuksen 
kanssa. Mitä nimistä? Jos emme tapaa hänen kir- 
joissaan aivan niitä nimityksiä, joita odottaisimme 
tapaavamme, niin paljon tärkeämpää ja paljon todis- 
tavampaa on, että tapaamme hänen kirjoistaan ja 
hänen elämäntyöstään sitä henkeä joka on Kris- 
tuksen hengen mukaista ja rosenkreutsiläistä. 

Kun luomme silmämme kymmeneen ensimmäiseen 
teosofisen liikkeen vuoteen huomaamme, että sisäi- 
sesti katsoen on tehtävä tarkka ero esoteerisen ja ek- 
soteerisen teosofian välillä ja edelleen teosofian ja 
Teosofisen Seuran välillä, eli ehkä pikemmin Teoso- 

fisen Seuran aatteen välillä. Ja te huomaatte kuinka 
niinä ensimmäisinä kymmenenä vuotena madame 
Blavatsky luonnollisesti edusti teosofiaa ja taas eversti 
Olcott Teosofisen Seuran aatetta. Madame Blavatsky 
oli esoteristi ja H. S. Olcott eksoteristi. Nyt meidän 
täytyy muistaa tarkkaan, mikä ero on näiden kahden 
asian välillä. Mitä siis oli madame Blavatskyn teo- 
sofia eli hänen esoterisminsa ja okkultisminsa? Se 
oli elävää elämää. Ja mitä elämää? Sitä, joka vei 
Mestarien luo. Teosofia madame Blavatskyn tajun- 
nassa oli se elämä, se henki, se sisäinen inhimillinen 
tajunta ja todellisuus, joka johti yksilön Mestarien 
luo. Kun luette esim. Teosofian avainta, huomaatte 
joka sivulla madame Blavatskyn teroittavan teosofian 
siveellisiä näkökantoja. Filosofia oli tärkeä, sillä teo- 
sofinen filosofia oli omansa puhdistamaan järkeä, 
mutta järjen puhdistus oli sitä varten, että ihminen 
ymmärtäisi minkätähden hänen piti olla siveellisessä 
merkityksessä teosofi, ei muuta varten. Teosofia oli 
madame Blavatskylle elämän käytäntöä. Ja mistä 
tämä teosofinen, esoteerinen ja okkultinen käytäntö 
alkoi ja yhä alkaa? Kristuksen inkarnation jäl- 
keen se alkoi juuri siitä kohdasta, josta madame 
Blavatsky antoi Teosofisen Seuran jäsenien elämän 
seurassa alkaa. Nimittäin yleisen veljeyden tuntemi- 
sella. Kuitenkaan ei paljaana älyllisenä ymmärryk- 
senä, vaan koko personallisuutta läpäisevänä hen- 
kenä, näkemyksenä ja toimintana. Siitä teosofia 
alkaa. Siitä madame Blavatskyn esoterismi ja okkul- 
tismi alkaa. Siitä alkaa henkinen elämä Kristuksen 
inkarnation jälkeen. Ensimmäinen askel on se että 

meidän tulee selvästi nähdä ja tuntea kaikkien ih- 
misten veljeys. Tämä ei ole niin vaikea asia. Me 
voimme siihen päästä teosofisen filosofian avulla. 

Kun teosofiset opit, kuten sanottu, puhdistavat 
meidän ajatuksemme, niin emme enää hengessä sodi 
sitä tosiseikkaa vastaan, että kaikki olemme pieniä, 
köyhiä, mitättömiä, vaillinaisia, pimeydessä vaeltavia 
ihmisiä. Me sen silloin ymmärrämme ja ymmärrystä 
seuraa aikaa myöten näkemys ja tuon seikan todel- 
linen realisoiminen eli toteuttaminen omassa olemuk- 
sessamme. 

Muistanette, että vuonna 1916 oli Tietäjässä jon- 
kinlainen polemiikki eli ajatusvaihto Teosofisen Seu- 
ran tarkoituksesta ja tehtävästä, ja silloin tuntui 
ehkä, niinkun ne, jotka olivat toisella kannalla kuin 
allekirjoittanut, — olisivat — puolustaneet — veljeyden 
aatetta ja allekirjoittanut olisi yrittänyt sotkea sitä 
pois. Sillä nuo toiset puhuivat kauniita yleviä sa- 
noja suuresta, ihmeellisestä veljeydestä. Kuitenkin, 
jos tarkastatte uudestaan ja lähemmin noita silloisia 
kirjoituksia, voitte tehdä sen havainnon, että allekir- 
joittaneen tarkoitus oli teroittaa, että tämä veljeys 
oli toteutettava käytännössä, ei puheissa eikä sa- 
noissa. Se ei ollut sellainen aate, jota meidän piti 
saarnata, vaan se oli sellainen asia, jota meidän piti 
toteuttaa käytännössä. Teosofia madame Blavatskyn 
hengen mukaan ei ole mikään saarnattava veljeys- 
aate, vaan elettävää veljeyselämää. Tämä seikka 
täytyy olla meille täysin selvänä, muuten emme ym- 
märrä Teosofisen Seuran tai teosofisen liikkeen eso- 
teerista historiaa. 

Sitten täytyy meille olla selvänä toinen asia, se ni- 
mittäin, millä tavalla eversti Olcott käsitti teosofian, 
käsitti teosofisen liikkeen ja käsitti Teosofisen Seuran 
tarkoituksen. 

Hän syventyi niin Teosofisen Seuran aatteeseen, 
että hän kokonaan omassa tajunnassaan yhdisti oman 
persoonansa Teosofiseen Seuraan. Hän oli Teosofinen 
Seura, tai ainakin Teosofisen Seuran edustaja ja sym- 
booli. Hän oli presidentti-perustaja. Mikä oli nyt 
hänen käsityksensä Teosofisesta Seurasta? Ymmär- 
rämme heti, että se käsitys oli ylevä ja että se kävi 
yhteen teosofian hengen kanssa, vaikka se saattoi 
kiinnittää huomionsa muotoon. 

Eversti Olcott'in käsitys Teosofisesta Seurasta oli 
se, että teosofinen seura oli maailmassa ja ihmis- 
kunnan historiassa aivan uusi ja ennen kuulumaton 
edistysaskel. Teosofisen Seuran piti olla sellainen 
lava, jolla saattoi kohdata toisensa kaikki ihmiset 
jotka vähänkin etsivät totuutta, oli sitten heidän kä- 
sityksensä totuudesta mikä tahansa. Jokainen rehel- 
linen, vilpitön ihminen saattoi tulla Teosofiseen Seu- 
raan kun hän vain etsi totuutta ja samalla tun- 
nusti, että toisilla ihmisillä oli yhtä suuri oikeus etsiä, 
uskoa ja mahdollisesti tietää kuin hänelläkin. Kos- 
kaan maailmassa ei oltu ennen mitään tällaista yri- 
tetty. Koskaan ei ollut ennen mitään yleismaailmal- 
lista liikettä, johon olisi voinut liittyä ihmisiä kaikista 
eri uskonnoista, kaikista eri filosofisista ja tieteelli- 
sistä piireistä. Tämä oli aivan loistavan suurenmoi- 
nen uuden ajan aate. Vapautukaamme kaikesta ah- 
dasmielisyydestä ja dogmatismista! Älkäämme mää- 

ritelkö totuutta, älkäämme olko vastahakoisia toisten 
löydöille totuuden nimessä, vaan muistakaamme, että 
me ihmiset olemme totuudenetsijöitä ja että olemme 
toistemme veljiä. Eversti Olcott oli mitä syvimmin 
ymmärtänyt sen veljeyden toteuttamisen, jota sa- 
nomme — suvaitsevaisuudeksi. Teosofinen Seura ei 
saanut seurana pitää mitään uskoa ehdottomasti us- 
kottavana ja noudatettavana. Teosofisen Seuran oli 
oltava aivan vapaa kaikesta lahkolaisuudesta ja oi- 
keaoppisuudesta. Tämä oli eversti Olcottin ihana ja 
kaunis aate. Minä voin omasta puolestani todistaa, 
että eversti Olcottilla todella oli tämä käsitys Teoso- 
fisen Seuran tarkoituksesta, sillä keskustelin näistä 
asioista Tukholmassa vuonna 1900 eversti Olcottin 
kanssa ja pääsin itse keskustelussa hänen kanssaan 
tämän Teosofisen Seuran aatteen ja ihanteen ym- 
märrykseen. Minulla ei ollut Teosofisen Seuran aate 
niin selvänä ennen. Tällä tavalla eversti Olcott myös- 
kin tuli tehneeksi selvän eron Teosofisen Seuran ja 
teosofian välillä. Mutta kun madame Blavatsky sa- 
noi: »teosofia on ylempi kuin Teosofinen Seura, Teo- 
sofinen Seura on vain ajallinen, ohi menevä yritys 
toteuttaa teosofiaa maailmassa», niin sanoi taas 
eversti Olcott, ei sanoissa ehkä niin suoraan kuin aja- 
tuksissa ja hengessä: Teosofinen Seura on ylempi 
kuin teosofia. Sillä mitä teosofia on? Se on kokoelma 
ja joukko määriteltyjä oppeja maailmasta, ihmisestä, 
Jumalasta, luomisesta ja asioista, joista tavalliset 
ihmiset eivät voi mitään tietää. Mutta Teosofi- 
nen Seura taas aatteeltaan on aivan yläpuolella 
kaikkia oppeja ja maailmankatsomuksia ja niiden nä- 

kökantoja ja filosofiaa, sentähden että sen aate pe- 
rustuu siihen, että me ihmiset emme tiedä totuutta 
ja sentähden meidän täytyy olla suvaitsevaisia ja 
tunnustaa toistemme veljeys. 

Huomatkaa, että tämä eversti Olcottin näkökanta 
oli käytännöllisesti katsoen todella viisas, jalo, ylevä 
ja tosi. Mutta huomatkaa samalla, että madame Bla- 
vatskyn näkökanta oli okkultisesti ainoa tosi, koska 
Mestarit olivat olemassa ja olivat lähettäneet hänet 
maailmaan julistamaan näitä suurenmoisia rosen- 
kreutsiläisiä totuuksia ja panemaan alulle teosofista 
liikettä. Huomaamme, kuinka heti näissä kahdessa 
näkökannassa piili eripuraisuuden ja riidan itu. 

Ajatelkaamme näitä. 

Veljenne ja palvelijanne 


Pekka Ervast. 

EPISTOLA N:o 5. 
Teosofisen liikkeen historiasta. 


Veljet. — Teosofisen liikkeen historia oli ymmär- 
rettävistä syistä alussa, voimme sanoa ensimmäisenä 
kahtena vuosikymmenenä sama kuin Teosofisen Seu- 
rankin historia. Fi ollut alussa muita seuroja teoso- 
fisessa liikkeessä kuin T. S. ja sentähden T. S:n his- 
toria on liikkeenkin historia. 

Näimme, kuinka ensimmäisenä kymmenenä vuote- 
na, siis vv. 1875—1885 T. S:ssä vähitellen muodostui 
kaksi käsitystä teosofisesta liikkeestä ja T. S:n tar- 
koituksesta. Toinen oli madame Blavatskyn käsitys, 
jonka mukaan Teosofinen Seura oli olemassa teoso- 
feja varten. Maailma kaipasi teosofiaa, Mestarien sa- 
nomaa ja madame Blavatsky oli lähetetty sitä julis- 
tamaan. Teosofinen Seura oli ainoastaan välikappale, 
jonka avulla tämän sanoman julistamista edistettiin 
ja palveltiin. Toinen käsitys Teosofisen Seuran tar- 
koituksesta, jota edusti seuran toinen perustaja 
eversti H. S. Olcott, oli se, että T. S. sinänsä oli se 

mitä maailma kaipasi. T. S. oli se lava, jolla kaikki 
totuuden etsijät saattoivat veljellisyydessä ja suvait- 
sevaisuudessa kokoontua, vaihtaa ajatuksia ja esittää 
näkökantoja. Teosofinen Seura oli jotain ennen kuu- 
lumatonta, sillä kaikki uskonnot, jotka puhuivat to- 
tuudesta, olivat keskenään erimielisiä eivätkä su- 
vainneet toisiaan. Nyt Teosofisessa Seurassa ketkä 
ihmiset tahansa, jotka totuutta rakastivat ja sitä et- 
sivät, saattoivat vapaasti kokoontua. Eversti Olcottin 
mielestä seura sinänsä oli arvokkainta, mitä saattoi 
ajatella. 

Me, jotka näin perästäpäin arvostelemme näitä 
asioita ja tarkastelemme liikkeen historiaa, voimmeko 
näistä asioista olla kahden vaiheilla, kumpiko kä- 
sitys on oikea? 

Niin kaunis ja ylevä, kuin eversti Olcottin ja hänen 
kannattajainsa, toisin sanoen, melkein useampien teo- 
sofien kanta olikin, ei se kuitenkaan vastannut teoso- 
fisen liikkeen todellista tarkoitusta. Sillä Mestarit 
eivät olleet lähettäneet eversti Olcottia teosofista lii- 
kettä perustamaan. Madame Blavatsky oli siihen 
kasvatettu. Madame Blavatsky oli sitä varten lähe- 
tetty. Hän se tiesi, mikä oli teosofisen liikkeen ja 
teosofian tarkoitus. Hän se valitsi Mestarien käskystä 
eversti Olcottin työtoverikseen. Ja että eversti Olcott 
valittiin työtoveriksi todistaa, että hänen karmansa 
oli niin ansiokas, että hän tähän toimeen soveltui. 
Kuitenkaan hänen henkinen kehityksensä ei luon- 
nollisesti vetänyt vertoja madame Blavatskyn kehi- 
tykselle, sillä madame Blavatsky oli paljon var- 
mempi, paljon kehittyneempi ja paljon sisältörik- 

kaampi olento kuin yleensä otaksutaankaan. — Emme 
tiedä H. P. B:stä paljoa. 

Eversti Olcott kertoo itse muistelmissaan, että 
hän ei koskaan päässyt selville H. P. B:n salai- 
suudesta, mysteriosta. Hän sanoo, että madame Bla- 
vatskyn fyysillinen ruumis oli kuin majatalo, jossa 
erilaiset olennot liikkuivat. EFi kuitenkaan spiritis- 
tisellä tavalla. Eversti Olcott oli melkein parikym- 
mentä vuotta tutkinut spiritismiä, ennenkuin hän 
joutui madame Blavatskyn yhteyteen. Hän oli siis 
täysin kompetentti, kykenevä tekemään eron jonkun 
mediumin ja sellaisen olennon välillä, kuin madame 
Blavatsky oli. Ja hän sanoo ja sanoi sen minullekin 
Tukholmassa, että kun hän, Olcott, oli yhdessä H, P. 
B:n kanssa, ei hän koskaan tietänyt, kuka se kulloin- 
kin oli, joka hänen kanssaan jutteli. Hän oppi vähi- 
tellen huomaamaan eron useamman eri individualite- 
tin välillä, niin että hän sanoi itsellensä: nyt olen vii- 
saan platoonikon seurassa, nyt olen viisaan adeptin 
seurassa, nyt intialaisen mahatman seurassa, nyt kop- 
tilaisen opettajan seurassa, nyt kreikkalaisen filoso- 
fin seurassa jne. Ja madame Blavatsky, joka omassa 
personallisuudessaan itse asiassa rakasti leikkiä saat- 
toi silloin, kun joku näistä Mestareista, varsinkin yksi 
Mestareista oli hänessä, kerrassaan kauhistua, jos 
eversti Olcott puhutteli häntä tavallisella tuttavalli- 
sella tavallaan. Näin juhlallinen oli varsinkin yksi 
näistä adepteista, jotka käyttivät madame Blavats- 
kyn ruumista. Vasta tulevaisuus on paljastava H. P. 
B:n salaisuuden. Me voimme tyytyä siihen tietoon, 
että hän oli Mestarien lähettämä. Hän oli heidän auk- 

torisoitu puhetorvensa. Sentähden on luonnollista, 
kun me näin perästäpäin arvostelemme historiaa, 
että ilman muuta sanomme: madame Blavatskyn kä- 
sitys Teosofisen Seuran tarkoituksesta oli tietysti ai- 
noa oikea. 

Nyt kun ensimmäinen vuosikymmen loppui ja toi- 
nen seuran historiassa alkoi, alkoi samalla uusi ajan- 
jakso uusine ongelmineen, jossa uudessa ajanjaksossa 
tuli historiallisesti varsinaisesti näkyviin nuo erilai- 
set käsitykset teosofisessa liikkeessä. 

Uusi ajanjakso alkoi sillä, että tuo surullisen kuu- 
luisa Coulombin pariskunta yhdessä kristillisten lähe- 
tyssaarnaajien ja Intiaan matkustaneen nuoren 
psyykkisen tutkijan mr. Hodgson'in kanssa yhteisesti 
heittivät madame Blavatskya vastaan tuon julman 
syytöksen petturuudesta. Tuntenette kaikki nimeltä 
niin sanotun Hodgson'in raportin, joka herätti mitä 
suurinta huomiota maailmassa ja sai aikaan täydelli- 
sen kääntymyksen yleisön suhteessa teosofiaan, ma- 
dame Blavatskyyn ja osaksi Teosofiseen Seuraankin, 
kun itse pääpapitarta syytettiin mitä alhaisemmista 
petoksista. Kun väitettiin, että kaikki niin sanotut 
okkultistiset ilmiöt eli ihmetyöt, joiksi niitä myös voi 
nimittää, joita madame Blavatsky oli tehnyt olivat 
olleet paljasta petkutusta. Ja kun tämä väite 
tehtiin arvokkaan = eurooppalaisen =tutkijan puo- 
lelta, oli selvää, että suuri yleisö ei ruvennut tar- 
kemmin ottamaan selkoa asian oikeasta laadusta, 
vaan nielaisi Hodgson'in raportin sellaisenaan, täy- 
tenä totena. Ja silloin on myös luonnollista, että suuri 
yleisö käänsi selkänsä madame Blavatskylle. Sillä 

madame Blavatsky oli saavuttanut suuren kunnian ja 
maineen ennen Hodgsonin raporttia. Nyt tämä 
Hodgsonin raportti kaatoi kylmää vettä yleisön nis- 
kaan ja samalla kun yleinen mielipide käänsi sel- 
känsä madame Blavatskylle, samalla se myös kadotti 
suuressa määrin harrastuksensa teosofiaan ja Teoso- 
fiseen Seuraan. Mikä nyt olisi ollut luonnollista? 
Luonnollistahan olisi ollut, että kaikki ne ihmiset, 
jotka olivat omaksuneet madame Blavatskyn julista- 
man maailmankatsomuksen, että he olisivat yhtenä 
miehenä puolustaneet, voi sanoa, henkistä äitiään. 
Olisihan ollut luonnollista, että Teosofinen Seura olisi 
yksimielisesti noussut syyttäjiä vastaan ja näyttänyt, 
että sillä ainakin oli täydellinen luottamus opetta- 
jaansa. Niin ei kuitenkaan käynyt. Mikä olisikaan 
ollut hätänä, jos madame Blavatskya olisi kohdannut 
sympatia joka taholta Teosofisessa Seurassa? Sen si- 
jaan T. S:n jäsenet hyvin suuressa määrin peljästyi- 
vät ja joutuivat epäilyksen valtaan ja kysyivät, mi- 
tenkä ovat asiat? Madame Blavatskyn suuret sairau- 
det, jotka lopulta tappoivat hänet, ne aiheutuivat 
suuressa määrin juuri siitä kylmyydestä, välinpitä- 
mättömyydestä, epäileväisyydestä ja tylsyydestä, joka 
tuli hänen osaksensa. Hän huudahti itsekseen: »oi, 
jospa minulla olisi edes yksi Teosofisessa Seurassa, 
joka minua puolustaisi! Kukapa ei puolustaisi, jos 
hänen äitiänsä tuolla tavalla syytettäisiin? Minä 
olen yksin ja hyljätty!» Ei eversti Olcottkaan, pe- 
rustaja presidentti puolustanut madame Blavatskyä. 
Päin vastoin me näemme, kuinka juuri teosofit ja nii- 
den etunenässä Olcott, Sinnett ja muut tunnetut teo- 

sofit, lukuunottamatta Judgea Amerikassa, kuinka 
nämä teosofit päinvastoin käänsivät huomionsa yk- 
sinomaan siihen, että Teosofisen Seuran maine vain 
ei laskisi maailman silmissä. He puolustivat Teoso- 
fista Seuraa. He myöskin keksivät sen, että teosofia 
ja teosofinen elämänymmärrys ja teosofiset opit oli- 
vat madame Blavatskystä riippumattomia. Tämähän 
oli totta, eihän teosofiset opit riippuneet kenestäkään 
ihmisestä, eikä Teosofinen Seura reaalitodellisuu- 
tena tässä näkyväisessä maailmassa ollut sama kuin 
madame Blavatsky. Sehän kyllä oli totta. Mutta 
kuitenkin me tunnemme ja sanomme ja tiedäm- 
me nyt, että sellaisessa käsityksessä oli jotain 
puutteellista ja väärää. Kenen ansio oli, että Teo- 
sofinen Seura oli olemassa? Oliko se eversti Ol- 
cottin tai Sinnettin. Ei. Kenen ansio oli, että teo- 
sofinen elämänymmäirrys oli olemassa? Oliko se Teo- 
sofisen Seuran ansio? Ei. Se oli kaikki madame Bla- 
vatskyn ansiota. 

Muistanette, että eräs Mestari kerran kirjoitti: 
»Kiittämättömyys ei kuulu meidän vikoihimme». Siis 
jos me kulkisimme Mestarin jäljessä ei kiittämättö- 
myys kuuluisi meidänkään vikoihimme. Teosofinen 
Seura osoitti epäilemättä kiittämättömyyttä madame 
Blavatskya kohtaan. Teosofinen Seura osoitti, että se 
ei ollut käsittänyt madame Blavatskyn tehtävää. Se 
osoitti, että se ei ollut ymmärtänyt omaa ensimmäistä 
ohjelmapykäläänsä. Sillä jos T. S. olisi tunnustanut 
itsensä veljeskunnaksi, olisi se kait lukenut madame 
Blavatskyn tuohon veljeskuntaan kuuluvaksi. Ja jos 
madame Blavatsky olisi kaikkien mielestä ollut veli, 

niin häntä kait olisi puolustettu ja rakastettu. Fi sil- 
loin puhuttu näistä asioista tällä tavalla suoraan. Sil- 
loin tietysti elettiin keskellä tapahtumia, eikä arvos- 
telu kykene koskaan kohdistumaan aivan selvänä ja 
kirkkaana nykyhetken tapahtumiin. Me osaamme 
näin perästäpäin arvostella. 


Kuitenkin tiedämme, että juuri se, että Teosofinen 
Seura oli kuin langennut pois tehtävästään, juuri se 
aiheutti sen uuden yrityksen luoda uusi todellinen 
Teosofinen Seura, jota nimitettiin esoteeriseksi osas- 
toksi, eli kouluksi. Kaikki nämä mainitut tapahtu- 
mat saivat aikaan sen, että madame Blavatsky vuon- 
na 1888 ilmoitti perustavansa esoteerisen osaston, joka 
oli riippumaton Teosofisesta Seurasta. Ja tähän saat- 
toi päästä jäseneksi kaikki ne, jotka tunnustivat ma- 
dame Blavatskyn opettajaksi. Huomatkaa, että Teo- 
sofinen Seura oli 13 vuotta vanha silloin kun esotee- 
rinen koulu perustettiin. Luku 13 on kabbalistisesti 
kuoleman luku, ja samalla rakkaudessa uudesti-syn- 
tymisen luku. Mestarien ja madame Blavatskyn kan- 
nalta alkuperäinen T. S. oli kuin kuollut. Ne teosofit, 
jotka elivät, ne kutsuttiin kokoon, koottiin uuteen 
ryhmään, piiriin, jonka nimeksi pantiin esoteerinen 
osasto». Voi huomata tällaisia sattuvia ajanjaksoja 
teosofisen liikkeen historiassa. Jos menemme 13 
vuotta eteenpäin vuodesta 1888, tulemme vuoteen 
1901. Silloin tapahtui yhtä ja toista, mm. että teoso- 
finen liike suomen kielellä sai jalansijaa Suomessa. 
Ja jos menemme sitten 13 vuotta eteenpäin tulemme 
vuoteen 1914 jolloin maailmansota alkoi ja muutti 

hyvin suuresti esoteeriset olosuhteet teosofisessa liik- 
keessä. 

Koska tämän esoteerisen osaston perustaminen oli 
tärkein tapahtuma toisella vuosikymmenellä Teosofi- 
sen Seuran historiassa, niin tahdon lukea muutamia 
lauseita madame Blavatskyn ensimmäisestä esoteeri- 
sesta paperista. 

»Teosofinen Seura on juuri astunut olemassaolonsa 
14:teen vuoteen ja jos se on aikaansaanut suuria, voisi 
sanoa hämmästyttäviä tuloksia eksoteerisesti ja hyö- 
typeräisellä tasolla on se osoittautunut huonoksi yri- 
tykseksi kaikissa muissa suhteissa, jotka olivat en- 
simmäisinä alkuperäisen ohjelman tehtävissä. Niinpä 
se yleisenä veljeytenä tai vaikkapa vain veljeskun- 
tana, yhtenä monista, on laskeutunut alas niiden seu- 
rojen tasolle, jotka suurta itsestänsä ajattelevat, 
mutta joiden sanat ovat paljasta tekopyhyyttä. Eikä 
seuraa voi puolustaa sillä, että tämä alaspäinmeno 
johtuisi siitä, että se tuli estetyksi ja melkein tape- 
tuksi luonnollisessa kehityksessään vihollisten hyök- 
käysten kautta, jotka julkisesti alkoivat vuonna 1884. 
Sillä eipä ennen sitäkään aikaa ollut seuramme ri- 
veissä sitä yhteistuntoa, joka olisi tehnyt seuramme 
kykeneväksi vastustamaan kaikkia ulkonaisia hyök- 
käyksiä ja samalla suonut niille, jotka aina ovat val- 
miit antamaan apua, kun me kykenemme sitä vas- 
taanottamaan, tilaisuuden todella antamaan kaikille 
seuran jäsenille suurempaa ja tuntuvampaa apua. Kun 
ahdinko alkoi, olivat liian monet alttiit epäilemään ja 
tulemaan tuomitsevaisiksi, ja harvat olivat, jotka ovat 
työskennelleet asian puolesta eikä omaksi hyödyk- 

seen. Vihollisten hyökkäykset ovat kaikki antaneet 
seuralle jonkun verran viisautta ulkonaisen edistyk- 
sen ohjaamisessa, mutta sen todellinen sisällinen tila 
ei ole parantunut. Jäsenten pyrkiessä henkiseen si- 
vistykseen ovat he yhä sen avun tarpeessa, jota ai- 
noastaan yhteistunto, solidariteetti riveissä antaa oi- 
keuden pyytää. Mestarit voivat antaa ainoastaan 
pientä apua seuralle, joka ei ole täydellisesti yhtä 
päämäärässään ja tunteessaan ja joka rikkoo ensim- 
mäistä pääsääntöänsä, yleistä veljesrakkautta katso- 
matta rotuun, uskontoon, väriin, luokkaan jne., toisin 
sanoen niihin yhteiskunta erotuksiin, joita maailma 
tekee ihmisten välillä; eikä liioin seuralle, jossa monet 
jäsenet kuluttavat elämänsä tuomitessa, arvostellessa 
ja usein panetellessa toisia jäseniä erittäin epäteoso- 
fisella tavalla. 

»Tästä syystä päätettiin koota valittuja Teosofi- 
sessa Seurassa ja kutsua heidät toimintaan. Ainoas- 
taan valittu joukko uskollisia sieluja, kourallinen 
päättäväisiä miehiä ja naisia, jotka janosivat todel- 
lista henkistä kehitystä ja sielunviisauden saavutta- 
mista, voivat saada Teosofisen Seuran takaisin alku- 
peräisille raiteille. Ainoastaan esoteerisen osaston 
kautta, se on, ryhmän kautta, jossa kaikki jäsenet, 
vaikka eivät toisiaan tunnekaan työskentelevät tois- 
tensa puolesta ja työskennellen kaikkien puolesta sa- 
malla työskentelevät omaksi hyväksensä, ainoastaan 
sen kautta suuri eksoteerinen seura voi tulla pelas- 
tetuksi ja saatetuksi ymmärtämään, että ainoastaan 
yhteistyö ja sopusointu ovat sen voima ja valta. Tä- 
män osaston tarkoituksena on siis auttaa Teosofista 

Seuraa kokonaisuutena edistymään tulevassa kasva- 
misessa oikeaan suuntaan, siten että se edistää vel- 
Jjellistä yhteyttä ainakin valitun vähemmistön kesken. 
»Kaikki tietävät, että tämä oli silmämääränä silloin 
kun seura perustettiin, ja sen vannottamattomissakin 
riveissä oli mahdollisuus kehittyä ja saavuttaa tietoa, 
kunnes seura alkoi osoittaa todellisen yhteyden puu- 
tetta». 
Veljenne ja palvelijanne 


Pekka Ervast. 

FPISTOLA N:o 6. 
H. P. Blavatsky. 
Veljet. 


Teosofisen liikkeen ja samalla siis Teosofisen Seu- 
ran 13 ensimmäisenä vuotena kysyttiin kaikilta teo- 
sofeilta, kaikilta T. S:n jäseniltä esoteerisesti katsoen: 
Oletteko ymmärtäneet tämän liikkeen tarkoituksen? 
Oletteko ymmärtäneet, että tämän liikkeen tarkoituk- 
sena on herättää eloon veljesrakkautta ihmisten sy- 
dämissä, ainakin siihen liikkeeseen osaa ottavien sy- 
dämissä? Oletteko ymmärtäneet, että tämä veljesrak- 
kaus on ensimmäisenä ehtona ihmisen henkiselle ke- 
hitykselle? Oletteko ymmärtäneet, että on olemassa 
ihmisiä, viisaita adepteja ja Mestareita, joissa veljes- 
rakkaus rinnatusten totuuden tiedon kanssa on puh- 
jennut täyteen kukkaansa? Oletteko ymmärtäneet, et- 
tä teosofisen liikkeen takana on näitä Mestareita? 
Oletteko ymmärtäneet, että H. P. B. oli heidän lähet- 
tiläänsä? Olemme sanoneet, että kaikki Teosofisen 


55 


Seuran jäsenet eivät osanneet vastata näihin kysy- 
myksiin myöntävästi. Olemme nähneet, että jotkut 
jäsenet alkoivat suuressa määrin maailman tavalla 
epäillä kaikkien Mestarien olemassaoloa ja pitämään 
niitä vain madame Blavatskyn keksiminä kummituk- 
sina tai mielikuvituksina. Semmoisten jäsenten mie- 
lestä madame Blavatsky vähitellen muuttui pettu- 
riksi ja epäluotettavaksi ihmiseksi, jolla ei suinkaan 
ollut mitään määrättyä okkultista tehtävää maail- 
massa. Korkeintaan hän kohtalon kädestä oli saanut 
tehtäväkseen kääntää suuren yleisön huomiota itä- 
maihin ja itämaalaisiin uskontoihin ja itämaalaiseen 
kirjallisuuteen. Toinen osa jäsenistä taas ei mennyt 
yhtä pitkälle epäilyksissään. He uskoivat Mestarien 
olemassa oloon, mutta he alkoivat epäillä madame 
Blavatskyn okkultista asemaa. He eivät pitäneet 
häntä okkultisesti pätevänä johtajana, vaan alkoivat 
epäillä hänestä, että hän oli mediumi ja koska monet 
näistä epäilijöistä olivat tutkineet spiritismiä ja spi- 
ritistisiä mediumeja, niin he hyvin tunsivat ja tiesivät 
kuinka epäluotettavia itse asiassa mediumistiset hen- 
kilöt olivat. He olivat tulleet kerrassaan siihen johto- 
päätökseen, että kuta parempi mediumi, sitä huonom- 
pi ihminen tavallisessa luotettavassa ja kunniallisessa 
merkityksessä. He uskoivat, että madame Blavatsky 
ollessaan mediumi oli epäluotettava henkilö, semmoi- 
nen, joka joskus saattoi olla jonkun Mestarin vaiku- 
tuksen alainen, toisin ajoin taas jonkun mitättömän ja 
vaikkapa siveellisesti alhaisen astralisen vaikutuksen 
alainen. Toiselta puolen H. P. B. tietysti osasi vai- 
kuttaa todellisena okkultistinä niihin, jotka olivat 


56 


tosi teosofeja, jotka vilpittömästi antautuivat uuden 
elämänymmärryksen palvelukseen. He kyllä näkivät 
totuuden madame Blavatskyn suhteen. 

On ikävää huomauttaa näistä seikoista, mutta sa- 
malla se on hyödyllistä, sillä jokainen teosofi on aina 
samassa asemassa ja suruksemme meidän täytyy to- 
deta, että niinkin etevät teosofit kuin eversti Olcott 
ja Sinnett, jotka ehdottomasti uskoivat Mestareihin, 
yhtä kaikki epäilivät madame Blavatskya. Siitä to- 
distavat sekä Olcotin Old Diary Leaves (Vanhat päi- 
väkirjan lehdet, hänen muistiin panonsa Teosofisen 
Seuran historiasta) että Sinnettin hänen kuolemansa 
jälkeen ilmestynyt kirja Early days of Theosophy in 
Europe (Teosofian alkupäiviltä Europassa), joka kirja 
ainakin allekirjoittanutta mitä suurimmasti ihmetyt- 
tää. Se on melkein kuin loan heittoa madame Bla- 
vatskya kohtaan. 

Kun pitää mielessään, mikä hirmuinen mullistus 
kaikkien teosofien mielessä syntyi psyykkisen seuran 
niin sanotun Hodgsonin raportin johdosta, niin ym- 
märtää vallan hyvin, että madame Blavatsky mieles- 
sään epätoivoisena kysyi, kuinka teosofinen liike on 
pelastettavissa? Kun hän sitten suunnitteli esoteerista 
osastoa ja huhu siitä levisi Intiaan eversti Olcottin 
korviin, niin Olcott ensin kovasti loukkaantui ja suut- 
tui, kysyen, mitä se »vanha rouva» nyt rupeaa veh- 
keilemään? (Madame Blavatskya kutsuttiin vanhaksi 
rouvaksi). Ja vasta sitten kun eversti Olcott laivassa 
matkalla Eurooppaan oli yliluonnollisella tavalla saa- 
nut kirjeen Mestarilta, vasta sitten hän rauhoittui. 
Sillä tuossa kirjeessä Mestari mitä selvimmin ja an- 

karimmin sanoin nuhteli eversti Olcottia ja muistutti 
häntä siitä, kuka hän oli ja kuka H. P. B. oli. 

Tultuaan sitten Englantiin, jossa madame Blavats- 
ky siihen aikaan eli, eversti Olcott sitten aivan nöy- 
ränä ja kaikkiin H. P. B:n suunnitelmiin taipuvaise- 
na allekirjoitti esoteerisen osaston perustamispape- 
rit. Muistatte, että Teosofinen Seura ja sen ulkonai- 
nen johto oli eversti Olcottin lempilapsi, jossa presi- 
dentti aina laillistutti, mitä pantiin toimeen. Jos H. 
P. B. jotain ehdotti tai ryhtyi tekemään, niin eversti 
Olcott aina mielellään nimellään sitä vahvisti ja lail- 
listutti. Tämä ei tietenkään estänyt eversti Olcottia 
olemasta kaikesta sydämestään rehellisimpiä, vilpit- 
tömimpiä ja paraita ihmisiä, mitä maailmassa oli. 
Hän oli vain 20 vuoden aikana, ennenkuin kohtasi 
H. P. B:n, tutkinut spiritismiä ja sentähden hänen oli 
vaikea ymmärtää H. P. B:tä maagikkona. 

Vuonna 1888 madame Blavatsky siis perusti Teoso- 
fisen Seuran esoteerisen osaston ja ensimmäisissä 
esoteerisissa papereissa hän lausui joukon semmoisia 
ajatuksia, jotka tänä päivänä ovat yhtä tärkeitä ja jo- 
kaista pyrkijää yhtä lähellä kuin silloinkin. Sentäh- 
den jatkan nyt otteita tuosta hänen ensimmäisestä 
kirjelmästään. 

»Ja nyt seuran on selvittävä vastaisista vaaroista 
tämän esoteerisen osaston jäsenten yhteisellä tarkoi- 
tusperällä, veljellisillä tunteilla ja lakkaamattomilla 
ponnistuksilla. Kun tarjotaan käytännöllisen altruis- 
min suuremmoinen esimerkki, näyttävät jalossa elä- 
mässä esimerkkiä ne, jotka oppivat käyttämään 
suurta tietoa yksinomaan toisten avuksi, ja jotka pyr- 

kivät saavuttamaan voimia ainoastaan asettaakseen 
niitä kanssaihmistensä palvelukseen, niin koko teo- 
sofinen yhteiskunta voi vielä tulla johdetuksi toimin- 
taan ja noudattamaan eteen asetettuja esimerkkejä. 
Esoteerinen osasto on täten tarkoitettu koko seuran 
palvelemiseksi ja ensi askeleesta lähtien sen tie on 
vaivalloinen mäelle nousu jäsenille, vaikka suuri pal- 
kinto odottaa monien esteiden takana, kun ne ovat 
tulleet väistetyksi. Tämän esoteerisen osaston aste 
on valmistava ja sen yleinen tarkoitus on valmistaa 
pyrkijä käytännöllisen okkultismin ja radsha-joogan 
tutkimiseen. Sentähden tässä asteessa, lukuunotta- 
matta poikkeustapauksia, ei opeteta, millä tavalla fyy- 
sillisiä ilmiöitä saadaan aikaan. Eikä anneta min- 
käänlaisia maagillisten voimain hallitsemisopetuk- 
sia. Jos hän luonnostaan omaa sellaisia voimia, ei 
anneta hänen niitä käyttää, ennenkuin hän on saavut- 
tanut tiedon itsestään yleensä inhimillisen ruumiin 
psyko-fysiologisista — prosesseista, = sielullis-ruumiilli- 
sesta toiminnastaan, sekä ennenkuin hänellä on hal- 
lussaan kaikki eläimelliset intohimonsa ja personal- 
linen itsensä. Valmistuksen ja avun suhteen saa jo- 
kainen henkilö niin paljon kuin hän ansaitsee, eikä 
enempää. Erikoisesti täytyy muistaa että tässä osas- 
tossa ei tunneta semmoista, jota sanotaan suosioksi. 
Kaikki riippuu henkilön omasta ansiosta, eikä kellään 
jäsenellä ole valtaa tai tietoa päättää, mitä hän muka 
ansaitsee itse. Se kysymys on jätettävä yksistään 
niille, jotka tietävät. Muutamille osoitettu näennäi- 
nen suosio ja heidän siitä seuraava niin sanottu edis- 
tyksensä tulee riippumaan siitä työstä, minkä he te- 

kevät paraimman kykynsä mukaan yleisen veljeyden 
puolesta ja toisten nostattamiseksi. Ei keneltäkään 
veljeltä eikä kansalta pyydetä eikä odoteta, että hän 
tekisi enemmän kuin paraimpansa, mutta jokaiselta 
odotetaan, että hän työskentelee kykyjensä ja voi- 
mansa takaa. Tämän osaston työn hyöty yksityiselle 
jäsenelle riippuu seuraavasta: 

1) Hänen kyvyistään sulattaa opetuksia ja tehdä 
niistä osa itsestään. 

2) Niiden vaikuttimien epäitsekkyydestä, jotka 
häntä elähyttävät hänen tiedon etsinnässään, toisin 
sanoen: siitä onko hän astunut tähän osastoon sillä 
päätöksellä, että hän tahtoo työskennellä ihmiskun- 
nan hyväksi, vaiko vain sillä toivomuksella ja ha- 
lulla, että voittaisi jotain itselleen. Ottakoot sentäh- 
den kaikki jäsenet ajoissa vaarin ja tutkikoot vaka- 
vasti vaikutelmiaan, sillä kaikille niille, jotka liittyvät 
tähän osastoon seuraa itsestään muutamia seurauk- 
sia». 

Näin H. P. Blavatsky. Kun esoteerinen osasto pe- 
rustettiin oli heti suuri joukko pyrkijöitä, sillä tämä 
uusi aloite madame Blavatskyn puolelta herätti luon- 
nollisesti uutta uskoa ja intoa jäsenissä. Sentähden 
liittyi esoteeriseen osastoon taaskin monenlaisia ih- 
misiä. Ja me näemme kuinka seuraavana ajanjak- 
sona esoteerisen osaston perustamisesta monenlaisia 
vaikeuksia kohtasi Teosofista Seuraa ja asetti jäseniä 
koetuksille. 

Voi huomata nyt seuraavana aikakautena, että 
psyykkiset voimat alkoivat näytellä osaansa joissa- 
kuissa jäsenissäkin, ei vain rajoittuen ainoastaan ma- 

dame Blavatskyyn. Voi sanoa kuinka tähän alka- 
vaan ajanjaksoon ne pahat voimat, raskaat, pimeät 
astraaliset voimat, jotka ilmenivät ennen kaikkea 
pyrkijäin kesken arvosteluina, panetteluina, huhuina, 
epäilyksinä, mielikuvituksina sangen ankarassa muo- 
dossa, alkoivat ahdistaa jäseniä. 

Tiedämme tämän olevan aivan luonnollisen seura- 
uksen = sielutieteellisestä pyrkimisestä meidän aika- 
namme. Madame Blavatsky varoitti sentähden heti 
alussa esoteerisia oppilaitaan tästä vaarasta ja te- 
roitti heille, että he eivät saisi antaa pikku sormea- 
kaan sille viholliselle. Hän sanoi nimenomaan: »Te 
ette saa kuunnella kenenkään puhuvan pahaa toi- 
sesta ilman että heti puolustatte sitä, jota panetel- 
laan. Te ette saa omassa mielessänne antaa panette- 
lulle sijaa, ei semmoisille vihamielisille ajatuskuville, 
joita panetteluun langennut ihminen kokee teissä he- 
rättää. Vihollista on estettävä ja vastustettava heti 
kynnyksellä. Ei saa päästää ajatuksiinsa mitään toi- 
sesta ihmisestä halventavaa ja epäilevää mielikuvaa. 
Jos te ette osaa varjella itseänne tästä, ette voi edetä 
henkisesti. Teidän täytyy olla ensimmäisiä, joille 
koetukset asetetaan». 

Tämä on nykyaikainen okkultinen sääntö, josta ei 
voi päästä. Ellette te itse ole jo saavuttaneet sem- 
moista mielen tasapainoa, ja mielen sisäistä rauhaa, 
että mikään ei voi teitä horjuuttaa, niin teitä aivan 
varmasti piakkoin asetetaan sille koetukselle, että 
koetetaan teissä herättää epäveljellisiä tunteita ja 
ajatuksia. Teidän pitää myös sääliä sitä, joka ei hil- 
litse kieltään ja ajatuksiaan. Hän on tavallisesti sem- 

moinen ihminen, joka on pyrkinyt hyvään päin, 
mutta joka on tielle jäänyt pyrkimyksessään, koska 
hän ei ole aivan tietoinen tien vaaroista. Jos tah- 
dotte olla todellisia esoteristeja, jos tahdotte pyrkiä 
Mestarin jalkain juureen, silloin pyrkikää joka päivä 
lakkaamatta siihen mielenrauhaan, joka seisoo kuin 
kallio meressä, silloin kun myrskyt ja aallot pauhaa- 
vat. Teidän täytyy saavuttaa sielussanne tämä kal- 
lio, jolla voitte seistä. Muuten joudutte myrskyn ja 
aaltojen uhriksi. 
Veljenne ja palvelijanne 


Pekka Ervast. 

FPISTOLA N:o 7. 
Vähän magiaa. 
Veljet. 


Olemme kutsunut teidät kaikki tänne kokoukseen 
koska ne neuvot ja sanoisinko opetukset, joita nyt 
tahdon antaa, kuuluvat teille kaikille riippumatta 
siitä missä ryhmässä olette mukana. Minä tahdon 
neuvoa teille muutaman vanhan okkultisen taidon. 
Tämä käytännöllinen taito sopii jokaiselle ihmiselle, 
joka ottaa elämän vakavalta kannalta. Mutta minulla 
on myöskin kaksi muuta asiaa, joista tahdon sanoa 
muutamia sanoja ja joiden suhteen tahdon neuvoja 
antaa. 

Kun ihminen tulee esoteristiksi, kun hän siis on 
ollut totuuden etsijäksi ja sitten itsessään on tehnyt 
päätöksen kulkea elämässään sitä ihannetta kohti, 
jonka hän totuuden etsijänä on nähnyt, tai jota on 
alkanut aavistaa, silloin hän usein, voisimme sanoa 
melkein poikkeuksetta, tekee sen havainnon, (taikka 

ehkä on parempi sanoa toiset voivat tehdä hänestä 
sen havainnon) että hänen mielestään ns. esoteristi- 
nen työ, jota hän on alkanut harjoittaa ja suorittaa, 
tulee hänelle niin tärkeäksi, niin syväksi elämän ky- 
symykseksi ja niin ihanaksi tehtäväksi, että hän mel- 
kein tuntee halua laiminlyödä joitakin toisia velvol- 
lisuuksia, jotka kuuluvat hänelle ihmisenä, joka on 
ottamista päälleen määrättyjä tehtäviä ja töitä. Tämä 
on sangen mieltä kiinnittävä havainto, jonka voi 
tehdä useimpien okkultistiksi pyrkijäin suhteen. Se 
on sangen luonnollinen ilmiö ja anteeksi annettava. 
Fi kukaan Mestari tai opettaja hengessään tuomitsisi 
tai arvostelisi semmoista pyrkijää, joka niin koko- 
naan, niin sydämestään antautuu esoteeriseen elä- 
mään, että hän unhoittaa ja pitää vähemmän tär- 
keänä joitakin jokapäiväisiä tehtäviä. Ei kukaan 
Mestari tuomitse häntä henkisesti. Mutta jokainen 
Mestari ja opettaja lempeydellä häntä katsellen tie- 
tää, että pyrkijän suuri into ja innostus ennen pitkää 
myös aikanaan saa vastavaikutuksen. Sillä vanha ok- 
kultinen sääntö on: »Se joka todella tahtoo tulla ok- 
kultistiksi sanan käytännöllisessä ja todellisessa mer- 
kityksessä, ei teoreettisesti, vaan praktilliseksi ok- 
kultistiksi, hänen ensimmäinen kehityskautensa on 
siinä, että hän vapautuu vanhasta karmasta. Millä 
tavalla karmasta vapautuminen tapahtuu? Sillä ta- 
valla että ihminen mahdollisimman tunnollisesti täyt- 
tää kaikki velvollisuutensa, suorittaa kaikki ne työt ja 
elämän tehtävät, jotka ovat langenneet hänen osal- 
leen tai joita hän on itselleen valinnut. Okkultistiksi 
pyrkijä alkaa luopumalla haluttomuudesta, laiskuu- 

desta, välinpitämättömyydestä, kaikesta vastenmieli- 
syyden tunteesta töiden ja velvollisuuksien yhtey- 
dessä. Okkultistiksi pyrkijä alkaa sillä, että hän te- 
kee karmallisen elämän viehättäväksi ja ihanaksi. Ok- 
kultistiksi pyrkijä ottaa ristinsä päällensä, mutta hä- 
nen ristissään puhkee ruusu. Hän ei napise, hän ei 
nureksi, ei valita, hän ei väsy kohtalon iskuihin. Hän 
riemuitsee ja iloitsee kaikesta. Hän kiittää, että elä- 
mä on antanut hänelle jonkun karmallisen työn suo- 
ritettavaksi. Jokaisella ihmisellä on vaikeuksia, per- 
sonallisia vaikeuksia, esteitä ympäristössään ja itses- 
sään. Nämä ovat hänen karmallinen ristinsä. Niin- 
sanottu luonnollinen ihminen koettaa lykätä luotaan 
ristinsä, ei tahdo sitä kantaa, mutta opetuslapsi, hän 
tervehtii ristiään, kiittää Jumalaa, kiittää kohtaloa, 
kiittää elämää sen armosta ja hyvyydestä. Sentäh- 
den hän kantaa suruja mielellään ja työtään hän suo- 
rittaa täsmällisesti, huolellisesti, ahkerasti, niin hy- 
vin kuin hän suinkin taitaa ja vielä paremmin, jos on 
mahdollista. Hänen elämän ohjeensa on (sillä hän on 
henkiolentona vapaa ihminen): jos työ on tekemisen 
arvoinen, on se tehtävä hyvin, oli työ mikä tahansa. 
Oli se kyntämistä pellolla, oli se kadun lakaisemista, 
oli se konttorineidin laskemista tai kirjoittamista, oli 
taiteilijan luovaa työtä ja sentähden pyhää Se on 
pyhää ja tekemisen arvoista, ja se on tehtävä hyvin. 
Kun me opimme jokapäiväisiä velvollisuuksiamme 
suorittamaan hyvin ja huolellisesti, rakkaudella, sil- 
loin opimme myöskin esoteerisia velvollisuuksia yhä 
paremmin ja paremmin suorittamaan. Moni esote- 
risti on pysähtynyt tielle ihmettelemään, miksi hän 

ei edisty. Syy ei silloin ole hänen esoteerisessä työs- 
sään, jota hän on koettanut säännöllisesti suorittaa, 
vaan syy on siinä, että hän on antanut elämänsä muu- 
ten, jokapäiväisen persoonallisen elämänsä, kulua 
enemmän tai vähemmän hukkaan, taikka laiminlyö- 
dyissä velvollisuuksissa, taikka huolimattomasti suo- 
ritetuissa tehtävissä. Kun elämä tuo okkultistiksi 
pyrkijän eteen jonkun tehtävän, on se suoritettava 
hyvin, sillä siitä riippuu silloin esoteerinen kehitys. 
Okkultisti kyllä askel askeleelta vapautuu karmalli- 
sista velvollisuuksista. Hänen karmansa tulee kyllä 
vähitellen semmoiseksi, että hänelle ei lopulta jää 
muuta kuin henkisiä ja esoteerisiä tehtäviä, mutta 
hän ei saa pakoittaa itselleen semmoista elämää, se 
tulee itsestään. Jos hän koettaa ryöstää itselleen sem- 
moista elämää, niin hän pettyy. Moni esoteristi ajat- 
telee: jollei minulla olisi nämä turhat velvollisuudet 
ja tehtävät, jotka estävät minua oikein pyrkimästä, 
niin kyllä kai minäkin edistyisinn. — Hän erehtyy. 
Hänen edistyksensä ehto on siinä, että hän suorittaa 
mahdollisimman hyvin kaikki nuo velvollisuudet ja 
tehtävät ja siten vapautuu niistä. Kun sattuu hänelle 
jokin esoteerinen työ, sanokaamme, että hän saa jo- 
tain kirjoittaakseen puhtaaksi, niin hän osaa sitä 
työtä tehdä esoteerisella tavalla, toisin sanoen: malli- 
kelpoisesti, kauniisti, kiitettävästi ainoastaan, jos hän 
on oppinut ja tottunut yleensä suorittamaan tehtä- 
vänsä hyvin. — Se siitä. 

Sitten siirryn toiseen asiaan. Muistatte, että kun 
vuosikokouksessa jäseniä installoidaan, silloin otetaan 
heiltä lupaus. Mikä lupaus? Lupaus käyttää kieltään 

oikein, lupaus hillitä kieltään. Minkätähden otamme 
Ruusu-Ristissä jäseneksi vihkimisessä tällaisen lupa- 
uksen? Sentähden, että se, nimittäin kielen väärin- 
käyttö ja kykenemättömyys hillitä kieltä, on erikoi- 
sesti nykyajan ihmisten paheita. Se on pahe, joka 
on ihmiskunnassa kasvanut rinnatusten älyn kanssa. 
Sitä myöden kun äly kasvaa, sitä myöden kasvaa 
arvostelukyky, sitä myöden kasvaa vertailukyky, sitä 
myöden kasvaa kriitillinen kyky. Tämä on kaikki 
hyvää, tämä on kaikki järjelle välttämätöntä. Järjen 
täytyy tulla teräväksi, läpitunkevaksi, arvostelevaksi, 
kriitilliseksi. Mutta vanha sääntö on: Järki on oikeu- 
tettu käyttämään arvostelukykyä, läpitunkevaa terä- 
vyyttä ja kritiikkiä ainoastaan totuuden ja valheen 
tasoilla, siis ainoastaan teoreettisissa, tietopuolisissa, 
aatteellisissa asioissa, ei persoonallisen ihmisen suh- 
teen. Kaikki viisaat kuten tiedätte, ovat sanoneet, 
että meidän ei tule tuomita toisiamme. Jeesus Kris- 
tus sanoo: »Älkää tuomitko, ettei teitä tuomittaisi. 
Sillä millä mitalla te mittaatte, pitää teillekin mitat- 
taman». Me prostituoimme järkemme, jos käytämme 
sitä toisten tuomitsemiseen tai arvostelemiseen. 
Meillä ihmisinä ei ole oikeutta muuhun kuin veljelli- 
seen rakkauteen. Meidän ei tarvitse huolehtia tois- 
temme vioista, epätäydellisyyksistä. Meidän ei tar- 
vitse kääntää silmiämme toisten heikkouksiin. Me 
olemme semmoisesta velvollisudesta vapaat. Miksi 
olemme vapaat? Syy on hieman nöyryyttävä. Syy on 
siinä, että me itse emme ole toistemme yläpuolella. 
Ne, jotka ovat ja joita me nimitämme täydellisiksi 
olennoiksi, Mestareiksi, Adepteiksi, ne ovat samalla 

näkemisessään niin laajakantoisia, niin etäälle täh- 
tääviä, etteivät kykene tuomitsemaan. Me ainoastaan, 
jotka kuljemme yhdessä suuressa erämaassa toisiim- 
me kahlehdittuna, me ainoastaan huudamme toisil- 
lemme, kun hermostumme: »etkö huomaa, kuinka 
sinä estät meidän kulkuamme, kun säilytät noita pa- 
heita. Luovu niistä» Mutta jos tahdomme pyrkiä 
niiden joukkoon, jotka kulkevat meidän edellämme, 
jotka opettajina ja Mestareina ja tien viittoojina kul- 
kevat edellä ja aivan kuin heiluttavat ihania, suuria 
lippuja, silloin meidän täytyy unohtaa arvostelut, 
moittimiset, tuomitsemiset ja ainoastaan katsella 
niitä ihania olentoja, jotka ovat kahleista vapautu- 
neet. Ainoastaan siten mekin saatamme kahleista va- 
pautua. Auttamisen tarkoituksessa on meille asetettu 
Ruusu-Ristissä jäseneksi vihkimisessä lupaus hillitä 
kieltämme. Se on tarkoitettu itse kullekin avuksi. 
Meidän sääntömme Ruusu-Ristissä on oleva: ei ikinä 
lausua toisista ihmisistä alentavaa arvostelua, moitti- 
vaa sanaa. Ei ikinä sekaantua pyytämättä toisen per- 
soonallisiin asioihin. Ei ikinä kallistaa korvaamme 
toiselle, jos hän tahtoisi ryhtyä panettelemaan. Mei- 
dän tehtävämme ja velvollisuutemme R.R:tin jäse- 
nenä on silloin sanoa: »älkäämme puhuko, älkäämme 
ajatelko mitään semmoista». Ja jos kuuntelemme, 
menkäämme silloin asianomaisen henkilön luo, kysy- 
käämme — häneltä, ennenkuin häntä epäilemme 
ennenkuin häntä arvostelemme. Älkäämme mis- 
sään tapauksessa levittäkö huhuja. Tämä on suora 
ja selvä velvollisuutemme, jos tahdomme toteuttaa 
R-R:tin henkeä, toisinsanoen: kulkea sillä tiellä, joka 

vie totuuden Jumalan luo. Tämä on ihana, riemukas 
tehtävämme. Eikä kukaan esoteerinen opettaja, ku- 
ten esim. madame Blavatsky puhu erikoisesti arvoste- 
lun, tuomitsemisen, panettelun, huhujen vaarallisuu- 
desta siinä mielessä, että hän tahtoisi suojata itseään. 
Maailma kyllä joka tapauksessa pitää huolen siitä, 
että sen henkisiä auttajia väärinkäsitetään, leimataan 
Jumalan pilkkaajiksi, pettureiksi, yleisen hyvän vas- 
tustajiksi. Niin on tapahtunut kaikille Jeesuksesta 
lähtien. Vaan yksinomaan sitä varten, että semmoi- 
sesta kiellosta olisi apua pyrkijöille itselleen. Me tässä 
R-R:ssä muodostamme aivankuin perheen, ja minun 
täytyy ilolla todeta, että olen alusta lähtien ja pitkin 
matkaa tuntenut mitä suurinta ja kauneinta rakka- 
utta, ymmärtämystä ja veljeyttä tulvehtivan meidän 
kokouksista ja jokaisesta meidän jäsenestä. Jokaisen 
sydän on minun silmissäni kuin tuikkiva tähti. Sen- 
tähden olkoot nämä kaikki neuvot annetut uudestaan 
ja uudestaan juuri sitä varten, että voisimme säilyä 
ehjänä sopusointuisena perheenä ja varjella itseämme 
ja varjella itseämme nykyajan suurimmasta siveelli- 
sestä vaarasta. 

Kolmas asia on käytännöllinen okkultinen opetus. 
Jos rehellisesti, vilpittömästi tahdomme oppia tunte- 
maan itseämme, silloin kyllä pääsemme selville siitä, 
mitä vikoja meissä on. Samalla tavalla, kun voimme 
joko itse tai taitavan lääkärin avulla päästä tunte- 
maan oman fyysillisen ruumiimme heikkouksia ja sai- 
rauksia, samalla tavalla me myöskin itse, kun olemme 
ajattelevia ihmisiä, saatamme päästä selville oman 
eetterisen käyttövälineemme heikkouksista ja vir- 

heistä, sen pahoista tavoista ja sairaalloisuuksista. 
Kun nyt huomaamme itsessämme jonkun vian, niin 
meidän täytyy tunnustaa se itsellemme, Jumalallem- 
me. Meidän täytyy sanoa: Minä olen huolimaton, tai 
minä olen liian altis vaikutuksille, tai minä masen- 
nun liian helposti, tai minä olen laiska, tai syön lii- 
kaa, tai valvon liikaa, tai huvittelen liikaa jne. Myös- 
kin voimme sanoa itsellemme ruumiillisia sairauksia 
ajatellen: Ruumiini on liian taipuvainen päänsär- 
kyyn, unettomuuteen, hermostumiseen ym. Meidän 
pitää sanoa näin itsellemme ja sitten lisätä: » Velvol- 
lisuuteni ja tehtäväni on tästä päästä, voittaa tämä 
este. Millä tavalla voin ja osaan sen tehdä? Nyt 
näytän esimerkillä tämän. Olettakaamme, että joku 
meistä sanoo itselleen: »Minä olen liian masentunut, 
masentuvainen ja liian vähän energinen, minulla ei 
ole kylliksi initsiatiivi- eli aloitekykyä. Minun on 
voitettava». Silloin hän, joka näin tunnustaa, tuntee 
sisässään, että hänen velvollisuutensa on siitä päästä. 
Hän menettelee seuraavasti: 

Hän istuu mukavaan asentoon, ei mietiskelyasen- 
toon, tai hän paneutuu pitkälleen. Hän ottaa sem- 
moisen asennon, että tuntee täydellisen levon tilan. 
Tuntuu kuin kaikki höltyisi, ei mikään ole jännitet- 
tynä millään tavalla. Siinä tilassa hän sanoo itsel- 
leen. »Tästä lähtien en millään tavalla enää masennu, 
vaan olen täynnä energiaa ja initsiatiivia». Hän sa- 
noo tämän itselleen uudestaan ja uudestaan. Hän sa- 
noo tämän uudestaan tusinan, 2 tusinaa kertaa ja niin 
nopeasti, ettei ehdi tulla mitään ajatuksia. Tämän 
vanhan okkultisen tempun hän tekee niin usein kun 

tahtoo ja voi, mutta joka päivä ja esim. "silloin kun 
hän tuntee itsensä hieman väsyneeksi, rasittuneeksi, 
uniseksi. Silloin sopii toistaa tätä suggestiota vais- 
tomaisesti, voisi melkein sanoa idioottimaisesti, niin- 
kuin esim. katolilaiset rukousnauhaa käsittelevät. 
Tämä on semmoinen vanha siveellinen ja ruumiilli- 
nen terveyspohja, joka aina on tepsinyt ja aina tepsii. 
Jos meillä on ruumiillisia tuskia tai hermovaivoja, 
jotka häiritsevät työtä esim., niin meillä on oikeus 
suggeroida ne pois sanoen: niitä ei ole. Ja meidän ei 
huoli silloin kieltää, ei käskeä kieltävästi, vaan positii- 
visesti. Jos esim. hammasta särkee, niin me sanom- 
me: pakoitus menee, menee — ja se menee. Me kär- 
simme paljon turhaan, ja kärsimme ei ainoastaan 
ruumiillisia kipuja turhaan vaan myös ruumiil- 
listen tapojemme = heikkouksia. Kun ajattelemme 
asian selväksi ja huomaamme, ettemme tahdo olla 
laiskoja, tai tahdomme hillitä kieltämme, niin me 
opetamme sen itsellemme. Mitä varten säilyttäisim- 
me =sairaalloisen heikkouden? Mitä varten meillä 
pitää olla kieli, jonka herroja emme ole? Miksi mei- 
dän pitää loukata toisia ihmisiä, esim. läheistä omais- 
ta, ja ajattelemalla samalla sellaista, jota saam- 
me katua? Me emme ole sisässämme niin pahoja, me 
emme tarkoita niin pahaa. Se on vaan vuosituhan- 
sien perintöä tämä meidän heikkoutemme ja orjuu- 
temme. Nyt päätämme siitä vapautua. Ja vapautu- 
minen tapahtuu sen fyysillis-eetterisen alitajunnan 
avulla, joka tottelee suggestioa ja ainoastaan sug- 
gestioa eikä järkisyitä. — Veljenne ja palvelijanne 
Pekka Ervast. 

EPISTOLA N:o 8. 
(Jatkoa epistolaan n:o 6) 
Veljet. 


Madame Blavatsky ei elänyt monta vuotta sen jäl- 
keen kun esoteerinen osasto oli perustettu. E. S. pe- 
rustettiin vuonna 1888 ja H. P. B. kuoli vuonna 1891, 
niinkuin muistamme. Hän ei siis kauankaan ollut 
tilaisuudessa lähemmin ja sisäisemmin opettamaan 
niitä teosofeja, jotka liittyivät hänen oppilaikseen. 
Kuitenkin saattoi hän jo nähdä ja kokea, että vai- 
keuksia tulisi ilmaantumaan uudenlaisia, toisenlaisia, 
nyt kun oli teosofeja, jotka itse alkoivat kasvattaa ja 
kehittää itseänsä H. P. B:n esoteeristen neuvojen mu- 
kaan. Noiden teosofien joukossa saattoi olla sellaisia, 
joiden sielussa eli kunnian- tai vallan himo, ja silloin 
oli luonnollista, että he saattoivat saada häiriöitä ai- 
kaan. Niinpä oli Amerikassa eräs jäsen professori 
Elliot Coues, joka pian näytti omituisia oireita. Hän 
oli erään perustamansa looshin puheenjohtaja, mutta 

hän olisi tahtonut päästä koko Amerikkalaisen Teoso- 
fisen Seuran johtoon ja vehkeili monella tavalla syr- 
jäyttääkseen mr. William Judgen, joka aina oli ollut 
Amerikan varsinainen johtaja. Professori Coues itse 
oli erikoisen lahjakas, oppinut, sivistynyt, rikas ja 
kuuluisa mies. Hän oli tiedemies ja kirjailija. Hän 
mielestään toi kunniaa mukanaan Teosofiselle Seu- 
ralle, ja hänen mielestään oli luonnollista, että Teoso- 
finen Seura olisi asettanut hänet etunenään ja että 
madame Blavatsky olisi tunnustanut hänen suuruu- 
tensa. Hän m.m. kirjoitti madame Blavatskylle hyvin 
läpinäkyvän kirjeen, jossa hän itse asiassa koko köm- 
pelöllä tavalla koetti uskotella madame Blavatskylle, 
että mr. Judge oli lykättävä syrjään ja hän itse, pro- 
fessori Coues, nostettava ansaittuun kunniaan. Mutta 
koska madame Blavatsky sentään oli viisaampi kuin 
monetkaan teosofit luulivat, ei hän välittänyt mitään 
professori Couesin vehkeistä, vaan antoi tuon hienon 
maailman miehen, tuon kuuluisan professorin tietää, 
että hän oli kokonaan iskenyt harhaan. Siitä profes- 
sori Coues loukkaantui. Minä en mainitse tätä seik- 
kaa sentähden, että meillä pitäisi olla mitään persoo- 
nallista ajatusta professori Couesista tai kenestäkään 
toisesta, mainitsen tämän ainoastaan kuvaavana his- 
toriallisena tosiseikkana. 

Madame Blavatsky kuoli, Teosofinen Seura oli ai- 
noastaan eversti Olcottin huolenpidon alaisena. Teo- 
sofinen liike ja teosofia oli tavallaan saatettu oman 
onnensa nojaan. Ne madame Blavatskyn oppilaat, 
jotka olivat käsittäneet hänen työnsä ja teosofian 
merkityksen, olivat tilaisuudessa näyttämään, missä 

määrin saattoivat viedä eteenpäin todellista teosofista 
liikettä. 

Tiedämme, että kauan ei kestänyt madame Blavats- 
kyn kuoleman jälkeen ennenkuin syntyi tuo koko 
maailmaa tärisyttävä erimielisyys silloisten etevim- 
pien esoteristien välillä, nim. mrs. Besantin ja mr. 
Judgen. Meidän tehtävämme ei tietenkään ole ollen- 
kaan syventyä siihen eripuraisuuteen ja sen suuren 
riidan yksityiskohtaisiin seikkoihin. Meidän tehtä- 
vämme on vain näin perästä päin osata arvostella oi- 
kein, mitä silloin tapahtui. Jos me sanomme, niinkuin 
maailma silloin sanoi ja yhä vielä sanoo, että kaksi 
johtavassa asemassa olevaa henkilöä riiteli ylivallasta, 
niin uskon että liian pintapuolisesti, liian materialisti- 
sesti arvostelemme tapahtumia. Me emme teosofeina 
saata heittää tällaista alentavaa syytöstä kahden todel- 
la etevän teosofin silmille. Me emme voi sanoa mrs. Be- 
santille enemmän kuin mr. Judgellekaan: te riitelette 
vallasta. Uskon että molemmat heistä silloin aivan 
vilpittömästi voisivat vastata meille: »minä en pyr- 
kinyt valtaan». Siksi syvästi he olivat teosofian ym- 
märtäneet, siksi syvästi molemmat uskoivat ja kun- 
nioittivat Mestareita, etteivät valtaan olisi pyrkineet. 
Päin vastoin toinen niinkuin toinenkin oli valmis an- 
tamaan sydämensä ja henkensä teosofian palveluk- 
seen. Semmoinen oli varmasti heidän päivatajuinen 
vakaumuksensa. — Missä sitten oli erehdys ja missä 
eripuraisuuden syy? Sen täytyi olla syvemmällä. 
Olemme ennen tässä puhuneet niistä kahdesta käsi- 
tyksestä, toinen teosofian ja toinen Teosofisen Seu- 
ran merkityksestä, jotka käsitykset painoivat leiman- 

sa ja heidän tietämättään jakoivat heidät eri leireihin. 
Ne, jotka käsittivät teosofian sillä tavalla kuin mada- 
me Blavatsky, ne jotka aina ajattelivat, että H. P. B. 
oli Mestarien varsinainen lähettiläs, joka tiesi mihin 
suuntaan teosofisen liikkeen piti kulkea, ne eivät 
koskaan ajatelleet omia tai toisten persoonallisuuk- 
sia. Ne taas, jotka edustivat toista näkökantaa, sitä, 
että Teosofinen Seura oli kaikki kaikessa, ne huomaa- 
mattaan = joutuivat ajattelemaan persoonallisuuksia, 
seuran mainetta, jäsenten etevyyttä, jäsenten kehi- 
tystä jne. Kun näin perästäpäin katselemme tuota 
suurta teosofista konfliktiä, täytyy meidän tunnustaa, 
että mr William Judge aina asettui samalle kannalle 
kuin madame Blavatsky ja aina viittasi madame Bla- 
vatskyyn. Toiselta puolen meidän täytyy tunnustaa, 
että mrs Besant ja muut etevät esoteristit sillä puo- 
lella vähitellen alkoivat puhua siitä, kuinka »teoso- 
fian tieto kasvoi, meni eteenpäin, lisääntyi, suureni ja 
kirkastui, kuinka yhä suuremmat näköalat avautuivat, 
kuinka myöhemmin saattoi nähdä selvemmin ja kirk- 
kaammin kuin madame Blavatsky». Sanon »vähitel- 
len», sillä muistamme, että mrs. Besant on aina ollut 
täydellisesti vilpitön rakkaudessaan madame Blavats- 
kya kohtaan. Tämä ei ole minun puoleltani minkään- 
lainen arvostelu mrs Besantista. Tämä on vain viit- 
taus siihen, kuinka nuo pohjimmaiset käsityskannat 
saattoivat olla erilaisia. 

Ajatellessamme Teosofista Seuraa sinään Hhuo- 
maamme, kuinka juuri tänä aikakautena madame 
Blavatskyn kuoleman jälkeen, kun alkoi ilmestyä uu- 
sia tähtiä teosofisella taivaalla, kun ilmestyi lahjak- 

kaita, psyykkisillä kyvyillä varustettuja opettajia ja 
opetuslapsia, kuinka silloin samalla Teosofisessa Seu- 
rassa alettiin kiinnittää huomiota persoonallisuuksiin. 
Ruvettiin persoonallisuuksia ihannoimaan, pitämään 
johtajinaan, seuraamaan, uskomaan. Samalla ruvet- 
tiin myös persoonallisuuksia arvostelemaan, panette- 
lemaan, väärin käsittämään, epäilemään ja vihaa- 
maan. Meidän täytyy tunnustaa että olemme pitkin 
matkaa tähän päivään saakka eläessämme läpi kaik- 
kien teosofisten vaiheiden, yhä vain jatkaneet tätä 
huomion kiinnittämistä kuolevaisiin persoonallisuuk- 
siin. Emme ole vielä täysin oppineet, että totuuden 
etsijän eteen ei aseteta kysymystä siitä, missä määrin 
hän osaa oikein arvostella, oikein seurata yhtä ih- 
mistä, vaan että totuuden etsijän eteen asetetaan ky- 
symys siitä, missä määrin hän osaa ymmärtää ja seu- 
rata itse totuuden pyhää henkeä, joka on yhtä lähellä 
häntä kuin toisiakin. Emme ole vielä oppineet sitä 
että olemme kaikki veljiä, että meidän täällä maan 
päällä pitäisi tukea ja auttaa toisiamme. Sillä kun 
me mielestämme löydämme jonkun ihmisen, joka voi 
meitä johtaa, emme vielä ole oppineet sitä, että ihmi- 
nen, joka on antautunut meille johtajaksi, ei ole joh- 
tajamme siinä merkityksessä ja sitä varten, että meis- 
tä tulisi lammaslauma, vaan sitä varten, että me op- 
pisimme veljellisesti rakastamaan toisiamme. Sillä, 
jos joku ihminen, nimitettäköön häntä mrs. Besan- 
tiksi, mr Judgeksi tai tohtori Steineriksi tai miksi ta- 
hansa, annetaan jollekulle ihmisryhmälle johtajaksi, 
niin tämä tapahtuu sen nojalla, että hän rakastaa 
niitä ihmisiä, jotka hänen luokseen tulevat. Hän ei voi 

olla ketään rakastamatta. Hän ei voi tuntea ketään 
kohtaan muuta kuin mitä sydämellisintä lämpöä, 
lempeyttä ja auttamishalua. Sentähden toteutuu aina 
tällaisessa tapauksessa, mitä Jeesus Kristus sanoi: 
»rakastakaa toisianne sillä rakkaudella, jolla minä 
teitä rakastin». Kun katselemme meidän teosoofista 
historiaamme näemme, että ne ihmiset, ne teosootfit, 
jotka kerääntyivät johtajien ympärille, eivät aina ja 
joka paikassa ja joka suhteessa ole jaksaneet rakas- 
taa toisiaan. Kaikki he koko sydämellään rakastavat 
johtajiaan — mutta sehän on lahja, mikä heille on an- 
nettu, sen rakkauden he ovat saaneet Jumalalta lah- 
jaksi. Mitä heidän tulisi antaa vastalahjaksi? Rak- 
kauden toisiinsa. Niinkuin Jeesus Kristus sanoi Pie- 
tarille: »rakastatko minua, Simon Pietari?» »Sinä tie- 
dät Herra, että minä rakastan Sinua», vastasi Pietari. 
Ja Jeesus kysyi tämän kolme kertaa. Ja Pietari vas- 
tasi yhä suuremmalla tunteella: »tietysti minä rakas- 
tan Sinua». »No niin», sanoi Jeesus, »kaitse sitten 
lampaitani». Tämä oli vertauspuhetta ja merkitsi: ra- 
kasta silloin niitä toisia joita minä rakastan. Siinä se 
on koko salaisuus, johtajien ja johdettavien elämän 
takana. 

Madame Blavatsky sai nähdä — Mestari näytti hä- 
nelle —, että teosofisessa liikkeessä kävisi samalla ta- 
valla, kuin ennen aina tämän kaltaisissa liikkeissä oli 
käynyt. Hän sai nähdä, että ilmaantuisi useita joh- 
tavia kykyjä, hän sai myös nähdä, että sen kautta 
teosofinen liike itse asiassa haaraantuisi monenlaisiin 
seuroihin. Hän surukseen kyllä katseli sitä seikkaa. 
Hän olisi mielellään suonut, että itse teosofian sano- 

ma, teosofinen elämänymmärrys olisi ollut kaikille 
teosofeille niin kirkastunut, niin selvä, ettei heidän 
olisi tarvinnut jakautua puolueisiin niin sanoaksem- 
me, samalla kun he ryhmittyivät eri johtajien ympä- 
rille. Kuitenkin hän näki ja ymmärsi, että teosofisen 
liikkeen voima ja elämä olisi siinä, että ilmaantuisi 
yhä uusia esoteerisia kykyjä. Jos vain kaikille teo- 
sofeille voisi olla itse teosofinen veljeys, elämän pe- 
rustotuus selvänä, niin ei noiden eri johtajien eikä 
noiden eri ryhmien tarvitsisi olla, sanoisinko »sota- 
jalalla keskenään». 

Totuushan joka tapauksessa on yksi niinkuin elä- 
mä on yksi, vaikka me ihmiset käytämme eri nimi- 
tyksiä. 

Vuonna 1888, 13 vuotta teosofisen liikkeen perusta- 
misesta, avattiin esoteerinen osasto. Kun menemme 
13 vuotta eteenpäin, tulemme vuoteen 1901, niihin ai- 
koihin alkoi uusi vaihe teosofisen liikkeen ja esotee- 
risen teosofian historiassa. Sillä silloin tuli tohtori 
Steiner Saksassa teosofiksi ja toi mukanaan syvem- 
män ja detaljeista rikkaamman käsityksen siitä mys- 
tillisestä Kristuksesta, josta madame Blavatsky oli 
opettanut teosofian yhtenä tärkeänä opinkappaleena. 
Näin perästäpäin katsoen saattaa hyvällä syyllä sa- 
noa, että mitä tohtori Steinerin Kristus-opetuksessa 
on totta, kirkasta ja kaunista, se on sitä, että hän 
meille teosofeille toi mystillisen Kristuksen lähem- 
mäksi. Mitä hänen opetuksessaan on sellaista, joka 
tuntuu aivan kuin eristävän hänen antroposofiansa 
varsinaisesta teosofiasta, se on vähemmän tärkeätä. 

Kun menemme 13 vuotta eteenpäin vuodesta 1901, 

joudumme vuoteen 1914, joka oli suuren maailmanso- 
dan alkuvuosi. Sota myöskin oli kutsuttu ihmeellisellä 
tavalla mullistamaan ja panemaan koetukselle koko 
teosofista, esoteerista ja okkultista maailmaa. Uskal- 
lanko sanoa, että se sama vuosi 1914 myöskin teki 
minut itsenäiseksi esoteerisessa maailmassa? En olisi 
sitä ennen osannut ajatella, että minun pitäisi seistä 
teosofisessa liikkeessä omaperäisenä, vastuunalaisena 
Mestarien sanoman julistajana. Siitä vuodesta lähtien 
aloin ymmärtää ja tietää, että minunkin piti ottaa 
päälleni semmoinen samalla raskas ja ihana velvol- 
lisuus. 

Ensi kerralla tahdon (sentähden kertoa vähäisen 
teosofian okkultisista vaiheista täällä Suomessa. 


Veljenne ja palvelijanne 


Pekka Ervast 

EPISTOLA N:o 9. 
Veljet. 


Syy, miksi pyysin, että ajattelisimme pienessä me- 
ditatiossa toisiamme rakkaudella ja Te minua ystä- 
vyydellä oli se, että tänä päivänä aion puhua teille, 
niinkuin viimein lupasin, vähäsen Suomen teosofisen 
liikkeen okkultisesta historiasta, ja luonnollista on 
silloin etten voi puhua mitään semmoista, joka olisi 
yleisesti tunnettua, vaan että minun täytyy puhua 
semmoista, joka on minulle personallisesti tuttua, siis 
tavallaan itsestäni. Sentähden täytyy minun pyytää, 
että muistuttaisimme — mieliimme olevamme €tois- 
temme ystäviä ja suhtautuvamme toisiimme luotta- 
muksella. Sillä muutenhan en minäkään voisi puhua 
semmoista, joka on yksityisluontoista ja siis tavallaan, 
maailman kannalta katsoen, uskomatonta. 

Tutustuin teosofiaan 1894 tammikuussa, jolloin teo- 
sofia oli ollut tunnettu Suomessa noin kolmisen 
vuotta. Samana vuonna näet, kun madame Blavatsky 
kuoli, tuli teosofian aalto tänne Suomeen. — Sanoma- 

lehti Nya Pressen julkaisi silloin vuonna 1891 artik- 
kelisarjan teosofiasta. Ei täyttä kolmea vuotta sen- 
jälkeen kun olin teosofiaan tutustunut, tapahtui mi- 
nussa semmoinen henkinen muutos, jota voisimme 
nimittää vaikka uudestisyntymiseksi. Silloin opin 
tuntemaan taivaallisen Isäni ja Jeesuksen Kristuksen 
mystillisenä todellisuutena. «Tämä tapahtui loka- 
kuussa 1896 ja pari vuotta sen jälkeen, tammikuussa 
1898, olin ensimmäistä kertaa tietoisena ulkona fyy- 
sillisestä ruumiistani ja tapasin kaksi Mestaria (Ei 
Jeesusta, vaan kaksi muuta Mestaria). Sen perästä 
jouduin sangen omituiseen sielullis-ruumiilliseen ti- 
laan. Olin mielestäni aivan vieras olento tässä näky- 
väisessä maailmassa. Minusta tuntui, että oli mahdo- 
tonta jatkaa olemista fyysillisellä tasolla. Olin äärim- 
mäisyyksiin saakka herkkä psyykkisesti. En tahtonut 
mitenkään voida kestää toisten värähtelyjä. Ajatuk- 
seni ja tunteeni olivat lakkaamatta semmoisessa maa- 
ilmassa, joka ihmiselle oli kerrassaan tuntematon ja 
käsittämätön. Ne olivat jonkinlaisessa siveellis-hen- 
kisessä maailmassa. On hieman vaikeata kuvata tätä 
22 vuotiaan ihmisen mielentilaa. Enkä sitä nyt näin 
vanhempana kiitä enkä merkillisenä pidä. Olihan 
siinä jotain heikkoa. Melkein joka päivä rukoilin ja 
sanoin: »Jumalani, enkö saa lähteä johonkin kauas 
metsään. Enkö saa rakentaa itselleni mökkiä jon- 
nekin syrjäisen järven rannalle, missä ei kukaan ih- 
minen minua näkisi?» En ymmärtänyt mitä olisi mi- 
nulla tekemistä ihmisten maailmassa, sillä varmasti 
ei kukaan käsittäisi sitä, minkä minä totuudeksi näin. 
Mestarin täytyi todella selittää nuorukaiselle, ettei 

hän olisi ihmisten maailmaan syntynyt, ellei hänellä 
olisi siinäkin jotain työtä ja tehtävää edessä. Mes- 
tari myös kerran lohdutti minua heikkoa ja vähäus- 
koista —sillä, että hän näytti minulle taivaallisen 
ihanan näyn. Sen yksityiskohtia en tahdo tässä ku- 
vata, mutta näyn sisältö oli siinä, että »sininen ritari» 
aina suojaisi fyysillistä persoonallisuuttani, toisen tai 
toisen ihmisen muodossa. Kuitenkin epäilin ja epä- 
röin enkä selvästi nähnyt, mitä voisin tehdä tässä 
maailmassa (vaikka ennen nuorempana olin pal- 
jonkin unelmoinut sekä kirjallisesta että taiteelli- 
sesta työstä), ennenkuin vuonna 1899 Kristianiassa 
Norjassa tapasin =salatieteilijäksi sanotun miehen, 
joka teki minuun voimakkaan vaikutuksen. Kun kes- 
kustelin hänen kanssaan tunsin selvästi, kuinka oma 
minäni tuli tietoiseksi fyysillisessä maailmassa. Hän 
osasi aivan kuin vetää henkisen ihmiseni alas päivä- 
tajuntaan ja antoi sille fyysillisen muodon. Hän sa- 
noikin: »Sinun tehtäväsi on kulkea elämässä ihmisten 
keskellä, lähteä ulos maailmaan ihmissielujen herät- 
täjänä, sinulle kyllä selviää vielä, mitä sinun erikoi- 
sesti on tehtävä. Pääasia onkin, että tehtävän hen- 
kinen tausta on aivan selvä». Vuosisadan vaihteissa 
selvisikin minulle kuin itsestään, että minun pit 
tehdä teosofista työtä suomen kielellä, jota kieltä en 
oikeastaan osannutkaan. Oppiakseni suomenkieltä 
syvennyin suomalaiseen kirjallisuuteen. Olin kyllä. 
sitä ennen aloittanut teosoofista kirjaa suomenkie- 
lellä ja kirjoittanutkin sen valmiiksi, mutta se oli 
ollut enemmän itsetiedotonta harjoittelua, tai miksi 
sitä nimittäisin. Neljä vuotta olin tehnyt työtä ja 

valmistuihan sitten »Valoa kohti» kirja, joka myö- 
hemmin ilmestyi. 

Vuonna 1898 syksyllä oli minulla astraalinen ko- 
kemus, joka, vaikken sitä silloin tietänyt, oli kuin 
ensimmäinen rengas pitkässä ketjussa. En ollut kos- 
kaan huvitettu politiikasta. Mutta silloin jouduin 
eräänä yönä Pietarin talvipalatsiin, keisari Nikolai 
II:n luo. Olin hänen huoneessaan. Hän istui sohvalla 
ja minä hänen oikealla puolellaan. Sanoin hänelle: 
»mitä sinulla, Nikolai, on mielessä Suomea kohtaan? 
Etkö ymmärrä tekeväsi väärin»? Ja tämän sanot- 
tuani löin häntä oikealla kädelläni poskelle. Hän oli 
hämillään, mutta selitti: »no, ymmärräthän sinä, että 
minulla ei ole paljon valtaa». »Sinä olet itsevaltias», 
minä sanoin. »Niin, niin mutta...» Nousin, menin 
ikkunan luo ja sanoin: »Katso nyt tuota suurta kau- 
punkia tuolla. Siinä elää lukemattomat ihmisperheet, 
etkö sinä tahtoisi tehdä heidät onnelliseksi? Niin 
Suomessakin on lukemattomia perheitä, joiden on- 
nesta sinä olet vastuussa». Keisari Nikolai oli nöyr- 
tynyt ja näytti olevan pahoillaan. »Sinun palvelijasi», 
sanoin hänelle, veivät kohdelleet minua oikein, kun 
tulin tänne luoksesi. Ne ovat liian sivistymättömiä 
ja ylpeitä». »Niinkö», hän sanoi, »se täytyy korjata». 
Sitten hän soitti kelloa ja sisään tuli joku palvelija. 
Hän antoi tälle käskyn. Suuret ovet avattiin ja hovi 
tuli sisään. Keisari esitti minut erikoisen arvokkaana 
ystävänään. Enkä minä osannut muuta kuin hy- 
myillä, kun kaikki ylhäiset hoviherrat muodostivat 
kujan ja kumartuivat lattiaan saakka, kun keisarin 
rinnalla kuljin heidän välitsensä ulos ja samosin pian 

takaisin Suomeen. En tuota näkyä ollenkaan ymmär- 
tänyt, mutta kun kerroin sen isälleni, kävi hän heti 
hyvin vakavaksi ja sanoi: ettei ne venäläiset nyt vain 
ajattelisi jotain pahaa Suomea kohtaan. Eikä tarvittu 
odottaa kuin muutamia kuukausia niin tuli tuo n.s. 
»helmikuun manifesti», jota routavuodet seurasivat. 
Joulukuussa 1901 istuin eräänä päivänä yksin huo- 
neessani Helsingissä. Asuin silloin tilapäisesti tätini 
luona Fabianinkadun 8:ssa. Luin jotain Topeliuksen 
kirjaa. Yhtäkkiä lukiessani huomioni kiintyi merkil- 
liseen kohtaan. Sanoja en muista, mutta sisältö oli 
tämä: »kun tutkimme Suomen kansan historiaa pitkin 
vuosisatoja ja vuosituhansia huomaamme, että Suo- 
men kansa nyt seisoo uuden ajan kynnyksellä. Kait- 
selmus on sille määrännyt ihmeellisen käänteen sen 
kohtalossa. Ennenkuin uusi vuosisata on pitkällekään 
kulunut, vapautuu Suomen kansa Venäjän holhuun- 
alaisuudesta ja tulee itsenäiseksi». Mitä ihmettä tämä 
on, että Topelius osasi todella kirjoittaa noin, minä 
ajattelin. Jäin miettimään tuota asiaa. Kirja putosi 
polveltani. Ajatus oli minulle uusi ja mielenkiintoinen. 
Mutta vaikka kuinka monta kertaa koetin myöhem- 
min katsella uudelleen sitä paikkaa Topeliuksen sekä 
siitä että muista kirjoista, en koskaan sitä löytänyt. 
Luonnollisesta syystä, sillä sitä ei ollut. Se oli ollut 
oma harhanäköni. Mutta merkillisyys ei ollut ainoas- 
taan tuossa harhanäyssä, noissa fyysillisesti olematto- 
missa sanoissa, jotka minä siis jostain astraalisesta Kir- 
jasta luin, vaan merkillisyys oli siinä, että täydellises- 
ti uskoin ennustukseen. En tietänyt minkätähden. 
Vasta sen jälkeen aloin ajatuksella lukea Suomen 

historiaa, jota en koulussa enemmän kun muuten- 
kaan historiaa ollut yhtään ymmärtänyt. Ja merkil- 
listä kyllä, näytti minusta noiden historiallistenkin 
lukujeni nojalla, että Suomen kansa selvästi kulki it- 
senäisyyttä kohti. 

Suomalainen teosofinen liikkeemme oli alkanut sa- 
moihin aikoihin. Ja minä joka kirjoituksillani »Uusi 
aika» nimisessä lehdessä ja kirjallani »Valoa kohti», 
joka ilmestyi painosta vuonna 1901, olin liikkeen 
pannut alulle, tulin siihen henkilökohtaisesti mukaan 
seuraavan vuoden 1902 lopussa, kun Söörnäisten työ- 
väenyhdistyksen piirissä perustettiin ns. Teosofinen 
kirjallisuuskomitea: »Valon airut». Sen perästä pidin 
minäkin huonolla suomenkielelläni säännöllisesti esi- 
telmiä teosofisista aiheista. Liikkeemme oli päässyt 
hyvään vauhtiin ja vnOmatunto» syntyi vuonna 1905. 
Mutta samana vuonna tapahtui merkillinen suur- 
lakko, jonka jälkeen teosofinen liike suomenkielellä 
joksikin aikaa lamaantui. Tämä marraskuun suur- 
lakko 1905 oli okkultisesti niin tärkeä tapahtuma, että 
siinä oikeastaan selvisi minulle, mihinkä Suomen 
kansa kykenisi hyvän johdon alla. 

Nyt kerron Teille sen, mikä suurlakossa tapahtui 
ns. »kulissien» takana. Minulla oli siihen aikaan 
useampia hyviä tuttavia ja niiden joukossa sittemmin 
kuuluisaksi tullut kapteeni Johan Kock, hän josta 
tuli punaisen kaartin ensimmäinen ylijohtaja, ja joka 
seuraavana vuonna 1906 pakeni Amerikkaan. Kap- 
teeni Kock oli monta kertaa leikillään sanonut mi- 
nulle: »anna minulle 50,000 Suomen miestä, joita 
minä saan harjoittaa oikeiksi sotilaiksi ja minä val- 

loitan Pietarin». Se oli tosin aina sanottu leikillä, sillä 
hän hyvin tiesi, että kaikissa sotakysymyksissä minä 
olin Tolstoin kannalla, jota kantaa Kapteeni Kock 
itsekin piti oikeinpana. 

Eräänä yönä, vähän ennen suurlakkoa, sain Mesta- 
rilta kummallisen tehtävän. Etsin astraalimaailmassa 
Kapteeni Kockin käsiini ja sanoin hänelle, niinkuin 
Mestari oli käskenyt: »sinulle uskotaan nyt suuri 
valta, jos vannot valan». Vähän keskusteltuamme 
kapteeni Kock suostui. Hän lankesi polvilleen eteeni 
ja vannoi, että oman henkensä uhalla hän estää ve- 
renvuodatuksen. »Kun painat tämän tajuntaasi», sa- 
noin, »niin osaat johtaa tulevia tapahtumia oikein, 
ja sinä saat johtavan aseman». Kapteeni Kock ei 
ollut pelkästään kunnianhimoinen henkilö, eikä hä- 
nelle tarjottu johtovaltaa sentähden, että hän siitä 
saisi kunniaa. Kapteeni Kock oli todellinen ihmis- 
ystävä ja sydämestään kaikkea sotaa vastaan, niin 
sotamies kuin olikin. Sentähden hän Mestarin mie- 
lestä oli sopiva auttaja, kun oli kysymyksessä rauhan 
säilyttäminen. Sanoin hänelle vielä siinä samassa 
tilaisuudessa: »älä pelkää ettei sinulle riittäisi hen- 
kistä voimaa ja uskoa. Teosofinen työ on luonut 
täällä henkimaailmassa voimakkaita virtauksia. Tämä 
kerätty voima tulee olemaan sinun käytettävänäsi». 
Minä elin silloin Oulunkylässä ja muutama päivä 
tämän astraalisen tapahtuman jälkeen syttyi suur- 
lakko. Kummallista kyllä kapteeni Kock saavutti 
aivan keskeisen johtoaseman Helsingissä, ja mikäli 
minulle on kerrottu ja todistettu, oli juuri hän vii- 
saalla menettelyllään tilaisuudessa estämään veren- 

vuodatusta, joka sangen lähellä uhkasi. Punaiset ja 
valkoiset syntyivät silloin, ja heidän välinsä uhkasi 
käydä kovin kireäksi. Voitte ymmärtää, rakkaat ys- 
tävät, että minulle tuo kokemus oli suuremmoiseksi 
opetukseksi. Minusta tuntui selvästi, että jos me 
täällä Suomessa voisimme omaksua tosi henkisen nä- 
kökannan väkivaltakysymyksessä, niin me hyvin pian 
vapautuisimme kaiken vieraan vallanalaisuudesta ja 
loisimme paradiisin Suomeen. 

Seuraavana vuonna kirjoitin ensimmäistä kertaa 
»Omaantuntoon» Suomen kansasta, sen kulttuuri- 
mahdollisuuksista ja tulevaisuudesta. Teosofinen 
työni tuli myöskin tämän jälkeen itsetietoisemmaksi 
ja tähtäsi myös aina Suomen kansan vapauteen 'ja 
onneen. 

Nyt minun täytyy sanoa teille, että varsinkin suur- 
lakosta lähtien, mutta jonkun verran jo siitä lähtien, 
kun olin saanut tietää Suomen tulevaisuudesta, olin 
saanut kantaakseni raskaan taakan, aivankuin pai- 
navan ristin. Aina oli minulla mielessä, kuinka ko- 
vasti tässä täytyy ponnistaa ja tehdä työtä, jotta 
Suomen kansa tulisi itsenäiseksi. Tuntui, että Suo- 
men kansan epäitsenäisyys ja orjuus olivat ikäänkuin 
minun hartioillani ja että minun oli se heitettävä 
päältäni. Tämä taakka aivankuin fyysillisesti painoi 
minua. En osaa kuvata sitä tunnelmaa, jossa aina 
elin. Se oli samalla niin raskas, niin surunvoittoinen, 
niin tuskallinen ja samalla niin uskoa ja toivoa uh- 
kuva. — Vuonna 1910 syksyllä oli taas muuan mie- 
leenpantava kokemus henkimaailmassa. Leo Tolstoi, 
jonka kirjoihin olin nuorena tutustunut, jonka elä- 

mänymmärrys oli minulle äärettömän läheinen ja jota 
olin aina ihaillut, vaikken personallisesti häntä tun- 
tenutkaan, tuli eräänä yönä Suomeen tapaamaan 
minua. Hän puhui ensin siitä, että hän nyt pian jät- 
tää fyysillisen maailman. Sitten hän sanoi tulleensa 
minun luokseni pyytämään, että minä ottaisin nämä 
kansat, maat ja valtakunnat johtooni ja suojeluk- 
seeni, kun hänen täytyy poistua näyttämöltä. Hän 
oli kantanut Venäjän kansan taakkaa. Jos tämä 
kansa johdettaisiin oikein, niin se voisi käytännössä 
elää todellista kristillistä elämää, siis elää Kristuksen 
jäljissä ja elää niinkuin veljien tulee. Mutta, hän 
sanoi, huono johto voi juuri vetää sen kansan tur- 
mioon. Hän ei tarkoittanut, että minä osaisin jatkaa 
hänen työtään Venäjällä, mutta hän sanoi selvästi 
näkevänsä, että jos Suomen kansa kulkisi semmoi- 
seen suuntaan, johon minä viittaisin, niin se voisi 
vetää mukanaan Venäjänkin kansan, ohjata sen 
kulkua ja johtaa sitä oikein, sillä Suomessa oli van- 
haa tietoa. Suomen kansa oli luonteeltaan syvälli- 
sempi, järkevämpi ja kylmempi kuin Venäjän kansa. 
Tolstoi sai sieluni täyteen liekkiin. Kuvaamat- 
toman ihana oli hänen oma henkinen persoonallisuu- 
tensa. Minä tietysti sanoin häntä täydellisesti ym- 
märtäväni ja hyväksyväni sekä lupasin tehdä voita- 
vani. 

Samana syksynä lähdin kiertomatkalle useampiin 
teosofisiin loosheihin ja puhuin joka looshissa Suo- 
men tulevaisuudesta, sen tulevasta itsenäisyydestä 
sekä —teroitin heille, että meidän kaikkien piti 
valmistua vastaanottamaan uutta aikaa, sillä meitä 

teosofeja kutsuttaisiin olemaan opettajia siinä uudes- 
sa ajassa. Sitä samaa teroitin erikoisesti myös ensim- 
mäisillä teosofisilla kesäkursseilla vuonna 1912. 

Jätämme nyt jatkon ensi kertaan näistä asioista. 
Pyydän kumminkin, että näissä tämmöisissä okkulti- 
sissa tapahtumissa ei oikeastaan minun personani, 
fyysillinen puoleni ole muuta kuin symboli. Vaikka 
tietysti olen juuri sanallisesti ollut tuolla tavalla kai- 
kessa mukana, niin olen kuitenkin aina ajatellut, että 
varsinkin tuommoisissa historiallisissa näyissä ja il- 
mestyksissä tuntuu vain siltä, ikäänkuin itse olisi 
aktiivisesti läsnä, mutta etten silti suinkaan ole oi- 
keutettu sen nojalla ajattelemaan mitään erikoisem- 
paa itsestäni. 

Veljenne ja palvelijanne 


Pekka Ervast. 

EPISTOLA N:o 10. 
Veljet. 


Suurlakon okkultisten kokemusten jälkeen ja siitä 
saakka, kun minulla oli ollut tuo näky Suomen tule- 
vaisuudesta, josta viimein kerroin, olin hieman omi- 
tuisessa ja vaikeassa asemassa täällä Suomessa. 
Uskoin vahvasti (ja itse asiassa sanoin aina itselleni, 
että tiesin) että Suomi tulisi itsenäiseksi, uskoin niin- 
ikään vahvasti, että Suomen kansalle tarjoutuisi har- 
vinainen historiallinen tilaisuus. Tarjoutuisi tilaisuus 
alottaa aseettomana ja ulkonaisesti ikäänkuin turvat- 
tomana uutta sivistyskautta. Olihan minulla ollut 
selvästi todistava kokemus siitä, että hengen voima 
on suurempi kuin miekan. Nyt siis näin, että jos 
Suomen kansan sisäinen henki heräisi tietoiseksi 
kansan yksilöissä, niin tämän kansan ei tarvitseisi 
turvautua tuleen ja miekkaan saavuttaakseen itse- 
näisyytensä. Samalla näin, että Suomen kansalle 
täten tarjoutuisi erikoinen tilaisuus näyttää muulle 
maailmalle esimerkkiä. Tähän kaikkeen oli kuitenkin 

välttämätöntä, että teosofinen elämänymmärrys tun- 
keutuisi kansaan ja valtaisi sen mielikuvituksen ja 
sisäisen elämän. Sillä jolleivät ihmiset uskoneet 
kaikkien ihmisten ja kansojen henkiseen yhteyteen, 
jos eivät uskoneet, että ihminen on iankaikkinen jäl- 
leensyntyvä henkiolento, kuinka he sitten saattaisivat 
uskoa hengen ja sanan voimaan väkivallan ja miekan 
kustannuksella? Vanhat suomalaiset tietäjät olivat 
kuitenkin uskoneet sanan voimaan, hengen voimaan. 
Sentähden = ajattelin ja kuvittelin, että nykyinenkin 
kansa saattaisi niin uskoa. Ainakin olin mielessäni 
varma siitä, että teosofit tämän ymmärtäisivät. Tosin 
olin ihmetellyt sitä, että mrs. Besant jossain teokses- 
saan oli puhunut sodan suuresta kasvattavasta mer- 
kityksestä. Mutta päähäni ei ollut juolahtanut, että 
tällainen hänen lauseensa oli otettava vakavalta kan- 
nalta. Kun sen luin syrjäytin hänen sanansa heti 
mielestäni tuolla anteeksiantavalla ajatuksella: hän 
ei luonnollisesti ole sotakysymystä tutkinut ja aja- 
tellut. Mielestäni oli niin selvää, että ihminen, joka 
todella ajatteli sotaa realistisena ilmiönä, ei voinut 
sitä pienimmässäkään määrässä kannattaa, korkein- 
taan vaan ajatella sitä välttämättömäksi pahaksi. 

Tunsin siis että minulla oli erikoinen sanoma 
Suomen kansalle. Oli levitettävä teosofinen elämän- 
ymmärrys, mutta samalla teroitettava se puoli siitä 
elämänkatsomuksesta eli todellinen veljeysaate, joka 
teki väkivallan ja miekan käytön mahdottomaksi. 
Sitä ei yleensä niin selvästi painostettu yleismaail- 
mallisessa teosofisessa kirjallisuudessa. — Joskus ih- 
mettelin, että sitä asiaa ei oltu selvemmin esitetty 


91 


mainitussa kirjallisuudessa. Kun maailman sota 1914 
alkoi, en osannut olla huudahtamatta sielussani: Teo- 
sofinen Seura ei' siis ollut aivan tietoinen tehtäväs- 
tänsä, koska se ei osannut estää tätä maailman sotaa. 
Fn silloin vielä nähnyt yhtä selvästi kuin tänään, että 
teosofisen liikkeen niin sanoaksemme ajallinen, his- 
toriallinen tehtävä olisi ollut aikaansaada ymmärtä- 
mystä kansain kesken, että väkivallan käyttö sodan 
muodossa olisi käynyt mahdottomaksi kansain vä- 
listen asiain ratkaisussa. Sanoihan madame Bla- 
vatsky itse: »jos emme saa teosofista sanomaa leviä- 
mään ihmisten ja kansain keskuuteen, tulee Euro- 
palle niin vaikea aika, että mitään senkaltaista mitä 
väkivaltaan, julmuuteen, ruttoihin ja vallattomuuk- 
siin tulee, ei ole ennen kuultu». Kun sota syttyi elo- 
kuussa 1914, muistan hyvin, kuinka kävelin huonees- 
sani edestakaisin ja ajattelin: »nyt kaikki menee 
nurin». Kuitenkin uskoin vielä, että Suomi saattaisi 
säilyä, että meillä vielä olisi tilaisuutta pitää kiinni 
ihanteista. Vielä silloin, kun v. 1915 kuulin jääkäri- 
liikkeestä, hätkähdin tosin hiukan, mutta ajattelin 
samalla: no, ei se ole vaarallista; muutamain nuorten 
innostus. Suomen itsenäisyysaatteen puolesta pur- 
kautuu — sellaiseen muotoon, että he ajattelevat: 
»meidän täytyy päästä irti Venäjästä, vaikkapa väki- 
voimalla». Enkä sittenkään vielä ottanut uskoakseni, 
että Suomikin oli vaarassa, vaikka kerran v. 1915 
näin seuraavan näyn: 

Katselin ylhäältä kuinka täällä Suomessa kaksi ar- 
meijaa seisoi vastatusten. Toisen armeijan tiesin 
olevan venäläisen, toisen taas ajattelin, otaksuin ja 

tunsin olevan ruotsalaisen. Ihmeekseni näin, että 
joukko suomalaisia meni venäläisten armeijaan ja 
kysyin itseltäni: kuinka tuo on mahdollista? Vaikka 
hyvin tiesin, että me olimme Venäjän vallan alla ja 
että Ruotsin kansa oli meille tavallaan vieras ja 
Suomen kansalle ehkä hieman vastenmielinen, tuntui 
minusta = sittenkin luonnolliselta, että ruotsalaisten 
puolelle piti suomalaisten mennä ja näyssäni menikin 
suuri joukko ruotsalaisten armeijaan. En pannut 
suurempaa huomiota tälle näylleni, 'koska vielä us- 
koin, että Suomen kansan ei tarvinnut sekaantua mi- 
hinkään taisteluun. 

Maaliskuussa v. 1916 oli minulla taas poliittinen ja 
kuten huomaatte, erikoisen hassunkurinen okkultinen 
kokemus. 

Eräänä aamuna mietiskellessäni lienen lähtenyt 
ulos ruumiistani, koska samassa olin Venäjän ho- 
vissa. Olin suuressa pilarisalissa, seisoin erään pilarin 
takana ja kurkistin sieltä saliin. Toisessa päässä oli 
suuri pöytä täynnä karttoja ja papereita. Keisari 
Nikolai toinen istui pöydän ääressä kyljittäin minuun 
päin. Ympärillään seisoi joukko herroja ja kenraaleja 
vilkkaassa neuvottelussa keisarin kanssa. Voidakseni 
paremmin seurata asiain menoa, tulin esille pilarin 
takaa. Keisari silloin huomasi minut, nousi heti ja 
iloisesti hymyillen nyökkäsi minulle viitaten lähes- 
tymään. Tietysti noudatin kutsua ja lähestyin hallit- 
sijaa tervehtien. Kaikki katselivat ihmetellen, mikä 
minä olin ja mistä olin tullut, mutta keisari otti 
minua kädestä ja lausui: »no tuossa sinut taas näen, 
pitkä aika on kulunut siitä kun viimeksi tapasimme. 

Nyt olen vihdoinkin tilaisuudessa kiittämään sinua 
kaikista suurista palveluksistasi, mitä olet minulle 
tehnyt». Olkoon ohimennen mainittu, että sodan kes- 
täessä olimme muutamia kertoja olleet tekemisissä 
toistemme kanssa. Keisari jatkoi: »sano nyt minulle 
millä tavalla voin palkita sinua? Ajattelin itsekseni, 
etten ollut tehnyt mitään palkintoa ansaitsevaa, 
mutta samalla tiesin, että tässä ei ollut kysymyksessä 
minun vähäpätöinen personallisuuteni. Sanoin sen- 
tähden heti keisarille: »tiedät vallan hyvin, että mi- 
nulla ei ole kuin yksi toivomus: anna hyvällä itse- 
näisyys Suomelle». Keisari vaikeni hetkisen ja lausui 
sitten: »sinulla on sanani, sentähden minun täytyy 
täyttää pyyntösi, saat Suomen vapaaksi, mutta kui- 
tenkin asetan pienen ehdon. En anna Suomea heti 
vapaaksi, vaan vasta vuoden perästä, mutta en sil- 
loinkaan vielä vedä sotajoukkojani pois Suomesta, 
ellei Suomen kansa vuoden perästä ole osoittanut, 
että se osaa antaa arvoa sinulle ja kuunnella sinun 
ääntäsi. Jos Suomen kansa vuoden perästä tunnustaa 
sinut johtajakseen ja valitsee sinut kuninkaakseen 
tai presidentikseen, silloin otan sotajoukkoni ilman 
muuta pois, mutta ellei Suomen kansa ymmärrä 
omaa etuaan, niin annan joukkoni vielä viipyä Suo- 
messa yhden vuoden». Muuta en muistanut keskus- 
telustamme tultuani jälleen tajuihini. Tästä koke- 
muksestani kerroin heti lähimmilleni ja myöskin toi- 
sille, niin että ennustava näky todella nähtiin silloin. 
— Nimitin sitä hassunkuriseksi, koska nähtävästi 
sekä keisari Nikolai että minä edustimme ja symbo- 
lisoimme korkeampia olentoja, nim. kumpikin maansa 

kansallishaltiaa. Se näky oli ennustava, sillä maa- 
liskuussa seuraavana vuonna 1917 oli Venäjän vallan- 
kumous, jolloin Suomi tuli itsenäiseksi, mutta Ve- 
näjän sotajoukot jäivät vielä tänne. 

Noina maaliskuun historiallisina päivinä v. 1917 
kärsin sanomattomia sielun tuskia siitä, että olin niin 
voimaton ja mitätön, ettei ääneni mihinkään kuu- 
lunut. Ensimmäisen yön valvoin kokonaan ja vaan 
kysyin itseltäni, millä tavalla saisin meikäläiset val- 
lassa olijat ja poliitikot ymmärtämään, että jos me suo- 
malaiset osaamme itsetietoisesti ja lujasti esiintyä, 
niin saamme kaikki venäläiset sotajoukot heti pois 
ja voimme vaikuttaa suuresti Venäjän vallankumouk- 
sen kehitykseen. Sitä varten olisi kuitenkin ollut 
välttämätöntä, että meidän johtomiehemme olisivat 
uhkuneet rakkautta Venäjän kansaa kohtaan ja osan- 
neet ottaa venäläisiä oikealta kannalta. En keksinyt 
mitään keinoa, millä tämän ajatuksen olisin voinut 
upottaa asianomaisten Suomen miesten mieliin, ja 
sentähden sain vain seistä siinä omasta mielestäni 
häpeään peittyneenä. 

Kesällä v. 1917 kirjoitin parasta aikaa erästä ker- 
tomusta, kun äkkiä kuului korvaani Väinämöisen 
ääni, joka sanoi: »keskeytä, sillä tärkeät ajat ovat tu- 
lossa ja sinun täytyy yrittää». Keskeytin kirjoitta- 
misen kokonaiseksi viikoksi, jolla ajalla elin tuollai- 
sessa Väinämöis-inspiratiossa ja kirjoitin Teosofisen 
Seuran jäsenille puheen eli kirjeen, joka oli esitettävä 
Teosofisen Seuran vuosikokouksessa. Tuo puhe oli 
kokonaan Väinämöisen käskyn mukainen ja sisälsi ly- 
hyesti sanoen seuraavaa: on tulossa erittäin vaikea 

aika Teosofiselle Seuralle ja Suomen kansalle. Ei ole 
muuta kuin yksi ainoa mahdollisuus estää ja ehkäistä 
tämän vaikean ajan tuloa. Se on siinä, että te kaikki 
teosofit, kaikki Teosofisen Seuran jäsenet, asetutte 
yhtenä miehenä minun ympärilleni ja lupaatte edes 
vuoden ajan noudattaa minun määräyksiäni. Jos an- 
natte täydellisen vallan minulle ja niin paljon kuin 
teille on mahdollista, kannatatte minua aineellisesti, 
on toivoa siitä että voimme suoriutua oikealla, inhi- 
millisellä ja veljellisellä tavalla tästä vaikeasta meitä 
uhkaavasta kohtalosta (Ymmärrätte, että minulle oli 
hyvin outoa ja tavallaan hirmuista kirjoittaa täm- 
möinen ehdotus). Sitten tuli vuosikokous 1917, ja 
siinä kokouksessa tuli esille kysymys uuden ylisin- 
teerin valitsemisesta, koska kahtena edellisenä vuo- 
tena nimenomaan jo olin pyytänyt vapautusta T. S. 
ylisihteeriydestä. Minulla oli mukanani vuosikokouk- 
sessa tuo kesällä kirjoittamani kirje, mutta luulet- 
teko, että minulla oli sydäntä sitä lukea? Ei ollut. 
Minä todellakin silloin mieluummin petin Väinämöi- 
sen luottamuksen. Vuosikokouksessa huomasin näet 
heti, että oli aivan mahdotonta toivoakaan minkään- 
laista yksimielisyyttä. Jo kesällä 1916 oli Tietäjässä 
alkanut polemiikki Teosofisen Seuran tehtävästä ja 
työstä. Siitä lähtien T. S. tietoisesti jakautui kahteen 
leiriin. Tuolla ehdotuksella minä tietysti olisin seuran 
jäsenten mielestä asettunut toisen leirin puolelle ja 
toinen olisi luonnollisesti minua vastustanut. Sen 
sijaan että olisin lukenut Väinämöisen ehdotuksen 
Suomen kansalle tai Suomen T. S:lle, rupesin jonkin- 
laisessa — hirtehishuumorissa puhumaan siitä, kuinka 

järjetöntä ja hullua oli pitää minua T. S:n ylisihtee- 
rinä, minua, joka en ollut päästänikään selvä, vaan 
näen näkyjä, kuulen ääniä ja esiinnyin kaikella ta- 
valla mielenvikaisena olentona. Vuosikokous ymmär- 
sikin, että oli viisainta valita toinen ylisihteeri, ja 
niin sain minä vapautusta. Heti kun meidän vuosi- 
kokouksemme oli ollut, tapahtuivat ensimmäiset mel- 
lakat (»marraskuun mellakat») Turussa ja maaseu- 
dulla. Tammikuussa alkoi n.s. »punainen kapina». 

Kun sitten v. 1918 elokuussa pidettiin T. S:n vuosi- 
kokous kapinan jälkeen, tahtoivat osanottajat miltei 
väkipakolla valita minut uudestaan ylisihteeriksi. 
Sain heidät kuitenkin tunnustamaan Väinö Valvan- 
teen jonkinlaiseksi ylisihteerin sijaiseksi; sillä nyt 
ajattelin, ettei minusta kuitenkaan tule mitään ellei 
olla yksimielisiä. Sentähden tahdoin esittää vielä 
Väinämöisen ohjelman. Ajattelin, että jos se hyväk- 
sytään nyt kun oli paljon kärsitty, niin ehkä voidaan 
vielä kulkea kohti valoisia päiviä. 

Sanoin vuosikokoukselle, että »ensi vuosikokouk- 
sessa 1919 saatte valita minut vaikka elinkautiseksi 
ylisihteeriksi, kunhan ensin esitän teille ohjelmani». 
Ohjelman esitin sitten talven kuluessa vähän lievem- 
mässä muodossa, mutta tietysti seuran jäsenet eivät 
kaikki sitä ymmärtäneet eivätkä hyväksyneet. Minä 
puolestani silloin ymmärsin, että Väinämöisen työ on 
tehtävä esoteerisella tavalla, ja on edes joitakin kas- 
vatettava käsittämään, millä tavalla meidän kansal- 
lishaltiamme tahtoo palvella Kristusta. 

Veljenne ja palvelijanne 
Pekka Ervast. 

FPISTOLA Nro 11. 
Veljet. 


Käytännöllisessä = salatieteessä on aina kysymys 
joogasta. Mitä jooga on? Se on yhtymistä Jumalaan, 
yhtymistä Kristukseen, korkeinpaan Itseen, minään, 
enkeliin. Monenlaisilla nimillä mainitaan tuo mihin 
yhdytään. Nämä nimet kuvaavat eri puolia ihmeelli- 
sestä todellisuudesta, sillä oikein on sanoa, että joogan 
harjoittelija pyrkii yhdistymään Jumalan kanssa. 
Oikein on myös sanoa, että hän pyrkii yhteyteen kor- 
keimman Itsensä kanssa. Se, mikä meille täällä län- 
simailla oli varsinaisesti uusi oppi teosofisessa julis- 
tuksessa, oli oppi ihmisen korkeammasta minästä. 
Kristikunta oli vajonnut uskomaan siihen, että ihmi- 
nen oli kadotuksen lapsi; hänellä oli sielu, mutta se 
oli kadotuksen oma, ellei se Jumalan armon kautta 
saanut pelastua. Ihmisessä itsessä ei ollut mitään 
hyvää, eikä mitään hyvän toivoa. Ei hänessä ollut 
mitään semmoista johon hän saattoi uskoa ja luottaa. 
Jumala, Kristus, oli ihmisen ulkopuolella. 

Teosofian kautta tuli meille tieto, että ihmisen si- 
sällä piilee hänen oma korkeampi, jumalallinen, kuo- 
lematon hyvä itsensä: Itse eli minä, joka on lähellä 
Jumalaa, ja joka on olemukseltaan yhtä Jumalan 
Pojan kanssa, Kristuksen kanssa. 

Jooga on nyt yhtymistä Jumalaan ja samalla ih- 
misen korkeimman minän todellisentamista näkyväi- 
sessä maailmassa. 

Tavallinen ihminen on kahtia jaettu, ja hän itse 
elää, kuten sanomme, alemmassa minässään. Kor- 
keampi minä on hänellä takana, sisällä, yläpuolella. 
Joogan kautta tapahtuu yhdistyminen korkeamman 
ja alemman minän välillä, niin että ihminen tulee elä- 
neeksi ylemmässä minä-tajunnassa ja siihen vähi- 
tellen yhdistäneeksi Kristuksen eli Jumalan. — Voi- 
daksemme — käytännöllisesti elämässämme (toteuttaa 
tätä jooga-dharmaamme, niin sanoaksemme, tätä teh- 
täväämme, tulee meidän saada selvä käsitys omasta 
inhimillisestä olemuksestamme ja samoin päästä sel- 
ville siitä mitä jooga on. 

Jooga-harjoittelun käsikirja »Patandshalin jooga- 
aforismit» alkavat seuraavalla lauseella: »Joogas 
tshitta vritti niroodhah», joka "suomeksi merkitsee: 
jooga on tshittan muunnosten ehkäiseminen. Mikä 
on tshitta? Sitä sanaa käännetään eri tavalla. Euro- 
palaiset oppineet kääntävät sen »tajunta, tietoisuus». 
Voisi sen myöskin kääntää sanalla »mieli». Siis tuo 
ensimmäinen lause kuuluisi suomeksi: jooga on ta- 
junnan — vaihtelevien muotojen ehkäiseminen, tai 
jooga on mielenmuutosten ehkäiseminen. Tällä lau- 
seella on Patandshali asettanut jooga-harjoittajan 

sangen kirkkaaseen valoon. Me näemme heti mil- 
lainen ihminen joogi on. Hän on semmoinen ihminen, 
jonka mieli on tasapainossa, joka aina on rauhallinen, 
sopusointuinen ja jota ei mikään järkytä. Semmoi- 
nen on siis joogin ensimmäinen tunnusmerkki. 

Voimme heti katsella itseämme kuin peilissä. 
Osaamme hermostua, häiriytyä ja joutua pahalle tuu- 
lelle, olla milloin alakuloisia milloin iloisia. Saatamme 
suuttua tai joutua jonkun muun intohimon valtaan. 
Emme siis vielä ole joogeja. Jooga-harjoitteluissa ja 
niiden kautta meidän pitäisi saavuttaa sisäinen 
rauha, mielentasapaino ja valta itsemme ylitse. 
Minkä yli? Ajatusten. Jooga on herruutta ajatusten 
yli. Mutta ajatus on sittenkin liian epätäydellinen 
sana. Se ei vastaa sanaa tshitta. Sentähden tutki- 
kaamme okkultisesti, mitä sana tshitta on. Teidän 
täytyy nyt ikäänkuin unohtaa, mitä olette lukeneet 
ihmisen erilaisista käyttövälineistä ja ruumiista. 

Käytännöllisessä = salatieteessä joudumme hieman 
uudella tavalla tekemisiin näiden ihmisessä olevien 
käyttövälineiden ja prinsiippien kanssa. Tshitta on 
se prinsiippi meidän ainemaailman olemuksessamme, 
joka joogaharjoittelussa vaatii suurinta huomio- 
tamme. Ennen kaikkea täytyy meidän oppia ymmär- 
tämään tshittan luonnetta ja olemusta. 

Tshitta on tajunta, mieli, ajatus, mutta samalla ta- 
junnan ja ajatuksen elävä substanssi. Se on siis aja- 
tusainetta, mutta samalla myöskin semmoista ainetta, 
jota me teosofisissa kirjoissa olemme oppineet nimit- 
tämään tunneaineeksi. Tshitta todellisuutena pal- 
jastaa meille, että ajatus ja tunne substanssi ovat 

yhtä. On' olemassa yksi, käytännöllisesti yksi, sala- 
peräinen elävä substanssi. Se ei ole ainetta sanan ta- 
vallisessa merkityksessä. Se on voimaa, mutta koska 
se on elävää ja itseolevaa, on sillä ilmennysmuoto, ja 
sentähden nimitämme sitä myös aineeksi. Kuitenkin 
sen aineellinen puoli on eetteriä. Tshitta-substanssia 
on meidän auramme täynnä, sillä se on tshitta subs- 
tanssiainetta. Ruumiimme, koko fyysillinen organis- 
mimme on tshitta-substanssin täyttämä. Mehän var- 
masti tiedämme, että ajattelemme aivoillamme ja 
olemme tajuisia aivoissamme, mutta ajatusainetta on 
myöskin pitkin ruumistamme. Sentähden ei ole aivan 
hullua sanoa, että salatieteilijän täytyy tulla tietoi- 
seksi, tajuiseksi ja ajattelevaksi olennoksi jokaisessa 
ruumiin osassa. Me olemme sitä nyt jo, vaikka päivä- 
tajunnassamme toimimme ainoastaan aivojemme vä- 
lityksellä. Mutta me olemme pitkin organismiamme 
tajuisia siinä merkityksessä, että aivomme ovat her- 
mojen = kautta yhtämittaisessa —vuorovaikutuksessa 
ruumiimme eri osien kanssa, ja että siis pääsemme 
yhtämittaa aivoissamme tietoisiksi siitä mitä ruu- 
miille tapahtuu. Enkä nyt. ajattele asiaa pelkästään 
psyko-fysiologiselta kannalta, vaan ajattelen asiaa 
myöskin okkultiselta kannalta. 

Tutkikaamme hieman ihmisen olemusta ja hänen 
olemuksensa ilmenemistä fyysillisessä organismissa. 
Käytännöllisessä okkultismissa teemme eron kolmen 
inhimillisen tajuntaprinsiipin välillä: enkelin eli kor- 
keamman minän, varsinaisen ihmisen eli alemman 
minän ja eläimen. Varsinainen inhimillinen tajunta 
toimii aivojen kautta. = Se on saanut ruumiissa kor- 

keimman paikan koska tämä inhimillinen eli alempi 
minä nykyään on hallitsevassa asemassa meidän inhi- 
millisessä elämässämme. — Enkeli eli korkeampi 
minä toimii sydämen kautta ja sen läsnäolo tuntuu 
rinnassa, esim. omanatuntona, rakkauden, säälin, an- 
taumuksen ja hartauden tunteina. Se on alempana 
kuin alempi minä meidän ruumiillisessa organismis- 
samme, koska emme vielä ole antaneet sille valtaa ja 
kunniaa. — Eläin on itsekäs, intohimoinen, nautin- 
nonhaluinen, ainoastaan omaa personallista onnea 
ajatteleva. Tämä olemuspuolemme toimii, kansan- 
omaisesti katsoen, vatsan kautta, eli navan lähellä 
olevan hermokimpun ns. plexus Solariksen kautta. 
On huomattava, että tietenkään emme tajunnas- 
samme tunne emmekä ajattele vatsassa, emme myös- 
kään ajattele sydämessä, vaan sekä navan kohdalla 
olevan hermokimpun että sydämen ajatukset ja tun- 
teet, nousevat tajuntaan aivojen välityksellä. Ai- 
voissa saattaa kyllä havaita eri paikkoja erilaisille 
tajuntamuodoille. Niinpä pikku aivojen kautta viestit 
kulkevat vatsasta. Tshitta on nyt se, jos niin tahtoi- 
simme sanoa, astraalis-menttaalinen substanssi, joka 
on näissä eri keskuksissa ja ottaa vastaan vaikutel- 
mia näistä, toisin sanoen, muodostaa ajatuskuvia 
niistä kiihoituksista, jotka kohtaavat eri keskuksia. 

Jos vähäsen ajattelette huomaatte, että koko aja- 
tus- ja mielikuvituselämämme on salaperäisyyteen 
verhottu. Tiedemiehet ja filosofit eivät kykene sitä 
selittämään. Mikä on siinä niin salaperäistä? Se, että 
se on elävää ja itsetoimivaa. Tshittan panee liikkeelle 
jokainen kiihoitus, joka kohtaa sitä ruumiin aistien 

välityksellä tai välittömästi noiden edellämainittujen 
kolmen keskuksen kautta. Otetaan esimerkki, jotta 
asia valaistuisi. Luemme kertomuskirjaa. Tuossa on 
painettu sivu, mutta sitä lukiessamme mielikuvituk- 
semme aivan itsestään loihtii eteemme niitä kuvia, 
ihmisiä, tapahtumia ja maisemia, joita kertomus ku- 
vaa. Meidän ei siis tarvitse loihtia mitään esiin. 
Tässä on painopiste. Kuvat nousevat itsestään tuon 
silmiämme kohtaavan kiihoituksen välityksellä. Vie- 
läpä voimme ajatella ja tuntea paljon muutakin, sa- 
malla kun luemme ja näemme tekstin esille loihtimia 
kuvia. Voimme ajatella, kuinka hauskaa ja jännit- 
tävää tämä on, kuinka hyvin kirjoitettu se on, tai 
päinvastoin. Voimme levottomina ajatella, että mei- 
dän pitäisi ehtiä lukea tämä kertomus loppuun, en- 
nenkuin meidän on riennettävä johonkin työhön jne. 
Kuulemme esim. torven tuttua toitotusta, hieman 
kaameata kadulta. Heti nousee mieleemme kuva pa- 
lokunnasta, joka rientää hirveällä kiireellä, ja ky- 
symme = itseltämme, missä on tulipalo? Näemme 
ehken jonkun talon olevan liekeissä ja sakean savun 
nousevan. Joku voi mielikuvituksessa ajatella kuinka 
käy ihmisten, ovatko kaikki pelastuneet, ennättäneet 
ulos jne. Tällaisia esimerkkejä voi jokainen keksiä 
ja huomata kuinka paljon tahansa. Mikä niissä on 
huomiota = ansaitsevaa? Mitä meidän niistä tulee 
oppia? Sitä että ne ovat tshitta tuotetta ja tulosta, 
sekä että olemme katselijan asemassa. Tshitta meissä 
toimii itsenäisesti. Se kehittyy ja rikastuu ja tulee 
yhä kykenevämmäksi elämän kiertokulussa. Mutta 
tshitta ei ole me itse. = Aineellisissa muodoissa, ruu- 

miillisessa maailmassa vaikuttavat kaikenlaiset ke- 
mialliset sähkömagnettiset ym. voimat. Kun ihmi- 
nen tulee luokseni, niin kemialliset y.m. voimat vai- 
kuttavat, että hän on minulle joko miellyttävä tai 
vastenmielinen eläimelleni. Mikä siitä on seurauk- 
sena? Tshitta loihtii esiin kaikenlaisia kuvia tuon 
ihmisen joko miellyttäväisyydestä tai vastenmielisyy- 
destä. Ja minä luulen, että noissa kuvissa on perää. 
Minä luulen, että ne ovat objektiivisesti tosia. Luulen 
että itse teen noita havaintoja, mutta niitä en tee 
minä itse, vaan napani luona oleva hermokimppu, ja 
tshitta loihtii kuvia mieleeni. Huomaamme siis, että 
emme koskaan opi rakastamaan, jos tshitta pitää 
meitä vankina. Jotta oppisimme ihmisiä rakasta- 
maan, täytyy meidän ymmärtää, että kukaan ihminen 
ei saa olla meille vastenmielinen tai miellyttävä. 
Meidän täytyy saada valta oman tshittamme yli. Vä- 
littömästi emme voi saada valtaa hermojemme yli. 
Ne toimivat ja ilmoittavat meille tunteitaan ja tshitta 
tekee tunteista ajatuksia. Mutta me olemme kutsut- 
tuja olemaan herroja omissa taloissamme, että näki- 
simme ja kuuntelisimme omia monipuolisia ominai- 
suuksiamme, tunteita ja ajatuksia, mutta emme olisi 
niiden orjia. 

Jooga on siinä, että ymmärrämme ensin tyystin 
tshittan eli mielikuvituksen, ajatussubstanssin ole- 
muksen, ja siten hankimme itsellemme valtaa tuon 
mielikuvituksen yli. Se on inhimillisessä rajoitukses- 
samme jumalallinen vapautemme, että voimme päästä 
valtaan oman mielemme yli. — Enkeli-olemuksemme 
on se, jota nimitetään teosofiassa ja itämaalaisessa 

kirjallisuudessa nimellä manas ja myöskin buddhi- 
manas sekä aatma-buddhi-manas. Tämä nimitys 
jo sisältää, että korkeampi minämme eli enkelim- 
me palvelee Kristusta ja on yhteydessä Juma- 
lan kanssa, ollen Jumalan lähettiläänä, enkelinä. 
Onko meillä mitään tuntemuksia tästä enkeliole- 
muksesta muita kuin omantunnon ääni ja rak- 
kauden ääni sydämessämme? On, ja tahdon mainita 
yhden pienen seikan, jota jokainen on kokenut ja 
joka on siksi salaperäinen, että sitä ei heti ymmärrä. 
Tarkoitan seuraavaa: jos olette esim. musikaalisia ja 
kuuntelette laulua ja soittoa, joka teistä kuuluu eri- 
koisen kauniilta ja ihanalta, se aivan kuin vetää teitä 
korkeampaan maailmaan, melkein poistaa verhon sil- 
mienne ja ikuisen kauneuden maailman väliltä ja te 
tunnette jotain väreilyjä, vibrationeja itsessänne sel- 
kärangassa aivoista lähtien. Kun ihanteellinen, ju- 
malallinen kauneus, joka koskettaa tajuntaa, vaikut- 
taa meissä tällä tavalla ja aikaansaa tällaisen väräh- 
telyn, on se buddhia, buddhista tuleva vaikutus, joka 
tulee tajuntaamme tshittan kautta. Se ei ole aivan 
välitön, henkinen buddhinen tajuaminen, vaan se on 
sellaisesta tuleva negatiivinen vaikutus, joka on, 
toisin sanoen, pukeutunut astraaliseen muotoon. Jos 
eläisimme positiivisen maagillisesti enkelitajunnas- 
samme, olisivat buddhiset väreilyt aina käytettävä- 
nämme. 
Veljenne ja palvelijanne 


Pekka Ervast. 

EPISTOLA N:o 12. 
Veljet. 


Jos olette ajatelleet sitä, mitä viime kerralla täällä 
puhuttiin, jos olette ajatelleet niin sanotun tshittan, 
ajatussubstanssin, mielikuvitusvoiman olemusta, 
silloin olette ymmärtäneet, minkä suuren työn 
meidän inhimillinen minämme on saanut ja ottanut 
suorittaakseen. Meidän =inhimillisellä minällämme 
tarkoitan tietysti ns. korkeampaa minää. Se on ta- 
juntakeskus, joka on, niinkuin me okkultisesti tie- 
dämme, vapaaehtoisesti ympäröinyt itsensä tshittalla 
eli maailman elävällä aineolemuksella, jotta se tätä 
aineolemusta ikäänkuin puhdistaisi, ottaisi haltuunsa 
ja oppisi vapaasti käyttämään. Tshitta ei ole mikään 
kuollut aine. Tshitta on se maagillinen voima, se 
elävä »maajaa», joka on absoluuttisen elämän yhtenä 
salaisena olemuspuolena. 

Viime kerralla puhuimme tshittasta fyysillisen ruu- 
miimme ja -maailman yhteydessä. Puhuimme, muis- 
taakseni, melkein — yksinomaan sydämen ja aivojen 

keskuksista, mutta varsinaisesti siitä kolmannesta, 
joka on navan kohdalla, emme puhuneet. Nämä 
kolme: aivojen, sydämen ja navan salaperäiset kes- 
kukset ovat tärkeissä suhteissa tshittaan. Kaikki it- 
sekkäät ajatukset, tunteet, intohimot ja halut, ne syn- 
tyvät napakeskuksesta eli ns. plexus Solariksen koh- 
dalla ja heijastuvat siitä heti aivoihin; koska meidän 
tajuntamme toimii aivojen kautta. Sentähden voitte 
huomata, että jos levoton, intohimoinen, itsekäs aja- 
jöinä vedätte syvään henkeä, niin syvään, että se 
menee keuhkojen alaosaan, ja kiihoitus, irritationi, 
haihtuu. Syvä hengitys on niin tarpeellinen ihmi- 
selle, että suorastaan hänen terveytensä ja elämänsä 
siitä riippuu. Ei koskaan elä kovin kauan sellainen 
ihminen, joka hengittää aivan lyhyesti eli vaan pin- 
nalla. 

Salatieteilijöiksi  pyrkijöinä meidän huomiomme 
tshittan yhteydessä ei kuitenkaan kiinny yksinomaan 
fyysilliseen ruumiiseen, vaan myöskin näkymättö- 
miin käyttövälineisiin. Näistä on ensimmäisenä, pyr- 
kijälle tärkeimpänä aluksi mainittava se ruumis eli 
käyttöväline, jota nimitetään milloin astraaliruu- 
miiksi, milloin linga shariraksi, tai jollain muulla 
nimellä. 

Sanoin jo viime kerralla, että meidän täytyy 
melkein unohtaa, mitä olemme teosofisessa kirjalli- 
suudessa oppineet ihmisen prinsiipeistä ja käyttövä- 
lineistä. Sillä käytännöllisessä joogassa täytyy niitä 
asioita käsitellä hieman toisella tavalla. Voitte mm. 
lukea, = että — astraaliruumista yhdistetään kaama 

ruupaan eli himoruumiiseen, tunneruumiiseen. Käy- 
tännöllisessä joogassa meidän kuitenkin täytyy ym- 
märtää, että varsinainen kaarna ruupa eli himoruumis 
on ihmisen veressä, eikä ole mikään ruumis sanan 
muodollisessa merkityksessä. Sanan muodollisessa 
merkityksessä ei ole muuta varsinaista ruumista kuin 
niin sanottu eetteriruumis, ja kuitenkin meidän 
täytyy puhua toisenlaisistakin käyttövälineistä. Tätä 
asiaa tulee meidän valaista. 

Nukkuessaan ihminen tajunnassaan siirtyy, kuten 
sanomme, = astraaliruumiiseen ja astraalimaailmaan. 
Mitä tämä on käytännöllisen joogan kannalta? Hän 
siirtyy tajunnassaan fyysillisistä aivoista ainoastaan 
tshittan yhteyteen, ja kuta alempana kehityksen as- 
teella hän on, sitä lujemmin hän on sitoutuneena 
fyysillis-eetteriseen ruumiiseensa ja elää tshittassa, 
jota ei ollenkaan hillitse fyysillinen päivätajunta, 
vaan joka verrattain esteettä saa toimia ja vaikkapa 
myrkyttää verta, niin että ihminen tulee eläneeksi 
suorastaan kaarna ruupassa nukkuessaan. Sentähden 
hänen ns. unielämänsä on ilman logiikkaa, järjes- 
tystä, ilman lakisiteisyyttä. Se on vallaton, järjetön 
ja sattuman varassa, ihmeitä aikaansaava, jotka tun- 
tuvat luonnolliselta, vaikkei se osaa luontoa hillitä. 
Kuta enemmän ihminen kehittyy, sitä enemmän hän 
saa järjestystä, logiikkaa unielämäänsä sentähden, 
että hän oppii pikkuisen hillitsemään €tshittaa, 
myöskin silloin kun hänellä ei ole apunaan järeät fyy- 
silliset aivot. Mistä tämä hillitsemismahdollisuus 
johtuu? Se johtuu siitä, että ihminen vie mukaansa 
unitajuntaan jonkun verran semmoisia eetteriai- 

neksia eli hiukkasia, jotka ovat palvelleet hänen päi- 
vätajuntaansa aivoissa. Hän siis vie ikäänkuin mu- 
kaansa näkymättömän osan omista aivoistaan unielä- 
määnsä, ja vasta silloin voidaan puhua jonkunlai- 
sesta astraaliruumiista. Tämä pitää paikkansa kaik- 
kien teosofisten, ajattelevien, sivistyneiden ihmisten 
suhteen. Kaikki he vievät mukanaan niin paljon 
omia ajattelevia aivojaan, että he ollen omana itse- 
nään siirtyvät näkymättömään maailmaan, ja silloin 
hieman hillitsevät tshittaa. 

Kun ihminen kehittyy henkisesti, tulee hän kansa- 
laiseksi maailmassa, johon tshitta ei ulotu ja sen- 
tähden henkisesti kehittyneempi ihminen ei muista 
mitään uniansa. Hän nukkuu hyvin, silloin kun 
hänen yöelämänsä on peittynyt salaisen verhon taa. 
Vasta okkultisen itsekasvatuksen avulla hän voi 
oppia muistamaan, mitä on kokenut ollessaan todelli- 
sessa merkityksessä ulkopuolella omaa persoonalli- 
suuttaan. 

Nyt tiedämme, että okkultisissa piireissä puhutaan 
paljon liikkumisesta ulkopuolella ruumistaan, astraa- 
lisista vaelluksista ja siitä, että meidän pitäisi oppia 
toimimaan fyysillisistä käyttövälineistä riippumatta. 

Tämä on sentähden erittäin tärkeä käytännöllinen 
kysymys ja välttämätöntä on, että pyrkijä, kokelas, 
saa siitä oikean käsityksen. Joku voi luulla, että ih- 
minen helposti osaa kehittää itsessään psyykkisiä ky- 
kyjä, ja että tämä olisi oikein ja terveellistä. »Mikäs 
tässä olisi hätänä, kun tästä pääsisi selvänäköiseksi 
ja oppisi astraalisesti pasteerailemaan», ajattelee sala- 
tieteilijäksi pyrkijä. = Siihen kokeneet vastaavat: Ne 

tapaukset ovat aniharvoja, jolloin terve, normaali- 
ihminen kykenisi kehittämään itsessään psyykkisiä 
kykyjä. Semmoiset tapaukset riippuvat silloin siinä 
suhteessa hyvästä menneestä karmasta. Tavallinen 
hyvinvoipa ihminen, totuudenetsijä, joka tahtoo elää 
henkistä elämää, hän ei saa asettaa liiallisia vaati- 
muksia itselleen tai karmalleen psyykkisissä suh- 
teissa. Hänen pitää päinvastoin olla kiitollinen siitä, 
että hänen ei tarvitse yrittääkään kehittää itsessään 
psyykkisiä kykyjä. Ainoastaan semmoiset ihmiset, 
jotka luonnostaan ovat mediumistisia, voivat ver- 
rattain helposti kehittää psyykkisiä kykyjä. He voivat 
verrattain pian tulla esim. selvänäköisiksi. Sama 
sääntö koskee myöskin astraalista tietoista vaelta- 
mista. Ainoastaan luonnostaan mediumistiset hen- 
kilöt tekevät näitä kokemuksia ja voivat sitä kykyä 
itsessään harjoittaa ja kehittää. Mistä se riippuu? Se 
riippuu siitä, että heidän fyysillisen ruumiinsa eette- 
riosaset ovat löyhemmin kiinni fyysillisessä organis- 
missa kuin tavallisella ihmisellä. Heidän eetteriruu- 
miinsa poistuu helposti, ja he silloin pienellä harjoi- 
tuksella oppivat säilyttämään itsetietoisen päiväta- 
juntansa eetteriruumiissa; he tekevät silloin astraalis- 
fyysillisiä kokemuksia tajunnan ollessa täysin ulko- 
puolella ruumista. Onko tämä kadehdittavaa? Ei, 
sillä se on poikkeuksellista. 

Jokaista okkultistiksi pyrkijää varoitetaan seuraa- 
vasti: »Älä yritä mennä ulos astraaliruumiistasi». 
Astraaliruumis = tarkoittaa silloin juuri eetteriruu- 
mista, sentähden että mitään omaa astraalista käyttö- 
välinettä ei ole käytännöllisessä merkityksessä. 

Missä asemassa me siis olemme okkultisina koke- 
laina? Mitä meidän pitää oppia tekemään? 

Kun kerran tiedämme, että Mestarit, adeptit liik- 
kuvat itsetietoisesti näkymättömässä maailmassa, niin 
tottakai meidänkin pitää oppia sitä tekemään — ja 
kuinka me sitä opimme muuten kuin yrittämällä, te- 
kemällä, harjoittamalla sitä? Käytäntö on salatietei- 
lijän koulu, eikä kyky liikkua salaisissa maailmoissa 
saata tipahtaa meihin kuin taivaasta. Täytyyhän 
meidän työskennellä sen kyvyn saavuttamiseksi. Millä 
tavalla meidän siis tulee yrittää, millä tavalla he- 
rättää ja kasvattaa itsessämme tuota kykyä? Muis- 
tamme, mitä Mestareista ja adepteista sanotaan. 
Liikkuvatko he eetteriruumiissa? Eivät. Heistä sa- 
notaan nimenomaan, että he käyttävät käyttöväli- 
nettä, jota nimitetään sanskritinkielisellä nimityk- 
sellä maajavi ruupaksi. Heistä sanotaan niinikään 
että he oppivat ruumistaan itse luomaan. Mistä se 
on luotu? Se on luotu tshittasta. Ja mikä on tshittan 
aineellinen olemus? Se on eetteri, eetterivoima. Millä 
adepti oppii itselleen muodostamaan maajavi ruupan? 
Ainoastaan pitkällä harjoittelulla. Miten tämä har- 
joittelu käy päinsä? Vastaan tähän konkreettisesti: 
Adeptiksi pyrkijä ajattelee jotain paikkaa tai jotain 
henkilöä johon tai jonka luo hän tahtoo lähettää aja- 
tuksensa. Sitten hän kuvittelee menevänsä omassa 
muodossaan siihen paikkaan tai sen henkilön luo. 
Mutta hänen tajuntansa pysyy hänen fyysillisessä 
ruumiissaan, eikä hänellä ole mitään tietoa siitä, me- 
neekö hänen ajatuksensa siihen paikkaan tai sen hen- 
kilön luo, jonne hän pyrkii. Tämä kestää ties kuinka 

kauan, ja usein tapahtuu harjoittelu ja kokeilu sillä 
tavalla, että kaksi henkilöä yhdessä kokeilevat, niin 
että toinen lähettää ajatuksensa toisen luo ja toinen 
ottaa vastaan. Jos molemmat ovat samanlaisia koke- 
laita, he vuorottelevat noissa rooleissa. Jos taas toinen 
ainoastaan on adeptiksi pyrkijä, palvelee toinen koko 
ajan vastaanotto-asemana. Tämä vastaanottaja, hän 
sitten tulee ensin vähemmin ja sitten enemmän ja 
enemmän = tietoiseksi = adeptiksipyrkijän = ajatuksista. 
Mutta pitkiä aikoja kuluu, ennenkuin hän fyysillisillä 
silmillä alkaa nähdä toisen ajatusmuotoja. Toisin 
sanoen kuluu kauan, ennenkuin adeptiksi pyrkijä 
voi hallita ajatustaan niin lujasti ja luoda niin selvä- 
piirteisen ajatuskuvan, että se tulee fyysillisesti nä- 
kyväksi. Ja kun tämä on saavutettu, ei vielä olla 
kuin puolitiessä, sillä ajatuskuva on erillään lähettä- 
jästä, adeptiksi pyrkijästä. Eikä hän, tuo tuleva 
adepti, ole itsetietoisena määrääjänä tuossa ajatusku- 
vassa. Siihen kuitenkin on pyrittävä, sillä ennenkuin 
hän on itse tajunnassaan mukana omassa ajatusku- 
vassaan, ei hän ole ulkopuolella ruumistaan. Ja kun 
hän on saavuttanut sen kyvyn, että hän voi siirtyä 
fyysillisen ruumiinsa ulkopuolelle ja on itsetietoinen 
omassa ajatusruumiissaan eli maajaavi ruupassa, ei 
hän vielä ole mikään Mestari, sillä Mestari ei ole pa- 
kotettu itse lähtemään pois fyysillisestä ruumiistaan, 
vaikka hän lähettää maajaavi ruupan, jossa hän itse 
on. Toisin sanoen, Mestari voi lähettää vaikkapa 
kuinka monia ruupoja itsestään, joissa kaikissa hän 
on elävästi ja itsetajuisesti läsnä, olematta silti poissa 
fyysillisestä ruumiistaan. Sentähden Mestarin sil- 

mille ei ole mitään salattua; hän voi tietää, mitä hän 
tahtoo. Mutta me huomaamme samalla, kuinka mah- 
dottoman pitkä on tämä okkultisen kehityksen taival; 
huomaamme, kuinka vielä olemme aivan alkupäässä, 
sillä mehän emme vielä täysin kykene luomaan edes 
niin selväpiirteistä ajatuskuvaa itsestämme, että nä- 
kisimme sen omassa aurassammekaan, saatikka sitten 
ulkopuolella itseämme. 

Mietiskellessämme, voimme kuitenkin ymmärtää, 
mikä on edessämme ja mitä meidän tulee alkaa oppia, 
ennenkuin voimme kokelastutkintomme = suorittaa. 
Minä en tiedä vielä, kuinka pian saadaan sen laatuisia 
tehtäviä, että saamme harjoitella maajaavi ruupa- 
kuvien muodostamista ja lähettämistä. 


En ole puhunut vielä mitään itse näkymättömän 
maailman, astraalimaailman, astraalivalon suhteesta 
tshittaan, mutta sen ilman muuta ymmärrätte, että 
tshitta on äärettömästi vastaanottavainen astraali- 
maailman monenlaatuisille vaikutuksille, niin pian 
kuin alamme irroittaa tätä tshittaa fyysillisen käyttö- 
välineen yhteydestä ja siis okkultisesti kehitämme 
itseämme. Astraalimaailma on täynnä niin paljon 
ansoja ja loukkoja, että &salatieteilijäksi pyrkijä 
asettaa itsensä alttiiksi tuhansille vaaroille, ja sen- 
tähden on niin tärkeätä, että kaikki okkultiset har- 
joitukset tapahtuvat valvonnan alla. 


Veljenne ja palvelijanne 


Pekka Ervast. 

EPISTOLA N:o 13. 
Veljet. 


Kun tutkimme uskontojen historiaa teemme sen 
havainnon, että tavallisesti myöhemmissä uskon- 
noissa Jumalat ja pyhät henget, pyhät ja hyvät 
olennot edellisistä uskonnoista muuttuvat uuden us- 
konnon silmissä Jumalaa vastustaviksi voimiksi. Kun 
Intiassa esim. Deeva sanalla tarkoitetaan loistavia 
olentoja, ihania, jumalallis-enkelimäisiä olentoja, niin 
myöhemmässä persialaisessa uskonnossa, joka siinä 
kielessä muuttuu Daeva sanaksi, tarkoitetaan pahoja 
henkiä, siis loistavien olentojen vastakohtia. Kun Krei- 
kan uskonnossa mainitut Jupiterit, Venukset, Satur- 
nukset ja Marsit ynnä muut olivat jumalallisia olen- 
toja, joita palvottiin, niin myöhempi kristinusko teki 
niistä pahoja kiusanhenkiä, jotka vastustivat ainoata 
totista Jumalaa. Varsinkin huomataan juuri kristin- 
uskon suhteen että syvemmät kristilliset ajattelijat, 
syvemmät ja tietorikkaammat mystikot saattoivat 
usein nimittää vanhojen uskontojen jumalallisia olen- 

toja pahoiksi ja perkeleellisiksi. Kaikkien uskon- 
tojen salaisten oppien ja totuuksien tutkijat ja mekin 
kysymme itseltämme, mikä tähän edellämainittuun 
ilmiöön on ollut syynä? Onko esim. kristinuskon kan- 
nalta oikeutettua ajatella, että nämät Jumalat ovat 
pahoja henkiä ja jos ei niin ole, mikä on silloin syynä 
siihen että niin kuitenkin on ajateltu? Toisin sanoen, 
onko tämmöisen ajatuksen eli katsantokannan takana 
jokin esoteerinen totuus? Onko ehkä mahdollista, 
että esoteerisesti katsottuna uudet jumalat, jos niin 
saatamme sanoa, ovat osoittaneet vanhojen epätäy- 
dellisyyden? Kaikki uskonnothan ovat esoteerisesti 
katsoen lähtöisin salaisesta Veljeskunnasta, ne ovat 
kasvaneet saman tiedon ja viisauden puussa. Mikä 
siis on esoteerinen totuus kaikkien näiden eri uskon- 
tojen jumalkäsityksen takana? 

Me ruusu-ristiläiset, teosofisen liikkeen rosenkreut- 
siläisinä, myöhempänä muodostumana, me olemme 
nähneet, mitä syvyyksiä piilee Kristuskäsityksessä. 
Monet meistä ovat olleet huomaavinaan, että tämä 
meidän syvä Kristuskäsityksemme asettaa uuteen 
valoon monet vanhat teosofiset opit ja antaa meidän 
joskus epäillen katsella jonkun teosofisen opin päte- 
vyyttä. Sentähden on välttämätöntä, että tutkimme 
rosenkreutsiläiseltä kannalta itse uskontojen alku- 
perää, itse sitä Salaista Veljeskuntaa, josta ne kaikki 
ovat lähtöisin, — että Kristus-tuntemuksemme va- 
lossa tutkimme teosofian perusoppeja, mikäli ne ovat 
maailmalle paljastaneet Salaisen Veljeskunnan ole- 
massaoloa ja kokoonpanoa. Sentähden meidän täytyy 
ensin saada selvä kuva siitä, mitä nykyaikaiset teoso- 

Valkoinen looshi. 


6 Sinistä looshia 


HILJAINEN VARTIJA SUURI URRI. 


9:o vihityt: Kumaarat. (Niitä on 7, joista Sanat 
Kumaara on korkein. Hän on maailman Herra, 
Valk. looshin pää ja asuu Gobi erämaassa, eette- 
ritasolla). 


8:0 vihityt: Buddhat 


7:o vihityt: Mahatshoohanit (Manu ja Bodhi- 
sattva.) 


6:0 vihityt: Tsoohanit (Herrat.) 
5:o vihityt: Mestarit. 
4:o vihityt. 
3:0 vihityt. 
2:0 vihityt. 
I:o vihityt. 


Valmistavan tien opetuslapset. 


Idealistit. A A A A A 


Ihmiskunta. 


fiset opit sanovat Salaisesta Veljeskunnasta. Meidän 
täytyy ensin saada selvä kuva siitä mitä paremmin 
instruoidut, asiaan syvemmin perehtyneet teosofit 
tästä kysymyksestä ovat uskoneet. Ja sitä varten 
tahdomme piirtää skeeman Salaisesta Veljeskunnasta 
ja vihkimyksistä. 

Viivan alapuolella kuvittelemme olevan suuren ih- 
miskunnan yleensä, josta nousee muutamia sieluja, 
joita sanotaan idealisteiksi. Ne ovat ihmisiä, jotka 
ovat luopuneet materialismista. Kuvaamme heitä 
ikäänkuin nousevilla kolmioilla. Näistä idealisteista 
tulee valmistavan tien opetuslapsia, niitä ihmisiä, 
jotka kulkevat puhdistuksen tietä. 

Jos suuri materialistinen ihmiskunta on alhaalla, 
niin lähinnä ylempänä on opetuslapsia, jotka eivät 
ole ottaneet mitään vihkimyksiä teknillisesti. Niiden 
yläpuolella on taas kaksi viivaa, josta alkaa Salainen 
Veljeskunta. Siinä on ensimmäisen asteen vihityt, 
toisen asteen vihityt niiden yläpuolella. Sitten tulee 
kolmannen asteen ja niiden yläpuolella neljännen, 
jonka jälkeen tulee viidennen asteen vihityt, joita sa- 
nomme Mestareiksi. Kaksinaisviivan perästä tulevat 
kuudennen asteen vihityt, joita nimitetään Tshooha- 
neiksi. Sen yläpuolella seitsemännen asteen vihityt, 
joita nimitetään Mahatshoohaneiksi. Niihin kuuluvat 
ne olennot, joita teosofisessa kirjallisuudessa nimi- 
tetään: Manu ja Bodhisattva. Sitten seuraa kahdek- 
sannen asteen vihityt, joita teosofisessa kirjallisuu- 
dessa nimitetään: Buddha. Yhdeksättä astetta nimi- 
tetään —teosofisella kielellä: Kumaarat. Sitten on 
Korkein eli Sanat Kumaara. 

Nyt tässä on huomattava: kun ihminen on kulkenut 
valmistavan tien, opetuslapsen tien ja tullut vihityksi 
ensimmäiseen asteeseen, niin hän ei enään ole taval- 
linen ihminen, vaan sellainen, joka on lupautunut to- 
tuudelle. Hän syntyy uudestaan maailmaan eikä 
muista olevansa vihitty. Hän voi ottaa kaksikin vih- 
kimystä eikä itse tiedä siitä mitään seuraavassa ruu- 
mistuksessa, mutta vihityt ovat sellaisia olentoja, että 
heidän täytyy palvella hyvyyttä, kauneutta, totuutta, 
puhtautta, Mestaria, ihmiskuntaa, vaikkeivät tiedä 
mitään menneisyydestään. Minkätähden eivät tiedä? 
Sentähden = etteivät ole toimivia jäseniä Salaisissa 
loosheissa. He eivät ole itsetietoisesti mukana Sa- 
laisen Veljeskunnan looshikokouksissa. Salaisen Vel- 
jeskunnan looshit alkavat vasta tästä, kolmannen 
asteen vihkimyksestä. Näitä Salaisen Veljeskunnan 
loosheja on täällä meidän maapallollamme kuusi ja 
kuuluu niihin kolmannen, neljännen ja viidennen 
asteen vihityt (Mestarit.) Näitä nimitetään »Sinisiksi 
loosheiksi». Heidän yläpuolellansa on juova ja siitä 
alkaa se, jota sanomme » Valkoiseksi looshiksi», » Val- 
koisen Veljeskunnan Kristuslooshiksin. Valkoinen 
looshi on seitsemäs looshi, johon kaikki kuusi Sinistä 
looshia ovat valmistavana tienä. Itse Valkoinen 
looshi, Kristuksen Veljeskunta, alkaa täällä Mestari- 
looshien yläpuolella. Valkoiseen Veljeskuntaan ei siis 
teknillisesti kuulu itse Mestaritkaan. Siihen he kuu- 
luvat vasta sitten, kun ovat tulleet Tshoohaneiksi eli 
Herroiksi. Siihen Valkoiseen Veljeskuntaan kuuluvat 
Tshoohanit, Mahatshoohanit, Buddhat ja kaikki mitä 
on niiden yläpuolella. 

Kuten huomataan kaikissa teosofisissa kirjoissa ja 
niinkuin kaikkialla opetetaan alusta alkaen, on ihmis- 
kunnasta kaksi noussut, toinen kahdeksanteen vihki- 
mykseen, nim. Gautama Buddha ja hänen perästään 
eräs toinen, jota sanotaan Kristukseksi eli Boodhi- 
sattvaksi seitsemänteen vihkimykseen. Fi kukaan 
maapallon ihminen ole ottanut yhdeksättä vihki- 
mystä. Kumaaroja on seitsemän. Kolme pysyy sa- 
lassa ja kolme toimii Valkoisessa looshissa; he joh- 
tavat tätä meidän maapalloamme. Heitä johtaa seit- 
semäs Kumaara, jota nimitetään Sanat Kumaaraksi. 
Hän on neljäs johtaja ja kaikkein korkein. Häntä ni- 
mitetään »Maailman Herraksi». Kun luette Maailman 
Herrasta teosofisissa kirjoissa, tarkoittaa se Sanat 
Kumaaraa. Hän on maapallon Herra siinäkin merki- 
tyksessä, että hän asuu maapallolla. He asuvat kaikki 
tällä tähdellä. He asuvat Shamballassa Goobi- 
erämaan keskellä. Kolme Kumaaraa ovat vähän kiin- 
teämmässä ruumiissa, mutta Sanat Kumaaran ruumis 
on puhdasta eetteriä. Hänen eetteriruumiinsa on 
vanha. Hän tuli miljooneja vuosia sitten Venuksesta 
ja loi itselleen eetteriruumiin. Hän ilmestyi ilman syn- 
tymistä maan päälle ja loi itse itsensä. Häntä sanotaan 
»ikuiseksi nuorukaiseksi», sillä hän on kuudentoista 
vuotiaan näköinen. Hän on se ihanne, jota vaan ku- 
vitellaan. Nähdä häntä ei voi se, joka ei voi katsella 
kauneutta suoraan silmiin. 

Tämän Sanat Kumaaran ja kaikkien Kumaarojen 
takana on se olento, jota sanotaan Salaisessa Opissa 
»Suureksi Uhriksi», eli hiljaiseksi » Vartijaksi». Tämä 
»Suuri Uhri» on meidän planettamme kynnyksellä 

aina sen syntymisestä sen kuolemaan saakka. Hän ei 
koskaan jätä tätä planeettaa. Hän istuu sen kyn- 
nyksellä ja suojelee tätä rakastamaansa tähteä. Näin 
voitte lukea Salaisesta Opista. 


Veljenne ja palvelijanne 
Pekka Ervast. 


(Niinkuin huomaamme, Epistola n:o 14 puuttuu. 
J.R.H) 

EPISTOLA N:o 15. 
Veljet. 


Olemme nyt saapuneet tässä katselemisessamme 
siihen mysterioon, jota nimitämme Kristusmyste- 
rioksi. Jos te muistatte mitä usein olen tästä asiasta 
sekä kirjoittanut että puhunut, niin te tiedätte minun 
kantani siinä suhteessa olevan, että Kristusmyste- 
riota ei ratkaise se, että sanomme: »Jordanin kas- 
teessa Jeesus jätti ruumiinsa erään toisen olennon, 
Kristuksen, käytettäväksi», sillä silloin tuo toinen 
olento, Kristus, olisi vain toinen vanhempi ihminen, 
vanhempi Mestari, joka käytti Jeesuksen ruumista. 
Mutta Kristus-mysteriota tämän sanan varsinaisessa, 
korkeassa merkityksessä ei ole sillä ratkaistu, se on 
vain lykätty edemmäksi, kauemmaksi. Kristus-mys- 
terio on nimittäin Jumalan salaisuuden läsnäolo ih- 
misen sielussa. Kristus-mysterio kuvaa tätä Jumalan 
läsnäoloa ihmisen sielussa. 

Jumala, joka on läsnä jokaisen ihmisen sielussa, 
oli paljon suuremmalla tavalla läsnä kaikissa Vapah- 

tajissa ja Jumalan Pojissa kuin tavallisissa ihmisissä 
ja kaikista suurimmalla tavalla läsnä Jeesus Kristuk- 
sessa. Mutta se oli Jumala, jumalallinen elämä, eikä 
mikään korkeampi ihmisolento. 

Jos me sanomme: Jordanin kasteessa korkeampi 
olento, Bodhisattva eli Kristus, otti asuntonsa Jee- 
suksen ruumiiseen, niin meidän täytyy kysyä, millä 
tavalla Jumala oli läsnä tuossa Bodhisattvassa eli 
Kristuksessa, mikä oli Hänen salaisuutensa, mikä oli 
Hänet pelastanut, ei Hän itse ollut nostanut itseään 
ylös pahan ja synnin suosta? — Jumala oli Hänet nos- 
tanut. 

Juutalaiset sanoivat ja sanovat: on olemassa yksi 
ainoa Vapahtaja, ja se on Jumala. — Tämä sana on 
tosi. Vain yksi on meidän vapahtaja, se on Jumala, 
Jumala meissä. Sentähden tavallinen Kristus-myste- 
rio on mysterio Jumalasta meissä. Siis, kun puhumme 
Jeesuksesta Kristuksesta ja sanomme että Jordanin 
kasteessa Jeesuksesta tuli Kristus, niin me tarkoi- 
tamme rosenkreutsiläisissä piireissä, että Jordanin 
kasteessa Jumala astui Jeesukseen, nimitämme sitten 
sitä Jumalaa Kristukseksi tai nimitämme Jeesusta 
sitten Kristukseksi, kun Hän oli Jumalan sieluunsa 
vastaan ottanut. — Tätä mysteriota tulee meidän 
tutkia. 

Te muistatte, että olemme näinä kahtena kertana 
piirtäneet taulukon, jossa on esitetty eri vihkimyksiä, 
jossa esitettiin yhdeksänkin eri vihkimystä ja kym- 
menentenä todellisuutena kaikkien näiden yhdeksän 
vihkimyksen takana niin sanottu Hiljainen Vartija, 
Suuri Uhri. — Salaisessa Opissa myös nimitetty kaik- 

kialla läsnä olevaksi, eläväksi Banjanpuuksi eli siis 
FElämänpuuksi. Tämä ihmeellinen mysterio on kaik- 
kien vihkimysjärjestojen takana, ja Hänestä sa- 
noimme viime kerralla, että Hän yhdessä Jeesus Nat- 
sarealaisen kanssa ratkaisi meille kysymyksen Kris- 
tuksesta. 

Nyt muistatte myös, että puhuttiin kuudesta sini- 
sestä looshista, johon kuuluvat Mestarit ja Heidän 
alapuolellaan olevat neljännen ja kolmannen asteen 
vihityt. Sitten puhuttiin Kristuksen Valkoisesta Vel- 
jeskunnasta, joka alkaa kuudennesta vihkimyksestä 
ja nousee siitä ylöspäin. — Nyt meidän siis täytyy 
ymmärtää Jeesus Natsarealaisen suhdetta näihin 
kaikkiin vihkimyksiin sekä Siniseen looshiin että 
Valkoiseen. Meidän täytyy ymmärtää miksi Val- 
koista Veljeskuntaa nimitetään Kristuksen Veljes- 
kunnaksi; meidän täytyy ymmärtää Hiljaisen Var- 
tijan suhdetta näihin asioihin. 

Sentähden kysymme ensin: mikä on tuo Hiljainen 
Vartija? — Hänestä sanotaan, että Hän laskeutui Jee- 
sukseen, että Hän oli Kristus, joka laskeutui Jee- 
sukseen. — Oliko Hän siis jokin olento, oliko Hän siis 
entinen ihminen, jokin personallinen olento, joka 
istuu tuossa Valossa ja kuitenkin Valon ulkopuolella, 
sen kynnyksellä, katsellen Valoon, mutta katsellen 
myöskin pimeydessä vaeltavaan ihmiskuntaan, jota 
Hän tahtoo auttaa, niinkuin Häntä kuvataan Salai- 
sessa Opissa. Pankaa merkille, että tästä Suuresta 
Uhrista ei puhuta yleensä teosofisissa kirjoissa. Sa- 
laisessa Opissa sanotaan: tämä Suuri Uhri on mu- 
kana planeetan aamunkoitosta sen iltahetkeen saakka, 

siis koko sen elämän ajan. Salaisessa Opissa sanotaan 
myös: tämä Suuri Uhri astui mukaan ihmiskunnan 
elämään kolmannen juurirodun aikana. — Näitä 
asioita ymmärrämme, kun käsitämme, mikä on tuo 
Suuri Uhri, mikä on tuo Hiljainen Vartija. 

Salaisessa Opissa joskus viitataam — ehkä jossain 
toisessakin teosofisessa kirjassa — että Suuri Uhri on 
Logos. Kaikki nämä viittaukset pitävät paikkansa, 
sillä Suuri Uhri on Jumalan Poika, on Logos, Kristus, 
Vapahtaja, jota, kun sitä tarkemmin määrittelemme, 
sanomme Isän, Jumalan, täydellisyysajatukseksi ih- 
miskunnasta. Se on taivaallinen ihminen eli Isän Ju- 
malan ihannekuva ihmisestä. Se on ihmisolento, 
elävä, iankaikkinen taivaallinen ihminen, jonka Logos 
loi ajatuksiinsa, synnytti itsessään, joka oli Hän itse, 
joka oli elävä, joka on elävä kosmillinen Kristus. Ju- 
mala, Isä, Logos, ei ajattele mitään kuolleita, haih- 
tuvia ajatuksia. Kun Hän ajattelee, on ajatus Hän 
itse. Hän itse synnyttää itsensä, sillä Hänen ajatuk- 
sensa on luova, on luomistyötä. Sentähden tuo tai- 
vaallinen ihminen on kaiken olevaisen Vapahtaja, se 
on Jumala itse, Isä itse Vapahtajana, se on Logos toi- 
sessa personassa, Pojassa, Rakkaudessa. — Tämä on 
Flämänpuu, tämä on ikuisesti elävä Banjan-puu, tämä 
on kosmillinen Kristus. Tästä kosmillisesta Kristuk- 
sesta tuli mystillinen Kristus. — Koska Hänestä tuli 
mystillinen Kristus? — Silloin kun toisesta planee- 
tasta tulivat auttajat tänne maan päälle perustamaan 
Salaisen Veljeskunnan, silloin kun siirtyivät tänne 
kaikki ne korkeat olennot, joita itämailla sanotaan 
Kumaaroiksi, ja heidän kaikki oppilaansa ja nuo- 

remmat veljensä. Kun he perustivat tänne Salaisen 
Veljeskunnan useampia miljoonia vuosia sitten, 
silloin kosmillinen Kristus, joka aamuhetkestä lähtien 
aina on meidän tähtemme ikäänkuin takana ja si- 
sällä, tuli mystilliseksi Kristukseksi, tuli siksi Voi- 
maksi joka voi yksilöllisen ihmisen vapahtaa ja pe- 
lastaa, siksi Voimaksi, jonka yhteyteen yksilöllinen 
ihminen voi päästä. 

Mutta millä tavalla Hän tuli Mystilliseksi Kristuk- 
seksi? Tuliko Hän silloin kolmannen juurirodun ai- 
kana mystilliseksi Kristukseksi, jonka kuka tahansa 
ihmiskunnan ihminen saattoi ottaa vastaan? — Ei. 
Hän tuli mystilliseksi Kristukseksi, joka oli läsnä 
noissa korkeissa Kumaaroissa ja heidän palvelijois- 
saan tuossa Salaisessa Veljeskunnassa, mutta ainoas- 
taan — määrättyyn kohtaan saakka. Kosmillinen 
Kristus on se, jota esim. Kalevalassa nimitetään Väi- 
nämöiseksi sillä avaimella avattuna. Ja kosmillinen 
Kristus on alusta saakka pyrkinyt toteutumaan nä- 
kyväisessä elämässä, siis rakastanut näkyväistä 
elämää, siis aivan erikoisesti rakastanut ihmiskuntaa 
ja pyrkinyt siinä ilmenemään, mutta portti on ollut 
suljettu. Kosmillinen Kristus on kyllä koko ajan ko- 
sinut ihmiskuntaa, niinkuin mytologiassa sanotaan, 
mutta ihmiskunta ei ole saattanut Häntä ottaa vas- 
taan. Alussa saattoivat Hänet ottaa vastaan ai- 
noastaan ne suuret Auttajat, jotka tulivat muualta, 
ja ne muodostivat aivan kuin suojamuurin kosmilli- 
sen Kristuksen ympärille samalla kun he muodostivat 
sen —porraskäytävän, jota nousemalla ihmiskunta 
pääsee mystillisen Kristuksen luo. 

Kuinka — alas — saattoi tuo kosmillis-mystillinen 
Kristus laskeutua? Ainoastaan kuudenteen vihki- 
mykseen, sille tasolle, jossa ovat ne olennot, joista sa- 
notaan, että ovat ottaneet kuudennen vihkimyksen, 
Tshoohanit, ja sentähden nimitetään Veljeskuntaa 
kuudennesta vihkimyksestä lähtien Kristuksen Vel- 
jeskunnaksi. 

Eivätkö siis Mestarit ja muut vihityt, joihin saattoi 
kuulua ihmisiäkin meidän ihmiskunnasta, eivätkö he 
olleet mystillisen Kristuksen yhteydessä, eivätkö he 
tunteneet mystillistä Kristusta, kosmillista Kristusta? 
— Tunsivat, mutta niin sanoaksemme ulkoapäin. He 
eivät astuneet mystillisen Kristuksen sisään ennen- 
kuin kuudennessa vihkimyksessä, muissa vihkimyk- 
sissä he olivat kuin mystillisen Kristuksen ulkopuo- 
lella, kyllä kuitenkin Hänen elämästään osallisia, sillä 
kosmillisen Kristuksen, Hiljaisen Vartijan, henki 
saattoi laskeutua alemmas viidenteen ja neljänteen 
vihkimykseen ja aavistettiin kolmannessa. — Siis 
kaikki ne, jotka kuuluvat Siniseen looshiin, ottivat 
vastaan ensin kuin aavistuksen Kristuksesta, sitten 
kuin kasteen Pyhästä Hengestä ja sitten Mestareina 
joutuivat semmoiseen asemaan, että he tunsivat it- 
sensä Kristuksen lapsiksi. Mutta vasta kuudennessa 
vihkimyksessä he tunsivat olevansa yhtä mystillisen 
Kristuksen kanssa. 

Näin oli sääntö Melkisedekin eli Sanat Kumaaran 
hierarkiassa. Mutta Jeesus Kristus muutti tämän. 
Me emme silloin saa ajatella, että tämä olisi ollut 
Jeesus Natsarealaisen yksinomaista ansiota, että Hän 
olisi meidät pelastanut, että Hänen ansio olisi se 

ollut. Meidän ei tule niin ajatella. Meidän tulee ym- 
märtää, että Jeesus Natsarealaisen ansio oli ääret- 
tömän suuri. Hän oli erikoinen olento. Hän oli an- 
tanut itsessään kasvaa rakkautta enemmän kuin ehkä 
kukaan muu ennen Häntä oli ymmärtänyt. Hän oli 
olento, joka rakasti ja tahtoo rakastaa. Mutta se, että 
mystillinen Kristus tuli lähemmäs ihmiskuntaa, se oli 
myös ainakin yhtä suuressa määrässä ellei suurem- 
massa Hiljaisen Vartijan, kosmillisen Kristuksen, Lo- 
goksen ansio ja tahto. Se oli Jumala, Logos joka 
tahtoi laskeutua lähemmä ihmiskuntaa ja vain odotti 
ja odotti, että joku ihminen meidän ihmiskunnas- 
tamme ymmärtäisi fyysillisessä tajunnassaan, mikä 
Jumala oli. Ymmärtäisi ei päässään ainoastaan, ei 
järkitajunnassaan, vaan siinä olemuspuolessa, joka 
tekee koko sen ymmärtämisen eläväksi ja yhdeksi 
hänen itsensä kanssa, siis ymmärtäisi sydämessään, 
ymmärtäisi fyysillisessä olemuksessaan ja fyysilli- 
sessä tajunnassaan. 

Koska Melkisedekin säädöksen mukaan ihmiset 
ymmärsivät Kristuksen fyysillisessä tajunnassaan? — 
Vasta sitten, kun ottivat ja olivat ottaneet neljä vih- 
kimystä. Vasta neljännessä vihkimyksessä, jolloin 
heidän sydämensä murskattiin, jolloin heidän perso- 
nallinen itsensä heiltä riistettiin, jolloin heidän sy- 
dänverensä pantiin vuotamaan, vasta siinä vihkimyk- 
sessä ymmärsivät vanhan ajan vihityt Jumalan Pojan, 
Hiljaisen Vartijan, suuren salaisuuden. 

Siis Kristuksen ymmärtäminenkin oli niin monen, 
monen lukon takana, rakkauden täydellinen tajua- 
minen — oli — siis vanhurskauden muurien takana, ih- 

misen täytyi niin puhdistaa itseään, niin vanhurs- 
kaaksi tulla lain kaikkien määräysten mukaan, että 
hän otti neljä vihkimystä, että hänestä tuli täydel- 
linen Arhat eli kunnioitettu olento, vanhurskas 
olento. Niin paljon hänen siis piti ponnistaa ja pyr- 
kiä, ennenkuin hän pääsi ymmärtämään Jumalan 
rakkauden. 

Jeesus Natsarealainen oli monen elämän aikana 
aavistanut, että täytyy ymmärtää Jumalaa toisella ta- 
valla tässä päivätajunnassa, kuin mitä ihmiset ym- 
märsivät. Ihmiskunta ymmärsi Jumalaa vanhurs- 
kaana olentona, ja viisaat opettivat niin ymmär- 
tämään: Jumala on vanhurskas olento, tule pyhäksi, 
sinä ihminen, ennenkuin voit ymmärtää Jumalaa 
Hänen ankarassa Majesteetissaan. — Ja Jeesus Nat- 
sarealainen tunsi monen elämän aikana, että Jumala 
oli häntä lähempänä. Hän otti niitä vihkimyksiä, 
mutta kun hän syntyi Jeesus Natsarealaisena, niin 
hänen tajuntansa, koko hänen sielunsa oli niin luja, 
niin täynnä tuota vanhaa päätöstä ja vakaumusta: 
»minun pitää tuntea Jumala aivan tässä tavallisena 
ihmisenä», että hän otti, riisti kaikki entiset vihki- 
myssalaisuutensa, kaiken, minkä hän oli kokenut, hän 
riisti sen päivätajuntaansa jo lapsena. Hän ei käynyt 
läpi mitään vihkimyksiä lapsena, mutta hän oli tie- 
toinen Jumalan rakkaudesta pienestä saakka. Se oli 
jälleensyntymismuisto, mutta se oli niin puhdasta, 
se oli niin selvää hänessä, että hän oli kuin vihitty 
jo syntyessään — niinkuin hän todellisuudessa olikin, 
vaikka, kun vihitty ennen syntyi maailmaan, hänen 
täytyi ottaa kaikki vihkimykset uudestaan, pyrkiä ja 

ponnistaa. Jeesus oli niin voimakas tullessaan tänne, 
että hän otti mukaansa korkeimman vihkimyssalai- 
suuden, minkä hän oli saavuttanut, nimittäin rosen- 
kreutsiläisen salaisuuden verta vuotavasta sydämestä. 
Hän tunsi Jumalan rakkauden pienestä saakka. Sen- 
tähden Jordanin kasteessa kosmillinen Kristus, Hil- 
jainen Vartija, pyhä Banjan-puu, saattoi riemumielin 
laskeutua Hänen tajuntaansa, yhtyä Häneen, tulla 
Hänessä ihmiseksi. 

Jollei Jeesus Natsarealainen olisi osannut ottaa 
Kristusta, kosmillista Kristusta vastaan, ennenkuin 
Hän kävi läpi mitään teknillisiä vihkimyksiä, niin ei 
olisi mystillinen Kristus meidänkään lähellä, ei sen 
lähempänä kuin ennen, eli monen vihkimyksen ta- 
kana. Mutta se, että Jeesus Natsarealainen saattoi 
ottaa vastaan mystillisen Kristuksen inhimillisessä 
päivätajunnassaan ja siis koota aivan kuin yhteen 
kohtaan neljän entisen vihkimyksen tulokset ja sa- 
laisuudet, sen kautta kosmillinen Kristus tuli yleis- 
Kristukseksi, joka nyt on koko ihmiskunnan ja kaik- 
kien ihmisyksilöiden takana, joka nyt on Vapahta- 
jana jokaiselle ihmiselle, joka tahtoo Hänet sydä- 
meensä ottaa vastaan. 

Jeesus Kristuksen ihmeellinen elämäntyö ja ih- 
meellinen astuminen maan päälle ja kosmillisen 
Kristuksen — ihmeellinen, — inhimillinen — inkarnatio 
muutti — vihkimysmahdollisuudet, tämän € tekniikan 
semmoiseksi, että nyt yksilöllinen ihminen ei ole 
pakoitettu ottamaan neljää vihkimystä, ennen kuin 
hän voi joutua Vapahtajan eli Kristuksen yhteyteen, 
ja siis käsittää entisen neljän vihkimyksen syvimmän 

salaisuuden, ennen kuin hän on varsinaisia vihkimyk- 
siä ottanut. Hän voi käsittää sen päivätajunnassaan 
ja sitten tulla osalliseksi Vapahtajan voimasta, Juma- 
lan ihmeellisestä elämästä. Hän voi uskon kautta yh- 
tyä Kristukseen, Jumalaan, ja siitä alkaa kulkunsa 
eteenpäin. Sentähden sanotaan: Kristus syntyy sei- 
messä, tallissa. — Ihminen, niin huono kuin hän on, 
niin syntinen, niin täynnä epätäydellisyyttä, että hä- 
nen sielunsa on kuin talli ja siinä seimi, hän voi ottaa 
vastaan Vapahtajan ja Kristuksen uskossa ja tulla 
Jumalan yhteyteen sillä tavalla, kun ihmiset ennen 
saivat ponnistaa ja epätoivoisina ponnistaa, ennen- 
kuin he neljännessä vihkimyksessä pääsivät siitä 
osallisiksi. 
Veljenne ja palvelijanne 


Pekka Ervast. 

PYRKIJÄN PÄIVÄKIRJA 


AD COGITANDI STUDIOSOS ARTIS 


LEGUM LIBER I. 

Pyrkijän päiväkirja. 
» . . . Tulee aika, jolloin ette tällä vuorella 
ettekä Jerusalemissa rukoile Isää ... vaan 


jolloin totiset rukoilijat rukoilevat Isää 
hengessä ja totuudessa ... sillä Jumala on 
henki». Joh. ev. 4: 21—24. 


Täydellistä ihmistä, joka on saavuttanut ihmiselle 
asetetun päämäärän, elähyttää elämän henki, hänessä 
elää Isä Jumala. Sanomme myös, että hänessä Kris- 
tus on kasvanut täyteen mittaansa. Hänen järkensä 
näkee totuuden, on itse totuus. Sentähden hän ajat- 
telee Jumalan ajatuksia. Hänen sydämensä on täynnä 
Jumalan tunnetta. Sentähden hän rakastaa jumalal- 
lisella rakkaudella. Hänen tahtonsa on yhtä elämän 
suuren välttämättömyyden kanssa. Sentähden se on 

vapaa ja hän tahtoo samaa kuin Jumala. Täydellinen 
ihminen on täten kuin työase Isän Jumalan kädessä. 

Esoteerisen työn tarkoitus on kasvattaa ihmistä 
täydellisyyttä kohti. Se on työn tarkoitus, ja ken siis 
tuon työn suorittaa? Ihminen. Esoteerinen työsken- 
tely on sentähden ihmiselle täydellisesti vapaata, on- 
nellista ja siunattua. 

Esoteerisen itsekasvatuksen tehtävä on kasvattaa 
ihmisen ajatusta, tuntoa ja tahtoa. Tämä itsekasva- 
tus jakautuukin 3:een osaan siten, että ihminen vii- 
meiseksi varsinaisesti kasvattaa tahtoaan ja ensim- 
mäiseksi ajatustaan, koska ajatus on se puoli hänessä, 
jonka yli hänellä nykyaikaisessa kehitysasteessa on 
suurin valta. Ihmisen on helpoin alottaa itsekasva- 
tusta ajatuksesta. Sentähden opetetaan kaikissa eso- 
teerisissa kouluissa alussa ns. mietiskelyä. 

Nyt tulee pyrkijän panna merkille seuraavat ana- 
logiat: 

Mitä meidän ruumiimme tarvitsee, jotta se olisi 
työkykyinen? Se tarvitsee ensimmäiseksi lepoa ja 
toiseksi ravintoa. 

Mitä meidän kielemme tarvitsee, jotta se osaisi pu- 
hua? Se tarvitsee ensinnäkin vaikenemistaitoa ja 
toiseksi jonkun inhimillisen kielen taitoa. 

Mitä meidän aivomme tarvitsevat, jotta niiden vä- 
lityksellä osaisimme ajatella? Ne tarvitsevat ensinnä- 
kin kykyä osata levätä eli olla ajattelematta ja toi- 
seksi ravintoa eli sisältöä, so. ajatus- ja tunnelma- 
kuvia, joita saadaan elämän kokemuksista, taiteiden 
avulla, lukien ja tutkimusten kautta. 

Analogia on siis siinä, että kaikki nämä niin sa- 

noaksemme toimintaelimet tarvitsevat lepoa ja ruo- 
kaa. 

Esoteeriselta pyrkijälle annetaan alussa muutamia 
yleisiä ohjeita hänen ruumiinsa suhteen, sillä hänen 
täytyy oppia huomaamaan, että ruumiillisessa elä- 
mässäkin on sisäinen puoli, sillä on myös oma ryt- 
minsä, jota esoteristin ei pidä laiminlyödä. Jotkut 
pienet harjoitukset tuovat tämän asian joka päivä hä- 
nen mieleensä, kun hän niitä harjoituksia suorittaa. 
Nämä harjoitukset ovat omiansa samalla tyynnyttä- 
mään hänen hermojansa. 

1) harjoitus: Hengitä aina nenän kautta. Hengitys 
käy luonnollisesti ja itsestään siten, että se vaihtelee 
toisesta sieraimesta toiseen aina jonkun ajan kulut- 
tua, mutta tämä asia tulee häirityksi, jos hengittää 
suun kautta. Voimme harjoitella rytmillistä hengi- 
tystä ja samalla hillittyä liikkumista, jos hengitäm- 
me kävellessämme sisään 3:n askeleen aikana ja sit- 
ten taas ulos 3:n askeleen aikana. Tämmöinen har- 
joitus, vaikkapa huoneessa ja tietysti joka päivä ul- 
kona joskus, opettaa meille ennen pitkää jotain elä- 
män ja ruumiin salaisesta rytmillisyydestä. 

2) harjoitus: Opi katsettasi hallitsemaan sillä ta- 
valla, että silmät auki räpyttämättä katselet esim. 
minuutin ajan johonkin 3 a 4 metrin etäisyydessä 
olevaan kohtaan vaikkapa seinässä. Fi tee mitään, 
jos vettä tulee silmiin, mutta silloin on tietysti pa- 
ras heti lopettaa sillä kertaa. Ei pidä koskaan kat- 
sella valoa vastaan tällä tavalla, eikä harjoittaa tätä 
keinotekoisessa valossa, vaan päivän valossa. Kun 
lepuuttaa silmiä, antaa katseen harhailla kaukaisissa 

perspektiiveissä avaruudessa. Huuhtele silmiä myös 
kylmällä vedellä kerran päivässä. 

3) harjoitus: Opi kieltäsi hillitsemään siten että 
esim. seurassa vaikenet, että aina kuuntelet toista 
keskeyttämättä ja siten, että ajattelet ennenkuin pu- 
hut. 

Pyrkijän okkultinen päiväohjelma on oleva seu- 
raavan laatuinen: 

1) Aamulla ensin herätessäsi sano hiljaa tai ää- 
neen: »taas on noussut päivä, jonka kuluessa minä 
ihmisenä olen kutsuttu olemaan hyvä ja tekemään 
jotain, joka edistää hyvän valtakuntaa maan päällä». 

2) Kun olet pukeutunut niin paljon, että voit suo- 
rittaa aamumietiskelysi, niin ennen konsentratio- 
harjoitusta sanot seisten, kasvot itään päin, kädet ris- 
tissä rinnalla ja pää nöyrästi kumarassa: »Oi Sinä 
suuri Elämä, Sinä kaikkien olentojen Isä, minäkin 
olen sinun lapsesi ja pyhitän tämän päivän palveluk- 
seesi». 

3) Nyt seuraa konsentratioharjoitus, josta myöhem- 
min. 

4) Päivän kuluessa muistat aina kuinka usein ta- 
hansa, että olet suuren Elämän ja kaikkien olentojen 
Isän lapsi. 

5) Illalla kysyt itseltäsi: »Olenko tänään ollut re- 
hellinen ja sydämellinen ja rohkean rauhallinen?» 
Arvostele itseäsi kaunistelematta ja tarkkaan. Sano 
itsellesi: »en halua toistaa tämän päivän erehdyksiä». 

6) Ennen maata menoa lue joku kohta Uudesta Tes- 
tamentista, Bhagavad Gitasta, Hiljaisuuden Äänestä, 
Kristuksen Seuraamisesta, Kalevalasta tai jostakin 

muusta kirjasta. Lue ajatuksella ja huolella ja kiin- 
nitä mielesi johonkin erikoiseen lauseeseen. 

7) Nukkumaan ruvetessa sano: »nyt alkaa elämä 
ihanassa unimaailmassa. Sekin on todellinen maail- 
ma, jossa hyvä ihminen on hyödyksi. Tahdon olla 
hyvä ihminen». 

Kun ymmärrät näitä sääntöjä oikein, ymmärrät, 
ettei tarkoitus ole, että sinun aina tulisi toistaa yllä 
olevia sanoja. Valitse toisia, mutta käyköön niiden 
henki ja sisällys yllä olevaan suuntaan. 


Konsentratioharjoitukset. 


Ensimmäisten — konsentratioharjoitusten — tarkoitus 
on opettaa aivot lepäämään. Niiden harjoitusten tu- 
lee kestää vähintäin 3 viikkoa, mutta ei kuukautta 
kauvemmin. Nämä (konsentratioharjoitukset — ovat 
okkultisen päiväohjelman kolmantena numerona. Ne 
ovat seuraavat kolme: 

1) Ensiksi harjoitetaan ns. egyptiläistä, jumalallista 
asentoa. Istu tavalliselle kovalle tuolille kasvot itään- 
päin. Pidä selkä suorana äläkä nojaa sitä tuolin sel- 
känojaa vastaan. Selkäranka on oleva kuin pylväs, 
jonka päässä on pää. Pidä polvesi ja jalat yhdessä ja 
niin että sivulta katsoen muodostavat suoran kulman 
ja anna kämmenten sormet suorina levätä vapaasti 
polvilla. Sulje silmäsi, äläkä ajattele mitään. Älä 
kuitenkaan heittäydy passiiviseksi ja veltoksi, vaan 
ole positiivinen ja niin sanoaksemme jännitetty esim. 
niinkuin ampuja, joka tähtää maaliin. Huomiosi ol- 
koon kiinnitettynä ruumiiseesi, niin että tunnet ruu- 

miissasi tapahtuvia häiriöitä, joita koetat hillitä ole- 
malla hiljaa ja liikkumatta. Koeta olla tässä asennos- 
sa 5 min. tai kauvemmin. Aseta itse itsellesi sopiva 
aika harjoitteluun, mutta älä liian pitkää. Kun olet 
istunut sillä tavalla esim. 5 min. tulee toinen harjoi- 
tus. 


2) Hengitä tuossa asennossa rytmillisesti, syvästi ja 
hitaasti. Hengitä mantrisesti. Kun vedät henkeä si- 
sään, lausut ajatuksissasi: In nobis. Pidätä henkeäsi 
ja lausu ajatuksissasi: regnat. Hengitä ulos ja lausu 
ajatuksissasi: Jesus. Sisään- ja ulos hengitys olkoon 
yhtä pitkä, mutta hengen pidättäminen ainakin 
puolta lyhempi. Tämäkin harjoitus voi kestää 5 min. 
Olkoon tässä huomautettu varoituksena, että hengi- 
tyksen pidättäminen voi saada aikaan häiriöitä her- 
mostossa ja ruumiissa. Hathajoogit sitä harjoittavat, 
mutta valvonnan alla. Omin päin emme saa pidättää 
henkeä liiaksi. Siksi sanon, että hengen pidättäminen 
rytmillisessä hengityksessä on oleva lyhempi kuin si- 
säänhengitys. Toinen ihminen hengittää luonnostaan 
paljon hitaammin kuin toinen, ja esoteristin tulee 
vähitellen oppia hengittämään hitaasti ja syvään. 
Laulajat esim. joiden taide on suoranaisessa tekemi- 
sessä hengityksen kanssa, osaavat kyllä pidättää hen- 
keään kauvan, mutta sekin on taito, jonka he työllä 
ovat hankkineet. 


3) Lopeta nyt asento ja hengitys, mikäli se on ko- 
neellinen, sekä lue sama kohta samasta kirjasta kuin 


edellisenä iltana ja mieti sitä erikoista, johon mie- 
lesi kiintyi, kunnes sen merkitys selviää. 

Niin pian kuin pyrkijä tuntee oppineensa asennon 
jonkun verran ja osaavansa harjoittamansa ajan olla 
hiljaa, hän kirjoittaa havaintonsa Johtajalle, saa 
uusia harjoituksia, jotka koskevat ajatuksen hil- 
lintää. Tämän pitäisi, kuten sanottu, tapahtua vii- 
meistään 4:n viikon kuluttua harjoitusten alkami- 
sesta lukien. 

Sielun sivistyttäminen. 


Pyrkijä, joka harjoittaa itsekasvatusta, älköön tyy- 
tykö yksistään näihin harjoituksiin, vaan, mikäli 
mahdollista sivistyttäköön sieluansa sillä tavalla, mikä 
hänelle on luonteenomaista. Jos hän on musikaalinen 
älköön laiminlyökö musiikkia ja musikaalisia tilai- 
suuksia, vaan kuunnelkoon soittoa ja laulua, kun hä- 
nelle se on mahdollista. Soittakoon ja laulakoon itse. 
Sama sääntö pitää paikkansa toistenkin taiteiden 
suhteen. Pitää myöskin sivistää itseänsä lukemisella. 
Siitä saa sekä järki että mielikuvitus ja sydän ravin- 
toa. Jos pyrkijä ei tunne teosofista maailmankatso- 
musta hyvin, on hänen perehdyttävä teosofishenki- 
seen kirjallisuuteen. Yleensä oman makunsa mukaan 
hän tutkikoon joko filosofisia ja tieteellisiä kirjaili- 
joita, tai kaunokirjallisia kirjailijoita ja runoilijoita. 
Miksi ei jokainen pyrkijä tuntisi edes jonkun verran 
Shakespearea, Dantea, Götheä, Schilleriä, Tolstoita, 
Runebergiä, Topeliusta, Canthia, Kiveä, jne.? Miksi 
ei tuntisi oman maansa suurimpia kirjallisia neroja? 


Veljenne ja palvelijanne. 
Pekka Ervast. 

AD COGITANDI STUDIOSOS ARTIS 
LEGUM LIBRER II. 


Pyrkijän päiväkirja. 
(jatkoa) 


»Sillä minun ikeeni (joogani) on sovelias 
ja minun kuormani on keveä». 
Matt. ev. 11: 30. 
Sananen pyrkijälle. 


Pyrkijän ohjeet ja harjoitukset tuntuvat heti alussa 
muutamista vaikeilta ja ehkä ikävystyttäviltä, toi- 
sista taas helpoilta ja luonnollisilta. Pyrkijän ei tule 
kiinnittää mitään huomiota tämmöiseen tunteeeseen. 
Hänen tulee ymmärtää ja pitää mielessään, että har- 
joitukset, oli ne vaikeita tai helppoja, miellyttäviä tai 
ikäviä, joka tapauksessa ovat välttämättömiä. Kon- 
sentratio tai huomion kiinnittäminen on suurimpia 
läksyjä, mitä ihmiskunnan on opittava. Se mitä pyr- 
kijä tällä ajalla oppii, on itse asiassa aivan alkeellista 
laatua. 

Älä sentähden mistään pelästy. Kun hengitystä 
harjoitat, voit pitää kelloa edessäsi ja sekuntien mu- 
kaan järjestää ulos ja sisäänhengityksesi. Uloshen- 
gitys ja sisäänhengitys voi kumpikin kestää esim. 12 
sekuntia alussa ja hengityksen pidättäminen korkein- 
taan 6 sekuntia. Aikaa voi myös pidentää, jos ennes- 
tään on tottunut syvään hengittämään. Hengitystä 
voi myös regleerata, säännöstää valtimon mukaan. 

Rytmillisten hengitysharjoitusten sisäinen tarkoi- 
tus on löytää oma rytminsä. Kun harjoitat rytmil- 
listä hengitystä ja kävelyä, eli kuljet ennen maini- 
tussa kolmitahdissa, huomaat helposti, että käyntisi 
on oleva hidasta ja arvokasta. Tietysti hengitystä voi 
sovelluttaa useampaan askeleeseen kuin kolmeen. 
Kaikki on yksilöllistä. 

Kun olet suorittanut ensimmäisiä konsentratiohar- 
joituksia, joissa olet opettanut aivoja vähän lepää- 
mään, seuraavat uudet harjoitukset, joiden tarkoituk- 
sena on opettaa sinulle ajatuksen ja huomion keskit- 
tämistä. Nämä nyt seuraavat harjoitukset kestävät 
20 viikkoa eli 5 kuukautta, ja kun olet sillä tavalla 
tottunut keskittämään ajatuksia, saat uudenlaisen 
mietiskelytehtävän. 

Konsentratioharjoitukset. 

Nämä | harjoitukset kuuluvat, kuten edellisetkin, 
pyrkijän okkultisen päiväohjelman kolmanteen koh- 
taan ja ovat ne kuten seuraa: 

1) Istu asentoon, jota olet harjoitellut. 

2) Harjoita hengitystä parin, kolmen minutin aika- 
na sillä tavalla kuin ensimmäisessä harjoituksessa on 
määrätty. 

3) Keskitä huomiosi, ajatuksesi yhteen ainoaan ku- 
viteltuun kohteeseen tai aatteeseen, josta alempana. 
Jos tässä ajatuksen keskittämisessä polvien yhdessä 
pitäminen tuottaa häiriötä ja hankaluutta, voit istua 
jalat erillään toisistaan keskittäessäsi ajatuksiasi. 

Ajatuksen keskittäminen on tapahtuva seuraavan 
ohjelman mukaan. 

a) Ensimmäisellä viikolla: Kuvittele näkeväsi ja 
katselevasi kuun hopeista sirppiä tumman sinisellä 
taivaalla. Silmäsi ovat suljettuina, etkä niillä näe, 
vaan mielikuvituksen sielun silmällä. Koeta pitää ku- 
vaa liikkumattomana ja muuttumattomana sielusi 
näköpiirissä parin minuutin aikana. Hellitä, jos ai- 
vot tuntuvat väsyvän. 

b) Toisella viikolla: Mietiskele hyvyyttä ja kuvit- 
tele, minkälainen olisit, jos olisit hyvä. 

c) Kolmannella viikolla: Kuvittele samoin kuin en- 
simmäisellä viikolla näkeväsi ja katselevasi sinistä 
palloa tyhjässä avaruudessa. 

d) Neljännellä viikolla: Mietiskele puhtautta ja ku- 
vittele, minkälainen olisit, jos olisit puhdas. 

e) Viidennellä viikolla: Kuvittele taas, kuten ennen, 
mustaa ristiä tyhjässä avaruudessa. 

f) Kuudennella viikolla: Mietiskele totuutta ja ku- 
vittele, minkälainen olisit, jos olisit totuutta rakas- 
tava ja rehellinen ihminen. 

g) Seitsemännellä viikolla: Kuvittele eri viikon päi- 
vinä, miltä sokeri, vehnäleipä ym. maistuvat, mille 
ruusut, orvokit ym. tuoksuvat, miltä villa, sametti, 
silkki tuntuvat kosketukselle, miltä kosken pauhu, 

kirkonkellon ääni, taskukellon nakutus ym. kuuluvat 
korvalle. 

h) Kahdeksannella viikolla: Mietiskele rauhaa ja 
kuvittele, millainen olisit, jos olisit rauhaa rakastava 
ihminen. 

i) Yhdeksännellä viikolla: Sama ohjelma kuin seit- 
semännellä viikolla. Toisin sanoen seitsemännen oh- 
jelma jatkuu yhdeksännellä viikolla. 

j) Kymmenennellä viikolla: Mietiskele rakkautta 
ja kuvittele, minkälainen olisit, jos rakastaisit kaik- 
kia. 

k) Yhdennellätoista viikolla: Kuvittele taas kuun 
sirppiä talvitaivaalla ja anna vähitellen talvisen mai- 
seman tulla kaikkine yksityiskohtineen eläväksi mie- 
likuvituksessasi. Havaitse, kuinka tähdet vilkkuvat, 
revontulet räiskivät, pakkanen paukkuu, lumi nars- 
kuu, kylmälle tuntuu jne. Älä kuitenkaan kuvittele 
itseäsi ruumiilliseksi olennoksi. Ole itse niinkuin nä- 
kymätön sivustakatsoja. 

1) Kahdennellatoista viikolla: Mietiskele taas hy- 
vyyttä samoinkuin toisellakin viikolla. 

m) Kolmannellatoista viikolla: Kuvittele taas sinistä 
palloa avaruudessa ja kuvittele nyt sen liikkuvan, ku- 
vittele, että se on maapallo, joka kiertää auringon 
ympäri ja koeta nähdä sen liikuntoa. Katsele kuinka 
aurinko valaisee milloin toista, milloin toista maapal- 
lon puoliskoa, kun maapallo kiertää akselinsa ympäri 
ja auringon ympäri. 

n) Neljännellätoista viikolla: Mieti taas puhtautta 
niinkuin neljännellä viikolla. 

0) Viidennellätoista viikolla: Kuvittele taas mustaa 

ristiä ja kuvittele nyt että ruusut siihen puhkeavat. 
Ajattele myös, että risti on kärsimysten vertauskuva, 
ja että ruusut ovat ilon ja onnen vertauskuvia. 

p) Kuudennellatoista viikolla: Mietiskele taas to- 
tuutta samoinkuin kuudennella viikolla. 

r) Seitsemännellätoista — viikolla: Kuvittele, että 
kannat mustaa ristiä kulkiessasi elämän tiellä. Ku- 
vittele, että siihen puhkeaa ruusut. Tunne olemuk- 
sessasi, että samoin kuin risti on kärsimys, on ruusu 
kärsimyksen salaisuus. 

s) Kahdeksannellatoista viikolla: Mietiskele taas 
rauhaa samalla tavalla kuin kahdeksannella viikolla. 

t) Yhdeksännellätoista viikolla: Kuvittele, että ava- 
ruudessa on lukemattomia aurinkoja, joiden ympäri 
kiertää planeettoja eli kiertotähtiä. Ajattele, että elä- 
viä olentoja, kärsiviä, iloitsevia, rakastavia olentoja 
on kaikilla tähdillä, ja ajattele, että Jumalan henki 
on kaikkialla ja täyttää koko avaruuden. 

u) Kahdennellakymmenennellä viikolla: Mietiskele 
taas rakkautta niinkuin kymmenennellä viikolla. 

Nämä mietiskelyt eivät ole aivan helppoja. Se, joka 
onnistuu kuvien ja esineiden näkemisessä eli visua- 
lisoimisessa, hän huomaa pian, että noilla ajatusku- 
villa on itsessään elämää. Ne muuttuvat, niiden vä- 
rit muuttuvat, niiden pituussuhteet ja tilavuudet 
muuttuvat, ne asettuvat erilaisiin asentoihin jne. 

Harjoittelijan pitäisi siis oppia hallitsemaan niitä 
kuvia ja pitämään niitä tottelevina ja liikkumatto- 
mina. Sitä hänen joka tapauksessa tulevaisuudessa 
täytyy oppia, kun hän tietoisesti astuu ulos ruumiis- 
taan. 

Toisille harjoittelijoille käy kuvien näkeminen ja 
visualisoiminen helpommin, toisille taas aatteiden, 
kuten hyvyyden, puhtauden jne. mietiskeleminen 
helpommin. 

Jos kuvien katseleminen tuntuu tuottavan liialli- 
sia vaikeuksia, varsinkin, jos tuntuu kipua päässä, 
täytyy harjoittelijan sillä hetkellä lakata ja sen si- 
jaan miettiä esim. edellisen viikon hyvettä. Kipu 
muuten johtuu siitä, ettei oikealla tavalla osaa kat- 
sella. Katselemista on yritettävä eri tavalla, kunnes 
löytää oikean. Mutta palkka on suuri sille, joka osaa 
kohdistaa huomiotansa kuvien näkemiseen. Sitä tietä 
ovat kulkeneet kaikki ne ihmiset, joista on kehittynyt, 
kuten sanomme, luovia neroja, taiteilijoita. Hyveitä 
ja aatteita mietiskelemällä kehitymme taas ajatteli- 
joiksi ja filosofeiksi. Jos harjoittelija tekee erikoisia 
havaintoja tai kokemuksia, jos hän tuntee levotto- 
muutta harjoitustensa suhteen, tulee hänen heti kir- 
joittaa siitä johtajalle. 

4) Tämän konsentratioharjoituksen viimeinen kohta 
on sama kuin viimeinen eli kolmas kohta ensimmäi- 
sessä konsentratioharjoituksessa. 


Loppusanat. 


Pyrkijä on nyt harjoitellut keskitystä eli konsen- 
tratiota kuusi kuukautta. Jos hän on halukas jatka- 
maan ja saamaan uusia ohjeita, tulee hänen kirjoit- 
taa siitä Johtajalle ja samalla tehdä selkoa siitä, millä 
menestyksellä hän omasta mielestään on kyennyt 
suorittamaan — näitä = konsentratioharjoituksia — sekä 

myös, onko hän niitä säännöllisesti harjoitellut ja 
kumpi laatu: ajatuskuvien näkeminen vaiko hyvei- 
den mietiskeleminen on ollut hänelle helpompaa, ko- 
toisempaa, mieluisempaa ja luonnollisempaa. Hyvä 
on sentähden, jos hän heti alussa on hankkinut itsel- 
leen muistikirjan, johon hän joka päivä tai ainakin 
kerran viikossa merkitsee havaintonsa, onnistuneet 
kokeensa ja onnistumattomat yrityksensä. 


Veljenne ja palvelijanne 


Pekka Ervast. 

AD COGITANDI STUDIOSOS ARTIS 
LEGUM LIBER III. 


Pyrkijän päiväkirja. (jatkoa) 


»Sentähden, joka purkaa yhden näistä 
pienimmistä käskyistä ja sillä lailla opet- 
taa ihmisiä, hän on sanottava pienimmäk- 
si taivasten valtakunnassa: mutta joka nii- 
tä noudattaa ja niin opettaa, hän on sanot- 
tava suureksi taivasten valtakunnassa.» 

Matt. Ev. V: 19. 


Alkuhuomautus. 


Pyrkijän toisessa asteessa harjoitetaan meitä oikein 
ajattelemaan ja oikeita asioita mietiskelemään, sel- 
laisia asioita, jotka ovat omansa lähentämään meitä 
Kristukseen. Mitkä ovat ne asiat? Ne ovat hänen vii- 
si käskyänsä. Te muistatte, että Jeesus Kristus sanoi: 
niin ja niin olette kuulleet sanotuksi vanhoille, mutta 
minä sanon näin. Ja hän antoi viisi käskyä, joista 

ensimmäinen oli: »älä vihastu, älä suutu». Ei min- 
käänlaisia määritelmiä siitä, että joskus saisi suuttua 
tai että viha saisi olla pyhä. Ei minkäänlaisia määri- 
telmiä siitä — ainoastaan: »älä suutu». Ja me tie- 
dämme, että hänen toinen käskynsä oli: välä katso 
naista himoitaksesin, — Koska tämä on kohdistettu 
miehiin, voimme sanoa: älä ole ajatuksissasikaan 
epäpuhdas». Kolmas käsky on: välä vanno, vaan ol- 
koon puheesi on, on ja ei, ei». Neljäs käsky oli: älä 
ole pahaa vastaan». Viides käsky: »rakasta vihamie- 
hiäsi». Nämä viisi käskyä ovat tienä sille, joka pyrkii 
valmistavalle tielle. Ne ovat kuin viisi säteilevää ja- 
lokiveä, joita hänen tulee miettiä joka päivä, määrät- 
tyinä aamutunteina, jotta ne tunkeutuisivat hänen 
vereensä. Sillä ainoastaan näkemällä niiden kauneu- 
den ja sopusoinnun, niiden ihmeellisen uuden elä- 
män, oppii ihminen toteuttamaan niitä. Hän ei voi 
niitä muuten toteuttaa. Hän ei voi sanoa itselleen: 
nyt en koskaan suutu, sillä hän rikkoo pian päätök- 
sensä, mutta hän voi sanoa itselleen joka päivä: »tä- 
nään minun ei tule suuttua», ja silloin hän kasvattaa 
itseään, hän imee tuon ajatuksen vereensä. Hänen 
ihanteensa vaikutus hänen vereensä puhdistaa veren. 
Askel askeleelta hän monien lankeemuksien kautta 
oppii mitä hänen tulee oppia. Meidän näet ei pidä 
ajatella, että voisimme päästä Jeesuksen Kristuksen 
tai Mestarien Valkoisen Veljeskunnan luo, jollei mei- 
dän veremme ole yhdistynyt, kuten sanotaan Jeesuk- 
sen Kristuksen vereen, jollemme ole itseemme sulat- 
taneet Jeesuksen Kristuksen käskyjä. Ei ole mitään 
takeita siitä, että esim. joutuessamme näkymättömään 

maailmaan, emme joudu kaikenlaisten pahojen olen- 
tojen kiusattavaksi. Jos ei meillä ole sitä kilpeä, että 
Jeesuksen Kristuksen käskyt ovat meillä veressä, niin 
meillä ei ole näkymättömässä maailmassa suojaa, 
vaan luoksemme tulee sieltä olentoja, jotka koettavat 
kietoa meitä pauloihinsa. He selittävät meille ratkais- 
seensa kaikki elämän ongelmat. He ovat perillä aja- 
tustavoistamme, käyttäen meidän sanontatapojamme, 
puhuvat kaidasta tiestä ja vihkimyksestä ja imarte- 
levat meitä. Kuinka erinomainen on heidän ohjel- 
mansa ja suunnitelmansa. He esiintyvät kuin sudet 
lammasten vaatteissa. He ovat niitä olentoja, joita 
meidän tulee karttaa, sillä he etsivät verkkoihinsa 
niitä ihmisiä, jotka ovat valmiit antamaan kaikkensa 
palvellakseen ihanteita, ja sentähden ei ole muuta 
suojaa kuin se, mikä on annettu meille Jeesuksen 
Kristuksen käskyissä. Jos ne käskyt ovat eläviä meis- 
sä, jos meitä ei voi houkutella minkäänlaisilla iha- 
nilla sanoilla ja näyillä, silloin olemme pelastetut. 
Käskyissä on totuuden ja hyvyyden mittapuu. Mikä 
ei ole niiden hengen mukaista, se on kartettava, muu- 
ten lankeamme. Sentähden on pyrkijän toisessa as- 
teessa välttämätöntä, että hänen ajatuksensa täyttyy 
Jeesuksen Kristuksen loistavilla jalokivillä, niillä hel- 
millä, joita ei saa heittää sioille. 
Ihmisen aurasta pitää näkyä ja diadeemistä hänen 

otsallaan, että hän on Jeesuksen Kristuksen seuraaja. 


Konsentratioharjoitukset. 
Nyt tulee pyrkijöille toisessa asteessa sellainen 


muutos päiväohjelmassa, että heidän pitää aamuisin 

legum liber Ilssa mainittujen konsentratioharjoi- 
tusten 3:n harjoituksen tilalle mietiskellä yhtä jalo- 
kiveä sekä jakaa nämä jalokivet viiteen aikaan eli 
jaksoon. Ensimmäisenä jaksona, toisin sanoen en- 
simmäisenä kuukautena ajatellaan ensimmäistä ja- 
lokiveä, toisena toista jne., ja kuudentena kuukau- 
tena kaikki jalokivet yhdessä. Sillä tavalla ne, jotka 
ovat toisessa pyrkijäin asteessa, voivat kuudessa 
kuukaudessa valmistua kokelaaksi, jos he sitten lä- 
pikäyvät tutkintonsa. Jos eivät valmistu kuudessa 
kuukaudessa, voivat jatkaa taas kuusi kuukautta. 
Aika riippuu jokaisesta pyrkijästä itsestään. Jokai- 
nen tuntee sisässään, tahtooko toisesta pyrkijän as- 
teesta tulla kokelaaksi. Nyt näitä jalokiviä mietitään 
seuraavassa järjestyksessä: 

Ensimmäisenä kuukautena, jolloin pyrkijä mietis- 
kelee ensimmäistä käskyä, »älä suutu», hän samalla 
miettii tuon käskyn positiivistä puolta, joka on hy- 
vyys. Siis: ole hyvä. Näitä positiivisiä hyveitä pyr- 
kijä on miettinyt ensimmäisessä asteessa, mutta mie- 
tintätapa on nyt vaikuttavampi. 

Toisena kuukautena hän miettii toista käskyä: älä 
ole epäpuhdas ajatuksessasi», ja toista jalokiveä, joka 
on puhtaus. 

Kolmantena kuukautena hän miettii kolmatta käs- 
kyä: älä vanno, vaan olkoon puheesi on, on ja ei, ei,», 
ja kolmatta jalokiveä, joka on totuus. 

Neljäs käsky on: välä ole pahaa vastaan», ja nel- 
jännen jalokiven nimenä on rauha. 

Viides käsky on: »rakasta vihamiehiäsi», vastaavan 
jalokiven nimi on rakkaus. 

Itse miettiminen käy nyt päinsä seuraavasti: sitä 
nimitetään — suureksi kuudenkertaiseksi = tervehdyk- 
seksi: 

Otamme esim. kuudennen kuukauden, jolloin käs- 
kynä on: välä vihastu» ja jalokivenä hyvyys. Pyr- 
kijä istuu siis asennossa, kasvot itään päin, ja kuvit- 
telee nyt tervehtivänsä vuorotellen kaikkia eläviä 
olentoja maailman kuudessa ilmansuunnassa. Ensin 
hän tervehtii kaikkia ihmisiä ja eläviä olentoja edes- 
sään itäisessä suunnassa, lähestyen heitä kaikkia hy- 
vyyden ajatuksilla, tuntien samalla itsessään, että 
tahtoo olla hyvä kaikkia kohtaan, ei hermostua eikä 
suuttua kellekään, ei missään tapauksessa eikä tilan- 
teessa. Kun hän on sillä tavalla kaksi tai kolme mi- 
nuttia kuvitellut ja ajatellut, kääntää hän henkensä 
silmät oikealle eteläiseen ilmansuuntaan ja ajattelee 
ja tervehtii kaikkia siinä suunnassa. Sitten vuoros- 
sa taapäin, länteenpäin ja vasempaan eli pohjoiseen 
päin. Vihdoin hän kääntää katseensa ylöspäin ja ajat- 
telee enkeleitä, jumalia, vainajia taivaassa. Lopuksi 
hänen sisäinen katseensa siirtyy alaspäin manaloihin 
ja hän ajattelee niitä olentoja, jotka ovat alhaalla, 
onnettomia vainajia ja pahoja henkiä, ja tervehtii 
heitä kaikkia. Jokaisessa ilmansuunnassa hänen aja- 
tuksensa viipyy parin kolmen minuutin ajan. Tämän 
suuren tervehdyksensä jälkeen hänen konsentratio- 
harjoituksensa loppuu samalla tavalla kuin ennen, se 
on lukemalla ja mietiskelemällä. 

Pitkin päivää hänen myös tulee muistaa kuukauden 
käskyä ja jalokiveä. Se on myös käytännössä toteu- 
tettava. 

Loppusanat. 


Kun pyrkijä näin mietiskelee joka päivä, hän he- 
rättää voimia, jotka yrittävät vastustaa ja ehkäistä hä- 
nen edistymistään. Hänen pitää kuitenkin kaikessa 
rauhassa voittaa itsensä. 

Tämä on mietiskeluohjelmamme toisessa pyrkijä- 
asteessa. Mietiskelkää näin tarkasti ja uskollisesti. 
Sillä tavalla lähestytte hengessä Kristusta. 

Kaikki pyrkijät toisessa asteessa ottavat mantrak- 
seen lauseen: in nobis regnat Jesus: meissä hallit- 
see Jeesus». Voivat toistaa sitä ajatuksissaan päivällä, 
kun tuntuvat tuskastuvansa ja kadottavansa tasapai- 
non: kun toistavat sitä hiljaa itsekseen, niin rauhoit- 
tuvat. 

Veljenne ja palvelijanne 
Pekka Ervast. 


KYSYMYKSET. 


Mikä tehtävä on uskonnolla? 

Kuinka kauan on uskontoja ollut? 

Mitä uskontoja on ollut ja on? 

Paljonko on ihmisiä maan päällä ollut ja miten 

he jakautuvat uskontojensa mukaan (mainitaan 

vain suurimmat)? 

5. Mitä »pakanat» ovat? 

6. Mitä huomattavia piirteitä on luonnonkansojen 
uskonnollisissa käsityksissä? 

7. Mainitse suurten uskontojen perustajia ym. vii- 

saita nimeltä ja sano koska he elivät? 


Ps PP N 

. Kerro jotakin jostakusta 7:ssä kysymyksessä 


tarkoitetusta viisaasta, hänen elämästään ja toi- 
minnastaan? 


. Mikä on lyhyesti esitettynä Buddhan oppi? 
. Mikä ero on pohjoisen ja eteläisen kirkkokun- 


nan välillä? 


. Mikä on nirvaana, mikä on samsara (lue: sang- 


saara)? 


. Mikä on buddhalainen tie pelastukseen? 

. Mikä on Dhammapada? 

. Mitä Buddha opetti sodasta? 

. Elääkö Buddha vielä maan päällä? 

. Mikä on Konfutsen opin ydin? 

. Muistatko lauseita Tao-Te-Kingistä? 

. Mikä on Tao Laotsen opissa? 

. Missä suhteessa Krishna oli huomattava? 

. Kerro jotakin Bhagavad-Gitasta? 

. Mitkä ovat sattva, radshas ja tamas? 

. Mitä on Satchidananda (sattshidaananda) ? 
. Mitä on jooga? 

. Kuka Vedadantan mukaan on oikeutettu tutki- 


maan pyhiä Vedakirjoja? 


. Kuka on Patanshali, kuka oli Sankaracharya 


(Shankaratshaarja) ? 


. Mitkä ovat Mooseksen käskyt? 
. Mitä — ajattelet Pythagoraan — »Kultaisista — sä- 
keistä»? 


. Kuka oli Hamurabi? 

. Kerro jotakin Kaldealaisista? 

. Mitä tiedät Gilgameshistä? 

. Kuka oli Osiris, Horus, Isis, Neftis, Muut? 

32. Mitä on Amentia? 

33. Mitä Pyramiidit olivat? 

34. Mitä Sfinksi kuvasi? 

35. Tiedämmekö — jotakin egyptiläisistä mystee- 

riöistä? 

36. Mitkä olivat Kreikan tunnetuimmat mysteeriöt? 

37. Mitkä olivat Kreikan oraakelit? Missä ne olivat? 

38. Koska kuningas Salomo eli? Mistä hän oli kuu- 
luisa? 

39. Koska ruvettiin puhumaan Kabbalasta? 

40. Mitä Kabbala opettaa Jumalasta? 

41. Opettaako Kabbala jälleensyntymistä? 

42. Kuvaile Muhammedin oppia? 

43. Mikä oli Muhammedin suhde kristinuskoon ja 

Kristukseen? 

4. Mikä oli Zoroasterin opin ydin? 

45. Mitä ovat fravarshit eli feruerit? 

46. Mikä uskonto sinua eniten miellyttää ja miksi? 

(Kristinuskoa ei oteta lukuun). 

47. Mikä on dharma ja mikä on ero dharman ja 

karman välillä? 

48. Mikä on varna eli kasti ja pitääkö se yhä paik- 

kansa yhteiskunnassa? 

49. Mikä on ero Parabrahmanin ja trimurtin, eli 
kolmiyhteyden välillä? 

KOKELAIDEN ELÄMÄNOHJEET. 


AD CANDIDATOS LEGUM LIBER 1. 
Kokelaiden elämänohjeet 1. 


» ... teidän tulee panna pois vanha ihmi- 
senne, jonka mukaan vaelsitte ja joka tur- 
melee itsensä petollisia himojansa seura- 
ten, ja uudistaa aina teidän mielenne hen- 
gessä ja pukeutua uuteen ihmiseen, joka 
Jumalan mukaan on luotu totuuden van- 
hurskauteen ja pyhyyteen». 

Ef. 4: 22—24. 
Veljet. 


Te olette kaikki ilmoittaneet olevanne valmiit. Siis 
valmiit kulkemaan eteenpäin, valmiit käymään sisään 
tuosta muurista, joka eroittaa temppelin esikartanon 
puutarhasta. Te olette kaikki sanoneet, että tahdotte 
oppia Kristusta tuntemaan. Te tahtoisitte, että voi- 
sitte sanoa niinkuin apostoli sanoo: minä elän, en 
kuitenkaan minä, vaan Kristus minussa, ja sentähden 
on teidän edessänne hyvin vaikea tehtävä, hyvin mer- 

killinen ja suuri tehtävä. Sillä mitä merkitsee, että 
Kristus olisi meissä elävänä? Se merkitsee, että me 
itse emme enää olisi, se merkitsee, että me itse luo- 
puisimme itsestämme, että Kristus voisi meissä elää. 

Mikä on nyt se tie, joka meille avautuu? Mikä on 
se elämä, joka on meidän edessämme? Se on tie, joka 
vie hautaa kohti. Se on elämä, jota sanotaan mys- 
tilliseksi kuolemaksi. Kaikki me olemme kuulleet pu- 
huttavan tästä. Te olette kuulleet minunkin useam- 
pien vuosien kuluessa puhuvan siitä, että meidän 
tulee kuolla eläessämme. Ja nyt kokelasaste on siinä, 
että emme kuule ainoastaan puhuttavan, emme ai- 
noastaan usko ajatuksissamme, että mystillinen elämä 
on mystillistä kuolemaa, vaan että me todella alamme 
mystillisesti kuolla. Mitään muuta keinoa meillä ei 
ole päästä kokelasasteeseen, kuin tämä vanha keino, 
joka löytyy itsestään ja joka on: luopua itsestänsä. 
Ainoastaan se, joka luopuu itsestänsä, löytää Kris- 
tuksen. 

Olemme kyllä tottuneet ajattelemaan, että Mes- 
tarit vaativat meiltä sitä tai tätä, vaativat että luo- 
puisimme jostain rakkautemme esineestä, vieläpä 
»koko maailmasta», ja sillä tavalla olemme kuvi- 
telleet, että Kristuskin tahtoo nähdä meidän »kai- 
kesta» luopuvan. Tämä on kuitenkin erehdystä. 
Kristus ei sitä tahdo: munkit, erakot ja itsekiduttajat 
luulevat, että pitää poistua kauas pois ihmisten il- 
moilta ja valmistella omaa pyhyyttänsä. Kristus ei 
sitä tahdo. Alkuasteilla meidän tosin täytyy jotain 
sellaista suorittaa: emme pääse kiinni itsestämme, el- 
lemme luovu jostain. = Mutta kun tulemme siihen 

kohtaan, että kokelaina tahtoisimme oppia Kristusta 
tuntemaan, silloin Mestarin ääni puhuu meille ja il- 
moittaa, mistä meidän on luovuttava. Se ääni sanoo: 
»sinun tulee antaa oma minuutesi minulle, että minä 
saisin sijaa siinä. Sinun pitää antaa oma itsesi mi- 
nulle, jotta kuolisit pois omasta itsestäsi». 

Tämä on alussa melkein mahdoton meidän koke- 
laina käsittää. Mestari tahtoisi meidän oman mi- 
nämme; kuinka semmoinen olisi mahdollista? Millä 
tavalla se voisi käydä päinsä? Mutta me saamme sen 
tietää. Pyrkijöinä meitä opetetaan keskittämään aja- 
tuksia, harjoittelemaan ruumiillista elimistöämme, 
mietiskelemään, rukoilemaan. Sitä meille opetetaan. 
Meidän pitää mietiskellä ja rukoilla. Ne ovat taval- 
laan sama asia, siihen meidän pitää harjoittaa it- 
seämme. 

Mitenkä on nyt laitamme kokelaina? Nyt meille 
sanotaan: mitä sinä uskallat pyytää, mitä sinä us- 
kallat mietiskellen rukoilla? Ei mitään. Kokelaina 
emme saa ollenkaan harjoittaa sellaista, jota meidän 
pyrkijöinä täytyy harjoittaa. Tämä ei merkitse, että 
meidän ensi hetkestä lähtien pitäisi lopettaa kaikki 
rukoukset ja mietiskelyt, vaan että meidän pitää lä- 
hestyä niitä ilman pyyteitä, toiveita, kaipauksia it- 
semme suhteen. Meidän pitää rukoilla »hiljaisuu- 
dessa». Ainoastaan hiljaisuudessa opitaan Mestari 
tuntemaan. Jos emme osaa olla hiljaisuudessa ja 
ääneti, emme opi kuulemaan Mestaria. Emmekä osaa 
olla hiljaa, ellemme luovu itsestämme. Hiljaisuus on 
sielussa, se on itsekkyyden kuolemassa, se on pahasta 
luopumisessa. Se on rakkauden elämässä. Se on vel- 

Jeydessa. Jokapäiväinen harjoitus veljeyden monissa 
hyveissä ja teoissa opettaa meitä todellisuudessa 
unohtamaan itsemme ja asettumaan sellaiselle kan- 
nalle, että Kristus meissä elää ja tuntee. Meidän 
täytyy olla veljiä, ettemme häiritsisi Kristusta. Mei- 
dän harjoituksemme on oleva sellaista läpi koko 
päivän. Se on oleva tämä hiljaisuus ja rauha sielussa. 
Emme saa ajatellakaan, että meidän pitäisi »kehit- 
tyä» ja »tulla joksikin». Ei, oma itsemme unohtukoon 
meiltä. Ainoa toivomuksemme olkoon, että kuoli- 
simme = pois —turhanpäiväisestä — persoonallisuudes- 
tamme, jotta Kristus voisi meissä elää. Se on oleva 
meidän sisäinen rukouksemme. Olemme nyt tulleet 
siihen asteeseen, että meidän täytyy tuntea, että 
»mietiskely on ainainen sieluntila». Meidän täytyy 
olla siinä tilassa, että meissä vallitsee hiljaisuus. 


Kaikki ihmiset, jotka harjoittavat mietiskelyä, voi- 
vat saavuttaa kykyjä, mutta he eivät pääse Mestarin 
opetuslapsiksi, elleivät luovu itseään ajattelemasta 
jokapäiväisessä elämässä. Heidän täytyy kuolla, jotta 
he eläisivät, että Kristus tulisi heissä eläväksi. 


Emmekö sitten tässä asteessa ollenkaan saa ajatella 
ja olla rakastavia olentoja? Pois se. Enemmän mei- 
dän tulee ajatella, mietiskellä niitä tehtäviä ja vel- 
vollisuuksia, mitä meillä kulloinkin on, enemmän 
työtä tehdä, enemmän rakastaa kuin ennen. Mutta 
meidän tulee mietiskellä vaikuttavasti, hedelmälli- 
sesti, ja luovasti käsitellä olevaa työtämme, oli se kuin 
ylevä tai yksinkertainen tahansa. Sillä työmme on 
tehtävä tarkkaan, velvollisuus on suoritettava vii- 

meiseen ropoon, mutta muuten oltava hiljaa, että Ju- 
malan ääni meissä kuuluisi. 

Kokelaan suuri alkuläksy on vaikeneminen. 

Tämä on ensimmäinen, ulkonainen ohje, jota 
hänen tulee noudattaa. Se on välttämätön ja asiaan 
kuuluva. Kokelas ei saa puhua mitään turhaa. 

Mutta huomatkaa: tämä ei merkitse, että hänen pi- 
täisi olla synkännäköinen. Päinvastoin, leikinlasku, 
iloinen puhe on paikallaan, kun se tapahtuu sy- 
dämen vilpittömästä halusta, toisten iloksi ja lohdu- 
tukseksi. Mutta minä sanon teille, että tulee se aika, 
jolloin hänen taas tulee mietiskellä ja puhua, tulee 
aika, jolloin tämä kaikki tulee tehdä aivan uudella 
tavalla ja voimalla. Mutta ennenkuin se tulee, täy- 
tyy oppia olemaan hiljaa; täytyy oppia kuolemaan, 
ennenkuin syntyy uudestaan. Siis jokainen kokelas 
varjelkoon kieltänsä, olkoon tarkka kielestään, ettei 
se turhia jaarittele Meidän täytyy muuttaa esim. 
seuraelämäämme. Jos olemme tottuneet paljon jaa- 
rittelemaan, niin muuttakaamme se, jotta olisimme 
valmiit kulkemaan Kristuksen =elämäntietä. = Ol- 
kaamme ystävien kanssa turhia puhumatta, vaan 
mitä me puhumme, se olkoon täynnä lohdutusta, 
täynnä sisältöä. Olemme liian hyviä ja korkeita olen- 
toja, koska olemme ihmisiä, kadottaaksemme elämän 
voimaa tyhjänpäiväiseen kielenkäyttöön. Tuntekoon 
jokainen, joka on meidän kanssamme puhunut, että 
hän on saanut valoisamman elämänkatsomuksen. Äl- 
käämme puhuko niin, että hän joutuu epätoivoon ih- 
misistä, vaan puhukaamme lohdutuksen ja rohkeu- 
den sanoja, puhukaamme rakkauden sanoja. = Puhu- 

kaamme niin, koska meidän sydämessämme on enke- 
liolento. Muistakaamme kokelaina, että olemme ruu- 
mistuneita enkeleitä. Siis ensimmäinen ojennusnuo- 
ramme on kielen pyhyys, niinkuin apostoli sanoo: 
»pankaat sentakia pois valhe ja puhukaat totta, kukin 
lähimmäisensä kanssa, sillä me olemme toinen toi- 
semme jäseniä ... Mikään rietas puhe älköön lähtekö 
suustanne, vaan ainoastaan sellainen, joka kelpaa 
tarpeelliseksi rakennukseksi ja on niille hyväksi, 
jotka kuulevat». Muistakaamme myös, mitä Jeesus 
sanoo: »sydämen kyllyydestä suusi puhuu... mutta 
minä sanon teille: jokaisesta turhasta sanasta, minkä 
ihmiset puhuvat, pitää heidän tekemän tili tuomio- 
päivänä». 

Kiitän sydämellisesti teitä kaikkia, että tahdotte 
auttaa minua Ruusu-Risti-temppelin pystyttämisessä. 
Kaikki olemme niinikään kiitollisia Mestarille siitä, 
että Hän on tarjonnut meille tilaisuuden aloittaa täl- 
laista ihmeellistä työtä. Hän on nyt leimannut mei- 
dät kaikki. Nyt meillä on Hänen merkkinsä, ja nyt 
Hän sydämissämme ja ystävänämme on lausunut 
toivomuksen, että olisimme Hänen työssään uskol- 
lisia. 

Veljenne ja palvelijanne 


Pekka Ervast. 

AD CANDIDATOS LEGUM LIBER II. 
Kokelaiden elämänohjeet 2. 


»Eikö laissanne ole kirjoitettu: minä 
sanoin: Te olette Jumalia? Jos hän sanoo 
Jumalaksi niitä, joille Jumalan sana tuli, 
niin kuinka sanotte hänelle, jonka Isä on 
pyhittänyt ja lähettänyt maailmaan: Sinä 
pilkkaat Jumalaa, sentähden että sanoin: 
Minä olen Jumalan Poika». 

Joh. ev. 10: 34--36. 
Veljet. 


Pyrkijöinä ollessamme opimme ensin kohdistamaan 
huomiotamme ja ajatustamme määrättyyn kohtaan, 
sitten varsinaisena tehtävänämme astumaan Kristuk- 
sen auraan, mietiskelemällä »suuressa tervehdyk- 
sessä» viittä Jeesuksen käskyä. Kun tunsimme ole- 
vamme valmiit pyrkimään kokelaiksi, avattiin meille 
pääsy kokelaspiiriin ja saimme ensimmäisessä tehtä- 
vässämme oppia olemaan hiljaa, olemaan mitään pyy- 

tämättä, olemaan mitään rukoilematta tai mitään 
mietiskelemättä. 


Kokelaina on meidän opittava tärkeä asia, nim. se, 
että kaikki mietiskelytyö sekä merkityksessä yhtä- 
mittainen sielullis-.henkinen pyrkimys että merkityk- 
sessä ajoittainen meditatio on oleva ehdottomasti va- 
paata, vapaaehtoista ja iloista. Minkäänlainen pakko 
ei saa tulla kysymykseen mietiskelytyössä. Ainoas- 
taan pyrkijä pakottaa itseään ajatuksiaan keskittä- 
mään, mutta ihminen, joka todella on tullut kokelaan 
korkeampaan elämään, hän tekee kaikki vapaasta ha- 
lustaan ja sisäisestä riemustaan. Tämä on kokelaan 
välttämättä opittava ja sentähden hän on alussa 
aivan hiljaa ja ulkonaisesti vapaa mietiskelytyöstä. 
Mikä ei suinkaan merkitse, ettei myöhemmin tulisi 
hänelle taas erikoisia mietiskelytehtäviä. Hänen täy- 
tyy kokelaana oppia, että mietiskelytyö kokelasas- 
teessa on oleva vapaata ja samalla vastuunalaista. 
Hän on itse Itselleen ja Mestarilleen vastuunalainen. 
Vapaus tulee näkyviin esim. mietiskelyajan suhteen. 
Vapaus tulee näkyviin myöskin mietiskelyaiheen 
suhteen. Ja vapaus tulee myöskin näkyviin mietis- 
kelyasennon suhteen. Ja kuitenkin on kokelaan pää- 
määrä, että täydellinen säännöllinen mietiskelytyö 
on hänen ihanteensa. Pyrkijä mietiskelee säännölli- 
sesti sentähden, että hänelle on niin määrätty. Ko- 
kelas pääsee lopulta säännölliseen mietiskelytyöhön 
sentähden, että hän niin tahtoo. Harjoitukseen ko- 
kelas tässä kuitenkin saa määrätyt ohjeet, mutta ne 
ohjeet ovat sitä laatua, että ne kasvattavat hänessä 

hänen vapauttaan ja itsenäisyyttään. Sentähden sa- 
notaan kokelaalle toisessa ohjeessa: 

Etsi itsellesi asento. Pyrkijälle annetaan asento 
istua niin ja niin. Kokelaalle sanotaan: etsi itsellesi 
oma asentosi. Tämä ei tietysti merkitse, että meidän 
välttämättä pitäisi etsiä joku toinen asento kuin se, 
johon olemme tottuneet. Eihän meidän tarvitse seistä 
päällämme tai välttämättä maata tai olla polvillamme. 
Voimme istua vanhalla tavallamme ja siinä asennossa 
tehdä pieniä muutoksia. Voimme myöskin ottaa min- 
kälaisen asennon tahansa, kunhan se vain on sem- 
moinen asento, joka on meille luonnollinen ja omi- 
nainen ja jossa tunnemme, että vapaasti osaamme 
mietiskellä. Siis toinen ohje on: etsi itsellesi asento. 

Kolmas ohje on: etsi itsellesi aikasi. Tällä tarkoi- 
tetaan osaksi mietiskelyn pituutta osaksi hetkeä, jol- 
loin mietiskelyä harjoitetaan. Hetki ei välttämättä 
ole joka päivä. Kokelas tekee sen havainnon, että jos 
hänellä on sielussaan halu mietiskelyyn ja hän nou- 
dattaa tätä halua, silloin kun sisäinen ääni kehoittaa 
häntä mietiskelemään, niin tämä uudistuu säännölli- 
sesti jonkun ajan kuluttua. Ihanne on, että se uudis- 
tuisi mahdollisimman usein, ainakin kerran vuoro- 
kaudessa. Mutta kun kokelas ensin etsii tuota mie- 
tiskelyaikaa, saattaa olla, että se itsestään tulee ver- 
rattain harvoin. Sitä hänen ei pidä pelästyä, sillä to- 
dellisessa henkisessä elämässä täytyy kaikki olla rau- 
hallista, vapaata ja todellista. Meillä ei ole suurta- 
kaan hyötyä henkisessä elämässä siitä, jos me jonain 
määrättynä hetkenä harjoitamme mietiskelyä velvol- 
lisuuden tunteesta, sentähden että olemme itsellem- 

me tai jollekin toiselle niin luvanneet. Siitä ei ole 
paljonkaan hyötyä, sillä henkinen, sisäinen olemus 
on vapaus. Kuitenkin meidän täytyy sitä pyrkijänä 
harjoittaa velvollisuutenamme ja opettaa vapautta 
pakottamalla itsellemme. Meille tullaan kyllä an- 
tamaan ulkonainen kokelasmietiskelyohjelma myö- 
hemmin, mutta sitä ennen on nyt kokelaan etsittävä 
asentonsa ja aikansa. Jälkeenpäin annetaan mietis- 
kelyohje, jota meidän tulee noudattaa ja jonka mu- 
kaan meidän tulee mietiskellä silloin kun henki 
käskee. Jos otaksumme, että me ensi syksynä sai- 
simme — varsinaisen kokelasmietiskelyohjelman, on 
meidän siis siihen mennessä nyt kesän aikana harjoi- 
tettava = itseämme = seuraavan säännön = mukaan: 
Tässä mietiskelyohjeessa on seitsemän kohtaa. 

1) Ota itsellesi asento, joka on helppo, luonnollinen 
eikä pingoitettu. Jos on istumaan tottunut, helpottaa 
ehkä, että pikkusen nojaa selkää; sen saakin tehdä. 
Käsiä, jos istuu, ei tarvitse pitää polvilla, voi pitää 
vaikka ristissä sylissä. Asennon tulee olla luonnol- 
linen, kevyt ikäänkuin vaiston määräämä ja koke- 
muksen antama. Asennossa tulee kasvojen olla kään- 
nettynä itäänpäin, kun mietiskely tapahtuu aamulla; 
muuten aurinkoon päin. 

2) Hengitä muutamia hetkiä tasaisesti, syvään ja 
rauhallisesti; sillä ajalla älä ajattele mitään. 

3) Mietiskelyssä kuvittele tshittaa hienona tunne- 
ajatus-aurana, erillään fyysillisestä ruumiista. Käske 
sen olla hiljaa ja asettua valkoisen väriseksi (Hopean 
hohtoiseksi). Keskity sitten sydämeen, joka on kor- 
keamman minän asunto, ja ajattele, että siellä on Ju- 

malanpoika. Kristus asuu niin sanoakseni sydämen 
alttarilla tai sydämen luolassa tai lootuskukassa. Älä 
kuvittele Kristusta joksikin Mestariksi, jonka kuvan 
loisit sydämen alttarille. Personallista Mestarikuvaa 
ei pidä luoda sentähden, että sitä voidaan näkymättö- 
mistä maailmoista päin väärinkäyttää. On esoteerisia 
kouluja kylläkin, joissa neuvotaan myös mietiske- 
lemään jonkun määrätyn Mestarin, esim. Jeesuksen 
personallista muotoa, mutta semmoisilla mietiske- 
lyillä on monet vaaransa. Kun oppilas tottuu ajatte- 
lemaan, että Mestari tunnetaan jostain ulkonaisesta 
muodosta ja luo auraansa sellaisen kuvan eli ulko- 
muodon, voidaan astralitasolta käsin ja ei-valkoisten 
puolelta väärinkäyttää tuota kuvaa siten että joku, 
sanokaamme »harmaa adepti» puhuu sen kuvan 
kautta. Kokelaana ei siis pidä mitään personallista 
muotoa antaa Kristukselle, vaan tuntea Kristuksen 
läsnäolo sydämessään oman korkeamman minänsä 
elähyttämänä henkenä. Kokelas Voi sanoa eli mietis- 
kellä tähän suuntaan: Kristus minussa yhdistää mi- 
nut isään, niin että olen korkeammassa itsessäni Isän 
Jumalan Poika. 

4) Laula pyhä sana kolme kertaa: hiljaa, äänek- 
käämmin ja ääneen. Jos kokelas on tilaisuudessa te- 
kemään tämän häiritsemättä ympäristöään tai joutu- 
matta sen häirittäväksi, hän laulaa tällä tavalla, 
muuten hänen on pakko laulaa se äänettömästi. Pyhä 
sana on joko intialainen Aum tai kristikunnassa käy- 
tetty vanha egyptiläinen Amen. Se on laulettava yh- 
dellä äänellä toistaiseksi, mutta sillä, joka lähtee sy- 
dämestä. — Se voi olla erilainen ääni kullakin. Omaa 

ääntä voi tutkia sillä tavalla, että soittokoneen ää- 
ressä koettelee kaikkia ääniä skaalassa. Mutta voi 
antaa oman sydämen itse sanoa tuon äänen tietämättä 
mikä se on. Ne joilla ei ole soittokonetta, eivät voi 
koetella. Ei pidä pelästyä, antaa vaan tulla sillä 
äänellä, jolla se tulee. Mutta sillä tavalla että se soi 
sisässä. Se on musikaalinen konsentratio näkymättö- 
mässä maailmassa. Pyhän sanan pitää kaikua sisässä, 
vaikka on ihan hiljaa. Pitää kuulua niin hyvin, että 
tuntuu ruumiissa ja kaikissa jäsenissä; vaikka ei 
olekaan tilaisuudessa ääneen laulamaan, saa sen kai- 
kumaan sisässään, kun pääsee kiinni asiasta. 

5) Ole asennossasi ääneti ja ajattelematta, tuntien 
pyhän sanan vaikutusta. 

6) Rukoile ääneti omilla sanoilla siunaus, joka tar- 
koittaa, että Isä, Jumala siunaisi kaikkia meitä, mi- 
nua ja koko maailmaa. 

7) Jätämme asennon ja kiitämme Isää. Siinä voi, 
jos tahtoo, kukin tehdä eri tavalla. Jos seisoo tai 
nousee seisaalleen, panee kätensä ristiin rinnalle ja 
kiittää näkymätöntä Isää. 

Tällä tavalla ei kuitenkaan pidä tehdä enempää 
kuin yksi kerta päivässä. Ei missään tapauksessa 
enempää, mutta on luultavaa, ettei niinkään usein 
tule sitä tehtyä. 

Veljenne ja palvelijanne 


Pekka Ervast. 

AD CANDIDATOS LEGUM LIBER III. 


» Tuuli puhaltaa, kussa hän tahtoo, ja 
sinä kuulet hänen humunsa, ja et tiedä, 
kusta hän tulee taikka kuhunka hän me- 
nee, näin on jokainen, kuin hengestä syn- 
tynyt on». 

John. evank. 3:8. 


Yleisiä jokapäiväisiä ohjeita. 


Kokelaan on pidettävä mielessään ja noudatettava 
seuraavia sääntöjä: 

1) Suorita työsi ja velvollisuutesi aina tarkkaan ja 
aina Mestarin nimeen. Mestarin nimi voi meikäläi- 
selle luonnostaan olla Jeesuksen Kristuksen nimi. 

2) Säteile rauhaa ja onnea ympäristöösi. Rakenna 
kotisi paradiisiksi; muistaen, että se, joka tahtoo 
tulla Mestariksi, alkaa palvelijana kodissa. 

3) Käytä joka päivä edes vähän aikaa tutkimiseen 
eli lukemiseen. 

4) Tartu jokaiseen sinulle tarjoutuvaan tilaisuuteen 
tehdä teosofista työtä, palvella aatettasi: auttaa ih- 
misiä. 

5) Hanki ystäviä tai ainakin ystävä aatteelle, py- 
hälle elämälle. 

6) Harjoita joka päivä edes yhden minuutin ajan 
niin sanottua aivojen lepoa, josta l:ssä pyrkijäas- 
teessa mainitaan. 

7) Harjoita joka aamu vähäisen joogahengitystä. 
Tämä on uutta lajia hengitystä, josta ei ole ennen pu- 
huttu, joka siis on uusi esoteerinen neuvo. Mikä on 
yleensä joogahengitys? Se on hengitys, joka tapah- 
tuu ajatuksella, jossa siis kuvitellaan, että hengitetään 
praanaa eli elonvoimaa, ei fyysillistä ilmaa ainoas- 
taan. Meidän ei tarvitse kuvitella hengittävämme il- 
maa, sillä teemme sen ilman muuta. Joogahengitys 
on sitä, että samalla kun hengitämme fyysillistä il- 
maa kuvittelemme hengittävämme praanaa, kuvitte- 
lemme, että maailman avaruus on täynnä kosmillista 
ilmaa, kultaista aurinkovoimaa, elämän energiaa, jota 
vedämme sisään joka hengenvedolla. Näin kuvitel- 
kaamme. Kun aamulla harjoitamme joogahengitystä, 
istumme asennossa, suljemme silmät ja hengitämme 
verkkaan sisään, pidätämme hetken hengitystä ja 
hengitämme taas ulos. Tämän yhteydessä kuvitte- 
lemme, että auringon voimasta, Jumalan elämänvoi- 
masta, suuresta praanasta, tulee jotain kultaista, voi- 
makasta elämännestettä meihin sisään valuen sym- 
paattisen hermoston keskeiseen, vatsan kohdalla ole- 
vaan hermokimppuun, jota nimitämme »Plexus So- 
laris». Tällä tavalla meidän tulee harjoitella ja tottua 

joogin tavalla hengittämään. Kun osaamme sen tehdä 
ja keksimme tempun eli niksin, niin meistä häviää 
— ja tämä on ehdoton ruumiillinen vaikutus — 
kaikki levottomuus, pelko, arkuus ja hermostuminen. 


II. 
Mietiskely. 


Mietiskelyn suhteen on sääntönä, että kokelas, jos 
mahdollista, mietiskelee joka päivä. Kokelaalle on 
kyllä sanottu, että hänen tulee mietiskellä silloin kuin 
»henki tulee päälle», mutta häneltä odotetaan, että 
»henki tulee» hänen päällensä todella. Mietiskelyn 
ohjelma voi tapahtua toisessa kokelaskirjassa maini- 
tun ohjelman mukaan, mutta se ei ole välttämätöntä. 
Hän voi myöskin mietiskellä vapaasti, millä tavalla 
hän tahtoo, ilman mitään juhlallista valmistusta tai 
seremoniaa, jommoista toisen kirjan ohjelmassa on 
annettu. Pääasia on, että hän mietiskelee jotain 
asiaa. Sitä hänen pitää tehdä, jos mahdollista, joka 
päivä. Hänelle annetaan mietiskelyaiheet, sillä hä- 
nelle tulee nyt määrättyjä kirjoitusläksyjä. 


III. 


Kokelaan kuukausikirjoitukset. 


Seuraavan seitsemän kuukauden aikana tulee ko- 
kelaan mietiskellä seuraavia kysymyksiä, yhden ky- 
symyksen kuukaudessa; sekä vastata niihin kirjalli- 
sesti, lyhyesti tai vähän pitemmässä kirjoituksessa, 
kuinka vain hänelle itselle sopii. Kirjoitus on jätet- 

tävä minulle kuukauden lopussa, siis ensimmäisen ky- 
symyksen vastaus joulukuun lopussa. 
Kysymykset ovat seuraavat: 

1) Onko Ruusu-Risti-työ tarpeellinen ja kannat- 
taako minun olla siinä mukana, ja miksi? 

2) Mikä on totuus minulle? 

3) Tahtoisinko, että Kristus syntyisi minussa ja 
miksi? 

4) Uskonko jälleensyntymiseen ja miksi? 

5) Mikä teosofinen kirja on minulle kallein ja 
miksi? 

6) Mikä Jeesuksen käskyistä on minulle helpoin 
noudattaa ja miksi? 

7) Mikä Jeesuksen käskyistä on minulle vaikein 
noudattaa ja miksi? 

Teidän pitää ymmärtää yksi asia. Kun sanon, että 
teidän tulee kirjoittaa ja jättää minulle kirjoituk- 
senne, niin tämä on oikeastaan symboolia. Ei teidän 
tarvitse jättää mitään minulle, jos te kirjoitatte ja 
sanotte minulle: minä olen kirjoittanut. Sillä, mikä 
minä olen personallisesti, että minulle vastattaisiin 
tällaisiin kysymyksiin? Ei minulla ole mitään perso- 
nallista oikeutta tietää mitään tällaista. Ei tämä ole 
ollenkaan sitä varten. Minulla ei ole mitään uteliai- 
suutta, ei mitään, kuinka sanoisin, halua minkään- 
laiseen epähienouteen kenenkään suhteen. Tämä on 
ainoastaan sitä varten, että tämä auttaisi teitä pää- 
semään selvään suhteeseen korkeinpaan itseen ja 
Mestariin. Ja minähän olen kuin symbooli Mestarin 
palveluksessa. Sentähden voi olla tuollaisia, ehkä 
maailman ja maallisen näkökannan mukaan, epähie- 

noja neuvoja ja käskyjä, että on tehtävä minulle sel- 
koa jostain. Ymmärtäkää, ettei tämä ole persoonal- 
lista minulle. Eikä siitä olisi mitään hyötyä, jos te 
vain minulle kirjoittaisitte. Se pitää olla kirjoitettu 
niinkuin korkeammalle itselle tai Mestarille, ja mi- 
nun ei edes tarvitse lukea sitä. Te voitte myöskin 
antaa minun vaikka lukea, mutta en minä se ole, joka 
teitä arvostelen, en minä se ole, joka istun jossain ja 
määrään teistä. Se tapahtuu muualla. Minulle ilmoi- 
tetaan, jos on tarpeellista, kuinka on arvosteltu. Minä 
olen vain kuin symbooli. 
Veljenne ja palvelijanne 


Pekka Ervast. 


OHJEITA KOKELAILLE. 
Veljet. 


Te voitte itsekukin arvostella ja tietää, mitenkä 
ahkerasti, säännöllisesti ja tarkkaan olette nyt kulu- 
neena talvikautena osanneet ja tahtoneet mietiskelyä 
harjoittaa. 

Kun ihminen on astunut kokelasasteeseen, kun hän 
on tehnyt lupauksen itsellensä, silloin on okkultisessa 
koulussa Mestari kääntänyt häneen katseensa. Silloin 
hän, sillä hetkellä, jolloin hän vakavassa mielessä 
antoi itsellensä lupauksen ja kirjoitti säilytettäväksi 
tuon lupauksensa, silloin hän astui Mestarin eteen it- 
sensä tietämättä, ja Mestarin katse kohdistui häneen 
ja Mestari antoi omassa hengessään lausunnon hä- 
nestä. Mestari otti jonkun silloin huolenpitonsa alai- 

seksi. Hän ottaa aina joitakuita itsellensä ajatellen: 
minä katson vielä. Ja tuo kokelas tulee silloin Mes- 
tarin odotuksen piiriin, hänen arvostelunsa alaiseksi. 
Joka tapauksessa kaikki joutuvat hänen rakkautensa 
piiriin. Mikään ulkonainen johtaja tai opettaja ei enää 
silloin, kun ihminen on allekirjoittanut lupauksen it- 
sellensä, että hän tahtoo kulkea eteenpäin sillä tiellä, 
joka vie elämään, ole johtamassa kokelaan kaikkia 
askeleita. Silloin Mestarin silmä, kuten sanottu, on 
käännettynä kokelaaseen. Ja kokelaasta itsestään 
riippuu, tuleeko hän valmiiksi siinä mielessä, että 
Mestari voisi tulla hänen luoksensa. Mestari on aina 
valmis. Opetuslapsi valmistaa itsensä. Opetuslapsi- 
kokelas on vastuullinen oman itsensä ja siis Mesta- 
rinsa edessä. Ulkonainen opettaja antaa hänelle oh- 
jeita, mutta niiden ohjeiden luonnossa ei ole mitään 
siveellistä pakotusta. Kokelas ei voi askeltakaan ot- 
taa eteenpäin tiellä, ellei hän itse vapaasti sitä tahdo. 
Ihmisen henkinen kehitys ei käy työntämällä. Me oli- 
simme kaikki jo tuhansia vuosia sitten saavuttaneet 
täydellisyyden, jos se olisi saavutettavissa siten, että 
Mestari olisi työntänyt meitä ikäänkuin takaa eteen- 
päin. Mutta me emme ole pitemmälle kehittyneitä 
kuin olemme sentähden, että jokainen askel on mei- 
dän itsemme otettava. 

Viime talvisen meditatiotyön suhteen jokainen ko- 
kelas siis itse tietää, mitenkä hän on edistynyt tai, 
jos hän ei sitä suorastaan voi tietää, niin ainakin hän 
tietää, kuinka ahkeraan ja kuinka tarkkaan hän on 
yrittänyt. 

Kuluneena talvena oli syksystä lähtien tilaisuus jo- 

kaisella edistyä, sillä sanottiin: tämän mietiskelyoh- 
jelman mukaan mietiskellään joka päivä. Nyt kun 
tulee kesä, nyt taas otetaan tämä »lupaus» niin sa- 
noakseni pois, tämä lupa, tavallaan se on kuin käsky 
tai neuvo: mietiskelkää joka päivä. Nyt otetaan se 
pois ja sanotaan: tuon ohjelman mukaan itse saatte 
mietiskellä milloin haluatte. Silloin kun todellinen 
halu tulee päälle, kun henki käskee, silloin ainoastaan 
mietiskelkää tuon ohjelman mukaan. Ja henki saa 
tulla päälle kerran päivässä, mutta tuskin se tulee; 
ellei kokelas ole harras mietiskelijä, ei se tule. Hänellä 
ei ole mitään velvollisuutta mietiskellä joka päivä oh- 
jeen mukaisesti, vaan hän taas vapaasti päättää, 
koska hän itse mietiskelee. Henki sen hänelle va- 
paasti määrää. 

Syksyllä alkaa taas meille säännöllinen mietiskely, 
mutta se säännöllinen mietiskely voi muuttua toisen- 
laiseksi, ja korkeammanlaiseksi, jos osaamme näyt- 
tää, että olemme jotain hedelmiä korjanneet edelli- 
sestä mietiskelyohjelmasta. Sentähden kesän aika on 
aina sellainen aika, jolloin saamme tehdä työtä mie- 
tiskelyn alalla, työtä sellaista, joka näyttää mihin 
pystymme. Tänäkin kesänä tulee siis annettavaksi 
meille työ, jonka suorituksesta enemmän tai vä- 
hemmän näkyy, millä tavalla saatamme syksyllä 
mietiskelytyötä jatkaa. Ja pyytäisin, että kokelaat 
eivät anna minkäänlaisten personallisten tunteiden 
tässä vaikuttaa ja näytellä osaa. On tärkeätä, että 
kokelaassa ei vaikuta minkäänlainen kunnianhimo, 
ei edistymishalu, ei paremmuuden tavoittelu, ei 
minkäänlainen — itsekkyyden — värittämä = tunnehai- 

rahdus. Tämä on sangen tärkeätä. Kokelaan elä- 
mässä kaikki pitää olla puhdasta, sydämellistä, vil- 
pitöntä, todellista. Hedelmistä näkyy. Jos kokelas 
sekoittaa työhönsä joitain personallisia intohimoja, 
silloin hänen työnsä on mitätön Mestarin = sil- 
missä. Vaikka hän saavuttaisi kykyjä, ovat ne ky- 
vyt siinä tapauksessa ohimeneviä. Ne kuuluvat 
tänne, kuuluvat personallisuuteen, ja korkeampi minä 
ei ole niistä tullut osalliseksi. Kokelaan pyrkimys ja 
hänen työnsä tulee olla puhdasta korkeamman minän 
valossa ja Mestarin silmien edessä. 

Se tehtävä mikä nyt annetaan kokelaille kesäksi, 
ei siis ole katsottava kunnian asiaksi; sitä ei saa kat- 
sella siltä kannalta, että »minun pitäisi tämä nyt suo- 
rittaa, sillä mitenkä minun käy liian huonona ollen? 
Ja en minä tahdo olla kaikista huonoin, vaan kyllä 
minun täytyy sittenkin yrittää». Tämä tehtävä ei saa 
herättää ollenkaan tällaisia tunteita, vaan annetaan 
kokelaille sitä varten, että he oppisivat tuntemaan it- 
sensä. Kuta kauemmin harjoitamme mietiskelyä, 
kuta kauemmin kuljemme elämään vievällä tiellä, 
sitä tärkeämmäksi tulee, että meitä aina punnitaan ja 
että itse aina punnitsemme itseämme. Sillä on tär- 
keätä, että meidän sisäinen olemuksemme on vilpi- 
tön, puhdas, sydämellinen ja lämmin. 

Tehtävä, joka meille nyt annetaan kesäksi on ta- 
vallaan vaikea ja kysyy suurta ponnistusta. Kuiten- 
kin se on vain mietiskelytehtävä, mutta mietiskely- 
tehtävä, joka on jatkuvaa laatua, ja jota on tehtävä 
aina. Meidän täytyy vähitellen oppia mietiskelemään 
sielussamme ja sielullamme. Meidän ei pidä mietis- 

kellä ainoastaan aivojemme välityksellä ja alemmalla 
ymmärryksellämme, vaan meidän pitää oppia mietis- 
kelemään koko ruumiillamme ja koko sielullamme. 
Meidän pitää oppia mietiskelemään aina, olemaan 
yhtämittaisessa ja ainaisessa mietiskelytilassa, vaikka 
meidän ruumiimme suorittaakin omia tehtäviänsä. 

Pienenä harjoituksena tähän suuntaan on seuraava 
koe, jonka voitte tehdä silloin tällöin, ja nyt alussa 
vaikkapa joka päivä. Se ei ole mitään muuta — ja 
moni teistä on sitä paljonkin tehnyt —, kuin että 
olette keskellä meluavaa ihmisjoukkoa, menette esim. 
esplanaadiin ja istutte penkille, menette paikkaan, 
missä on vilkasta elämää, joka vetää aistejanne puo- 
leensa. Seisotte kadulla, ei missään syrjäisessä pai- 
kassa, vaan keskellä kaikkea vilinää —, ja käännätte 
huomionne kokonaan tuosta meluavasta, teitä ympä- 
röivästä — ihmispaljoudesta, — tapahtumista — ympäril- 
länne, sekä mietiskelette jotain. Mietiskelette kor- 
keita asioita, jotka tuntuvat olevan kaukana tuosta 
vilisevästä elämästä ympärillä. Mietiskelette esim. 
Jumalan kolminaisuutta tai jälleensyntymisen välttä- 
mättömyyttä tai minkätähden ihmisessä rakkaus pu- 
keutuu ihanaan ruusunpunaiseen verhoon ja vivah- 
taa violettiin. Teidän pitää tällaisessa mietiskelyssä 
onnistua. Teidän pitää huomata, että se on helppoa, 
ainakin yhtä helppoa, kuin mietiskely jossain hiljai- 
sessa paikassa. 

Sitten itse kesätehtävä on: Teidän tulee mietiskellä, 
minkälainen teidän viimeinen maallinen elämänne 
on ollut. Tätä saatte nyt jatkuvasti mietiskellä pitkin 
kesää, pitkin päivää ja yötä, ja välttämätöntä on 

joskus kohdistaa ajatuksensa ja huomionsa erikoi- 
sessa meditatiossa tuohon asiaan: mikä on ollut 
minun viime elämäni? 

Mutta teidän mietiskelynne on oleva loogillista 
laatua. Teidän täytyy välttää kaikkea mielikuvitusta, 
täytyy olla tietämättä kerrassaan mitään siitä, mitä 
mahdollisesti on teille sanottu edellisistä elämistä, 
mitä mahdollisesti joku profeetta tai selvänäkijä on 
kertonut entisistä elämistänne. Sitä ei pidä ottaa 
lukuun ollenkaan. Täytyy vain ihan rauhallisesti itse 
kysyä itseltään: »mitä minä olen voinut olla ja mitä 
olen voinut tehdä» ? Emme siis tässä käytä sitä muis- 
tamistapaa, jota esoteristi noudattaa iltasin, että nim. 
ajattelee päivän tapahtumia taapäin illasta aamuun 
ja siitä taapäin, muistelemalla sillä tavalla aina syn- 
tymään saakka ja sen taakse. Tämä on pitkällinen 
ja vaivalloinen, vanha keino kyllä. Emme tässä käytä 
sitä, vaan koetamme mietiskelemällä tehdä joitain 
johtopäätöksiä ja päästä siten intuitioon. Voimme 
tässä herättää salaista intuitiota, salaisia muistoja, 
niin että ikäänkuin välähdyksenä voisimme nähdä, 
mitä olemme olleet. 

Ja jotta mietiskelymme ei heti tarttuisi oman mie- 
likuvituksemme auttamattomaan suohon, vaan py- 
syisi vapaana, täytyy meidän tehdä aivan puolueet- 
tomasti, kylmästi, harkitsevasti, epäitsekkäästi itsel- 
lemme seuraava kysymys: olenko minä sukupuoli- 
sesti puhdas olento? olenko minä sellainen olento, 
että olen löytänyt itsessäni ei ainoastaan oman, mutta 
toisenkin sukupuolen kaikki hyvät ominaisuudet ja 
hyvät tunnusmerkit? — Jos olen avioliitossa: »olenko 

kokenut sellaista, saanut ja osannut elää sellaista 
elämää, että minun toverini on herättänyt minussa 
kaikkia hyviä sukupuolisia ominaisuuksia? Olenko 
henkisesti, sielullisesti, siveellisesti täydentänyt to- 
veriani ja vetänyt esille hänestä, mitä hänessä on 
hyvää? Olemmeko niin kasvattaneet toisiamme, että 
todella nyt ymmärrämme toista sukupuolta ja sa- 
malla omaa sukupuoltamme paremmin?» Tai jos olen 
yksinäinen: »onko minun elämäni sukupuolisesti 
puhdas? Odotanko minä, että sellainen olento tulisi 
minua vastaan tiellä tässä fyysillisessä maailmassa, 
joka kutsuisi minussa esille kaiken hyvän? Odotanko 
siis rakkauden korkeinta fyysillistä ilmausta ja on- 
nea? Odotanko sitä, joka vapauttaa minut itsestäni 
tässä fyysillisessä maailmassa? Vai osaanko minä jo 
aavistellen tietää, että se, jossa on kaikkia näitä omi- 
naisuuksia, mitkä minussa ovat salassa, odottaa 
minua jossain salaisessa maailmassa? Tyydynkö ajat- 
telemaan, että olen yksin täällä näkyväisessä maail- 
massa, vaikka minun toinen puoleni on näkymättö- 
mässä maailmassa? Ja osaanko minä silti ja sillä ta- 
valla tuntea itseni täydelliseksi olennoksi?» Tai jos 
minun avioliittoni on ollut onneton, ja se ei ole vas- 
tannut tarkoitustansa, jos se ei ole ollut henkistä 
liittoa eikä ole vetänyt esille sukupuolisuuden sa- 
lattua tarkoitusta, vaan on ollut onneton inhimillinen 
kokemus, joka on opastanut minua yhtä paljon 
pahaan kuin hyvään, disharmoniaan kuin sopusoin- 
tuun. Osaanko minä vapautua sielullisesti ja henki- 
sesti niin kokonaan, etten odota mitään tässä näky- 
väisessä maailmassa, vaan luotan ja tiedän, että se 


179 


ihmeellinen elämä on salattuna jossain, se elämä, ja 
se olento, joka voi minusta vetää kaiken hyvän esiin? 

Meidän täytyy aivan vilpittömästi oman itsemme 
edessä ja salaisesti omassa itsessämme näin tutkia it- 
seämme. Emme saa näyttää sitä maailmalle, ei edes 
avioliitossamme, jos siinä asemassa olemme, vaikka 
mihin johtopäätöksiin tulisimme. Emme saa näyttää 
mitään, vaan meidän täytyy osoittaa aviopuolisol- 
lemme yhä suurempaa rakkautta, velvollisuuden- 
tuntoa ja itsekieltäymystä. Mutta meidän täytyy vil- 
pittömästi ja rehellisesti tehdä itsellemme selväksi, 
missä okkultisessa asemassa olemme. 

Kun tällä tavalla saavutamme erikoisen objektii- 
visen tajuntatilan, silloin voimme kääntää katseemme 
yleensä tämän nykyaikaisen elämän kaikkiin läk- 
syihin ja kokemuksiin, vaikeuksiin, ponnistuksiin, 
taisteluihin ja voittoihin sekä niiden valossa arvos- 
tella tätä elämää, katsella sitä kuin ulkoa päin, niin- 
kuin se olisi toisen olennon elämää. Silloin saamme 
tuntea, ikäänkuin kuolisimme pois tästä personalli- 
suudesta, ja kysymme: »mikä sai tällaisen karman 
aikaan, mikä se loi tällaisen personallisuuden?» 
Olemme pyrkineet totuuteen ennenkin, emme ole al- 
kaneet sitä tässä nykyisessä elämässämme. Kaikissa 
teissä on se leima, että olette pyrkineet totuuteen 
ennen. Vaikka joskus tuntisitte itsenne kevytmieli- 
siksi kuin keijukaiset, on teissä kaikissa kuitenkin 
jonkinlainen »kainin leima», sillä olette ennenkin et- 
sineet totuutta. Ja, että niin on, voitte tällä tavalla 
päästä kiinni edellisestä elämästänne. 

Kun te nyt siis arvostelette objektiivisesti, puolu- 

eettomasti kaikkia tämän elämän erehdyksiä, sen 
huonoja ja hyviä tekoja, sen vaikeuksia, taisteluja ja 
voittoja ja kysytte: mikä on ne aikaan saanut, niin 
tietäkää, että kaikki se mikä on ollut vaikeata ja vas- 
tenmielistä, mikä on tullut karmassa mukaan jo syn- 
tymässä, ulkonaiset vaikeudet, vaikeat luonteenomi- 
naisuudet, se on kaikki sellaista, jota itse olette ennen 
tahtoneet. Te olette viime elämässänne toivoneet ja 
tahtoneet, ainakin kuollessanne, että nämä kaikki vai- 
keudet tulisivat teidän päällenne. Viime elämänne 
on ollut helppo jossakin sellaisessa kohdassa, jossa se 
nyt on vaikea. Ainakin te rehellisesti ja vilpittö- 
mästi silloin ihmisolentoina tahdoitte nähdä eteenpäin 
ja sanoitte Jumalalle: minun pitäisi kokea sen ja sen 
laatuisia vaikeuksia, jotta pääsisin siitä, mikä minussa 
on ollut heikkoa. 

Kun tällä tavalla mietiskellessänne, tällaisissa aja- 
tuksissa kulkiessanne kesällä saatte mitä välähdyksiä 
tai näkemyksiä, niin kirjoittakaa ne heti muistiin. 
Kesän lopulla kirjoitatte sitten pienen esityksen viime 
elämästänne. Nimittäin esityksen minkä = saatte 
kokoon niistä havainnoista, joita olette saaneet. Ei 
saa mielikuvituksella luoda mitään psykoskooppeja 
tai novelleja viime elämästä, täytyy ainoastaan kKir- 
joittaa niiden intuitiivisten välähdysten pohjalla, joita 
on itse saanut. Se selonteko on sitten annettava mi- 
nulle. 

Nyt huomatkaa vielä, että tähän työhön ei ole 
mitään pakkoa, se on ainoastaan tilaisuus, joka tar- 
jotaan. Jos tällaiseen pystyy, silloin voi saada esotee- 
risempaa ja vaikeampia mietiskelyohjeita. Mutta jos 

joku ei tällaiseen pysty vielä, niin voi olla, että hän 
siihen pystyy ensi kesänä tai joskus toisten. 

Olemme joka tapauksessa kokelaita, vaikka pyrki- 
myksemme elämän porttia kohden voi kestää kauan. 
Ajatelkaamme, että ennen Kristusta kului seitsemän 
inkarnatiota tällä valmistavalla tiellä, ennenkuin ih- 
missielu tuli elämän portille. Jeesuksen Kristuksen 
työn kautta valmistusaika tuli lyhennetyksi siten, 
että ihmisellä oli mahdollisuus yhdessäkin elämässä 
kulkea, jos hän niin tahtoi, tuon tien. Sillä, kuten sa- 
nottu, ulkoapäin ei työnnetä; ihminen itse ottaa näitä 
askeleita. Mutta Jeesuksen työn kautta on mystil- 
linen Kristus tullut niin lähelle meitä, että voimme 
elää nyt »uskossa» eli ihmeellisessä yhteydessä Kris- 
tuksen kanssa. Sen kautta voimme suorittaa valmis- 
tavat työmme yhdessäkin elämässä. Mutta ei kukaan 
moiti, jos siihen kuluu kolme tai seitsemän. Olemme 
yhden arvoisia joka tapauksessa, suuresti ainoastaan 
iloitaan taivaissa, jos osaamme suorittaa tämän 
työmme. 

(Jälkikirjoitus.) 


Tahtoisin vielä lisätä, että yksi asia on varottava, 
ja se on tuo tuollainen uinailu tai haaveilu, tuollainen 
uneksimiseen vaipuminen päivällä. Tahdon erikoi- 
sesti sanoa, kun olen kehoittanut teitä harjoittamaan 
ajatusta kovassa melussa, että varokaa kaikkea haa- 
veilua, sillä siihen ihmisellä on taipumusta. Hän voi 
joutua fantastisten mielikuvien valtaan ja lukea mie- 
tiskelyksi sellaista, joka on tullut ulkoapäin. Teidän 
täytyy tietää, että kun nyt ulkona ja melussa jotain 

ajattelette ja mietiskelette, niin älkää antako minkään 
fantasian ohjata teitä, vaan pysykää valveilla, et- 
teivät eetteriaivot ota teitä valtoihinsa. On hyvä, jos 
tällainen tuntuu vaikealta, ottaa mukaan paperi ja 
kynä ja kirjoittaa esim. kirje, antamalla ihmisten ja 
maailman pauhaa ympärillänne. Kirjoittakaa kirje 
jollekulle — vaikkapa olemattomalle henkilölle — 
hyvin täsmällinen ja asiallinen kirje. Muistakaa: 
mikään »dagdrömmeri» ei saa temmata teitä mu- 
kaansa. 

Toinen asia on se, että kun ihminen istuu mietiske- 
lemään tai ryhtyy ajattelemaan jotain asiaa, niinkuin 
nyt tänä kesänä on esillä jälleensyntymismuistin mie- 
tiskeleminen, niin auttaa häntä symbooliset toi- 
minnat ja teot. Kun esim. istuu mietiskelemään niin 
arkaluontoista asiaa kuin omaa sukupuolielämäänsä, 
niin heti auttaa, jos tämän asian puhtautta symbolisoi 
jollain teolla, ennenkuin siihen ryhtyy, esim. pane- 
malla puhdasta päällensä. Voi myöskin lausua meidän 
pyrkijämantramme tai intonoida pyhän sanan, niin 
että luo ympärillensä puhtaan atmosfäärin. Nämä 
temput ovat hyviä, sentähden että niillä osoitamme, 
kuinka vakava asia on. Niin paljon magiaa ymmär- 
rämme kokelaina ilman muuta. 


Veljenne ja palvelijanne 


Pekka Ervast. 

TEMPPELIN AVAUS. 


TEMPPELIN AVAUS. 


Nuorena, kun tulin teosofiksi, oli minulla mieli- 
kuva, joka aina oli tajunnassani. Vuonna 1897 kir- 
joitin asiasta vanhalle tohtori Gustaf Zanderille Tuk- 
holmaan. Tämä mielikuva oli sellainen, että jossain 
täällä Suomessa — en osannut ymmärtää missä — 
oli merkillinen, valkoisen hohtava kullalla kirjailtu 
marmoritemppeli. Se oli niin ihana ja kaunis temp- 
peli, kuin kuvitella saattoi. Kultaiset pilarit, arkaadit 
ja pylväskäytävät sitä koristivat ja siinä temppelissä 
asui olentoja, jotka kävivät valkoisiin puettuina. 
Nämä ihmiset olivat tietoisesti yhteydessä Salaisen 
Veljeskunnan kanssa (jolla minun mielikuvitukses- 
sani oli pääpaikkansa ja päätemppelinsä Himalajalla). 
Nuo valkoisiin puetut olennot olivat viisaita, hyviä, 
totuuden tietäjiä ja he elivät auttaakseen ihmisiä, 
mutta eivät auttaakseen heitä aineellisesti vaan sie- 
lullisesti ja henkisesti. Heidän silmämääränänsä oli 
lohduttaa ihmisiä silloin, kun nämä olivat suuressa 
sieluntuskassa — koska eivät tajunneeet elämän tar- 
koitusta — ja myös heitä valaista silloin, kun he et- 

sivät totuutta ja heidän sielunsa huusi Jumalaa. 
Minä näin aina, kuinka nämä valkeat olennot liik- 
kuivat vapaasti ympäri Suomea; he kulkivat pyr- 
kijän luota pyrkijän luo ja heillä aina riitti työtä, 
sillä maassamme oli sieluja, jotka pyrkivät valoon. 
Nämä valoonpyrkijät koettivat elämässään toteuttaa 
sisäisten veljien ohjeita ja opetuksia. He tekivät 
työtä ulkonaisessa maailmassa. He kulkivat ympäri 
Suomea puhumassa ihmisille ja herättämässä heitä. 
Sillä Suomessa niinkuin muualla elivät ihmiset tietä- 
mättömyydessä, eivätkä ajatelleet elämää. — Nämä, 
jotka apostolien tavalla kulkivat ympäri Suomea ja 
saarnasivat, he koettivat herättää ihmisiä ajattele- 
maan. Sen kautta lisääntyi yhä niiden sielujen luku, 
jotka alkoivat kärsiä ja kysyä ja huutaa Jumalaa. Ja 
kun tiedustelin vanhalta tohtori Zanderilta, mitä hän 
tästä ajatteli, ei hän sitä yhtään ymmärtänyt. — 
Vuosia myöhemmin meillä muodostui teosofinen 
liike, ja vielä myöhemmin Teosofinen Seura syntyi, 
mutta tuo mielikuvani jäi yhä kuin unelmaksi. Enkä 
ollenkaan käsittänyt millä tavalla ja koska se voisi 
toteutua. 

Vihdoin syntyi Ruusu-Risti. Silloin näytettiin mi- 
nulle taas samanlaatuinen kuva, niin, sama kuva 
kuin ennen, ja näytettiin vielä, että Ruusu-Risti, 
kuten vuosikokouksissa aina olemme teroittaneet, on 
veljeskunta. Se on veljeskunta, jonka tarkoituksena 
on vaikuttaa meidän kansassamme kasvattavana si- 
veellisenä voimana, veljeskunta, jonka jäsenet yhtä- 
mittaa kasvattavat itseään. Lisäksi minulle näy- 
tettiin, että tämä veljeskunta oli asteittain järjestetty, 

että ensimmäinen aste oli se, johon kaikki ensin jou- 
tuivat vuosikokouksen vihkimyksen kautta; siinä 
olemme Ruusu-Ristin sisäjäseniä eli veljiä Ruusu- 
Ristin veljeskunnassa; mutta sitten oli takana kor- 
keampi aste, johon saattoi nousta ja johon meistä 
Ruusu-Ristiläisistä jotkut liittyivät, ja sen takana 
jokin vielä korkeampi aste. Mutta minä en silloin 
Ruusu-Ristin syntyessä nähnyt enkä ymmärtänyt, 
mitä nämä eri asteet olivat ja mitenkä ne muodos- 
tuisivat; se oli minulle vielä hämärää. 

Elämän = todellisuus, karman luonnonmukainen 
viisaus, synnytti meillä sitten toissa syksynä täällä 
Helsingissä ns. »mietiskely-ryhmän». En silloin vielä 
aavistanut, missä yhteydessä se olisi Ruusu-Risti jär- 
jestön kanssa, vielä vähemmin, missä yhteydessä se 
olisi tuon varhaisen nuoruuden unelmani kanssa. 
Luulin vain, että se oli tuommoinen työ-ryhmä, joita 
meillä oli useampia, että muutamat Ruusu-Ristiläiset 
tahtoivat oppia ajatuksia keskittämään ja halusivat 
saada ohjeita sellaiselta, joka oli sitä vuosikymmeniä 
harjoittanut. Mutta sitä myöten, kun meillä oli mie- 
tiskely-ryhmän kokouksia, sitä myöten alettiin mi- 
nulle näyttää, että mietiskelytyössä ja sen takana 
saattoi olla aivan uutta muodostumassa, saattoi olla 
vähitellen toteutumassa Ruusu-Risti ohjelma, niin 
että nuoruuden unelmani sellaisessa muodossa saattoi 
toteutua. Olin ennen jo aavistellut, että unelmaini 
temppeli, joka täällä Suomessa jossain oli, oli näky- 
mätön temppeli ja että ihmiset, jotka siellä liikkuivat 
valkoisissa puvuissa, eivät liikkuneet näkyväisissä 
fyysillisissä ruumiissa, vaan jollain muulla tavalla. 


189 


Tämä oli vuosien kuluessa selvinnyt, mutta minä en 
tietysti osannut ajatella, että sellainen koskaan voisi 
toteutua. Mutta, kuten sanottu, mietiskelyryhmän 
työn aikana, varsinkin viime keväästä ja kesästä 
lähtien on minulle näytetty, että työllä me voimme, 
jos osaamme siinä olla uskollisia ja sitä kauniisti 
tehdä, luoda tuon näkymättömän temppelin. Niin- 
ikään minulle näytettiin, että temppelin esikartanon 
ovet voitaisiin avata tänä keväänä, esikartanon ovet, 
sillä sisällä, ylemmällä, vasta näkyy itse temppeli. 

Mikä nyt on merkillistä ja ihmeellistä tämän suo- 
malaisen Ruusu-Risti temppelin suhteen? Jos Suo- 
meen muodostuu tällainen temppeli, jommoisia kyllä 
on joitakuita maailmassa, niin sen merkillisyys on 
siinä, että jokainen temppelissä joutuu kosketukseen 
Kristuksen kanssa, Kristuksen, joka on hänessä it- 
sessään ja joka samalla on ruumiillistuneena Jeesus 
Kristuksessa. Ei mystillinen eikä €historiallinen 
Kristus ole vieras yhdellekään Ruusu-Risti temp- 
pelin jäsenelle. — Muuten siinä temppelissä liikkuvat 
kaikki Mestarit, jotka ovat maan päällä. Se temp- 
peli ei ole pyhitetty yhdelle määrätylle Mestarille eli 
Jumalalle, vaan se on temppeli, jossa Jumalan henki 
on ja jossa Kristus on elävänä ja jossa kaikki mes- 
tarit, joissa Kristus elää, vapaasti liikkuvat. Ruusu- 
Risti veljeskunnan temppeli on ihmisten veljeyden 
temppeli sanan syvimmässä merkityksessä. Fi yk- 
sikään valkoisen mestariuden saavuttanut ihminen 
ole siinä temppelissä vieras. Siellä he kaikki ovat ko- 
tonaan ja heissä kaikissa elää Kristus, ja Jeesus 
Kristus on Mestareista se, joka aivan kuin kokoaa 

itseensä kaikki muut. Meidän ei tarvitse puhua eikä 
ajatella ulkonaisella tavalla Mestareista, että toinen 
on korkeampi toista. Tietysti he ovat arvoltaan eri 
asteisia, mutta heidän korkeutensa ei ole pelottava, 
ei se ole sellaista suuruutta, joka työntää toisia pois, 
vaan siinä se ilmenee, että he tulevat suuremmiksi 
palvelijoiksi, ottavat enemmän taakkoja kantaakseen 
ja sulkevat useampia rakkautensa syleilyyn — että 
he sanalla sanoen tuntevat itsensä pienemmiksi. 
Heidän korkeutensa on siis siinä, että he ovat syvem- 
mällä. Heidän rakkautensa, noustessaan yläilmoihin, 
tunkeutuu syvemmälle helvettiin. Jeesuksen Kris- 
tuksen rakkaus läpäisee joka elävän olennon. Fi ole 
sitä paikkaa taivaissa ja maissa eikä maan alla eikä 
tuonelassa eikä helvetissä eikä kadotuksessa, missä 
ei hänen rakkautensa olisi. Sillä Jumala on kaik- 
kialla ja Kristus on se, joka tietää ja tuntee Jumalan 
kaikkialla. Ruusu-Risti-temppelin jäsenet, jotka siinä 
palvovat ja sieltä kautta palvelevat, ne ovat niitä 
olentoja, jotka rakastavat. He rakastavat, he tah- 
tovat auttaa, lohduttaa, valaista. Tuntemattomina he 
tahtoisivat kulkea, näkymättöminä he kulkevat, sillä 
he rakastavat. 

Mutta tullakseen temppeliin vaaditaan pyrkijöiltä 
paljon. Ja sentähden, samalla kun temppeli alkaa 
näkyä ja häämöttää, samalla myöskin yhä selvemmin 
näkyvät esikartanot ja niiden ulkopuolella olevat 
puutarhat, joiden läpi pyrkijän täytyy kulkea, pääs- 
täkseen temppeliin. Sentähden muodostuu itsestään 
itsekasvatus-portaita, = itsekasvatus — asteita, = joita 
meidän tulee kulkea saapuaksemme puutarhaan ja 

esikartanoon ja temppelin ovelle. Minullekin näy- 
tettiin temppeli uudestaan, sentähden että tuo puu- 
tarhakäytävä ja tuo ensimmäinen esikartanon muuri 
alkoi jo ilmestyä meidän keskuuteemme. Minä näin, 
kuinka meidän esoteerinen työmme, juuri tämä mie- 
tiskely työ, oli tarkoitettu kasvattamaan meitä, että 
voisimme kulkea temppeliä kohti. Sillä tavalla tuli 
minulle todistetuksi, että meillä täällä esoteerinen työ 
ei ollut syntynyt keinotekoisesti, ei kenenkään yk- 
silön päähänpistosta, ei korkeankaan, vaan itsestään, 
kun aika oli tullut. 


Koko meidän pitkä teosofinen työmme on ollut val- 
mistusta. Sen valmistuksen tulos on ollut Ruusu- 
Risti ja se esoteerinen ryhmä, joka on alulle pantu. 


Sentähden uskallamme toivoa, että jollemme itse 
uuvu, karma ei meitä tuhoa. 

Meidän mietiskely- eli esoteerisen ryhmämme työ 
jakautuu luonnonmukaisesti eri asteisiin, niin että 
ensimmäinen aste on harjoitusaste, jossa pyrkijä op- 
pii ajatuksia hillitsemään. Tämä on ensimmäinen 
välttämätön ehto, kuten aina olemme saaneet kuulla. 
Pyrkijän täytyy oppia erityisillä harjoituksilla aja- 
tuksia hillitsemään, se on ensimmäinen conditio sine 
kva non. 

Toinen aste on se, että pyrkijän tulee oppia ajatte- 
lemaan oikein mietiskelemällä oikeita asioita. Toises- 
sa asteessa harjoittelijat saavat avukseen semmoisia 
mietiskelyohjeita, semmoisia ajattelemis-aiheita, jois- 
ta heidän ajatusjuoksunsa kääntyy oikeaan suuntaan, 
siihen suuntaan, että lähestyvät Kristusta. 

Kolmannessa asteessa he eivät ole enää pyrkijöitä. 
Kolmannessa asteessa heistä tulee kokelaita. Koke- 
laat ovat jättäneet pyrkijän asteen ja kulkeneet läpi 
sen muurin, joka eroittaa temppelin esikartanon puu- 
tarhasta. Pyrkijät kulkevat puutarhassa. Kun he me- 
nevät ensimmäisestä portista sisään tulee heistä ko- 
kelaita. Silloin he ovat temppelin esikartanossa. Kun 
esikartanossa uskollisesti ja ahkerasti kasvattavat it- 
seään, pääsevät he temppelin ovelle, sen temppelin 
ovelle, jota meidän tulee nimittää Ruusu-Risti-temp- 
peliksi ja jossa Kristus tunnetaan. Siis kokelas, tul- 
lessaan temppelin ovelle, tuntee Kristuksen sisässään. 
Hänen on täytynyt oppia tuntemaan Kristus itses- 
sään, ennenkuin hän voi kolkuttaa. Ja kun hän 
kolkuttaa temppelin ovelle, se hänelle avautuu; 
ja koska Kristus on hänen sisässään, tulee Kris- 
tus häntä vastaan toisen tai toisen opettajan tai 
Mestarin muodossa. Hänen ei ole ollenkaan tarvis 
arvata tai tietää, kuka Mestari tulee häntä vas- 
taan, sillä opettaja tulee sentähden, että kolkut- 
tajassa on Kristus ja että opettajassa on Kristus. Ko- 
kelas saa astua Ruusu-Risti temppeliin. Kokelaasta 
itsestään on silloin tullut opetuslapsi, joka temppeli- 
opetuksessa saa nähdä ja kuulla, että Ruusu-Risti- 
temppelin sisällä on pyhättö, johon opetuslapsi voi 
päästä pitkän itsekasvatuksen jälkeen. Pyhätön nimi 
on Graaltemppeli. Graaltemppelissä odottaa opetus- 
lasta elämän syvin salaisuus. Ruusu-Risti-temppe- 
lissä hän saa oppia iankaikkisesti elämään. 

Ajatellessamme, mikä suuri ja ihmeellinen tilaisuus 

meillä on, mikä mahdollisuus meillä on tehdä jotain 
kansamme ja siten koko maailman hyväksi, emme 
epäröi emmekä epäile, vaan tunnemme, että meidän 
on osoitettava uskoa, uskollisuutta ja luottamusta hy- 
vään tahtoon, tunnustettava, että kunnia on Jumalalle 
korkeudessa, että maassa on rauha ja että ihmisillä 
on hyvä tahto, ja sentähden sanomme nyt: 


Isän, Pojan ja Pyhän Hengen nimeen, Jeesuksen 
Kristuksen avulla avataan meille nyt Ruusu-Risti- 
temppeli, jonka pyhättö on Graaltemppeli. Meidän 
vuoremme, jolle temppelimme pystytämme, ei ole 
korkea, niinkuin Sinä näet Herra, se on pieni ja nöy- 
rä suomalainen kumpu, mutta Sinun temppeliäsi me 
alamme rakentaa. Se näkyy meille näyssä ja Sinä 
olet sallinut meidän astua sinne. Sentähden tahdom- 
me yrittää ja koettaa parastamme, että voisimme 
asettaa kiven kiven viereen ja kiven kiven päälle, 
että Sinun temppelisi kohoaisi ja Sinun kunniasi kuu- 
luisi kautta maailmoiden. Kivet olemme me itse tiel- 
lä kulkiessamme, kivet olemme me itse omissa kivi- 
arkuissamme. Temppelin kiviä olemme siinä määrin 
kuin kuolemme, kuin meidät haudataan ja kuin 
saamme hävitä olemattomiin itsekkäinä personalli- 
suuksina. Olkoon tämä hetki pyhä, olkoon se alkuna 
uuteen aikakauteen, olkoon se alkuna uuteen elä- 
mään. Paistakoon meille nyt Sinun aurinkosi kirk- 
kaasti, että meidän kauttamme aurinko paistaisi toi- 
sille. Lisääntyköön vuosi vuodelta meidän joukkom- 
me, lisääntyköön uusilla voimilla, jotka osaavat it- 
sensä antaa ja itsensä asettaa Sinun palvelukseesi, 

Herra. Levätköön Sinun siunauksesi meidän kaik- 
kien, nykyisten ja tulevien Temppelin jäsenien yllä 
nyt ja iankaikkisesti: Amen. 


Veljenne ja palvelijanne 


Pekka Ervast. 

